
-au împlinit 17 ani de la Marea Eliberare. Oamenii 
muncii — muncitori, țărani, intelectuali —  întîmpină 
sărbătoreasca aniversare într-un unanim și entuziast 
elan constructiv. În fața lor se înfățișează perspec- 
tiva desăvirșirii construirii socialismului, către care 
îi poartă practic, zi de zi, implinirea sarcinilor tra- 
sate de Congresul al III-lea al partidului. În fața lor 
se înfățișează perspectiva uriaş stimulatoare pe care 
o deschide oamenilor muncii din lumea întreagă proiectul noului 
program al P.C.U.S., perspectiva de a vedea trăind în comunism 
actuala generație a oamenilor sovietici. 

Țara noastră sărbătoreşte împlinirea a 17 ani de la marea răs- 
cruce istorică de la 23 August 1944, cu mindria nemăsurată de a face 
parte din puternica comunitate mondială socialistă, de a se număra, 


așadar — laolaltă cu celelalte ţări socialiste frățești, şi avind în 
frunte pilda şi sprijinul statornic al Marii Uniuni Sovietice — prin- 
tre țările cele mai înaintate din lume. 

Acum 17 ani, cînd partidul iniția, organiza şi conducea eroica 
insurecție, revoluția populară, eliberarea din lanțurile fascismului nu 
a însemnat numai răsturnarea unui regim politic şi economic înjosi- 
tor. În zvicnetul insurecției şi al revoluției populare, se puneau ba- 
zele — pentru mulți nebănuite în proporţiile lor — ale uriașelor cu- 
ceriri și schimbări din adincuri pe care le trăim şi le desăvîrșim azi. 

Stăpin pe propriile lui forțe creatoare, stăpîn şi pe bogăţiile 
țării, pînă acum 17 ani pradă nesațului moşierilor și bancherilor 
dinăuntru şi dinafară, conştient că munca lui rodeşte numai pentru 
sine, omul muncii a ascultat chemarea înțeleaptă a partidului şi, sub 
îndrumarea lui, a pornit la ofensiva la care era mobilizat poporul : 
la ofensiva neîntreruptă a socialismului. 

Şi iată: 

Vechea semicolonie „eminamente agricolă“ — cum era taxată și 
tratată țara noastră — este astăzi o putere industrială independentă 
și de prestigiu, în continuă sporire a întreprinderilor, a ramurilor şi 
producției industriale. „Talpă a ţării“, obidită şi roasă de pelagră şi 
mizerie, țăranul a ajuns azi cu ajutorul muncitorului să-şi gospodă- 
rească singur ogoarele întinse în care-l urgiseau şi dijmuiau moşie- 
rul şi chiaburul. Țăranul înţelege azi și se pătrunde tot mai mult de 
concepția revoluționară a partidului şi trece hotărit, alături și odată 
cu muncitorul, la viață, la muncă şi năzuință socialistă. „Procesul de 
transformare socialistă a agriculturii — se arată în Raportul Comi- 
tetului Central al Partidului Muncitoresc Român la cel de-al III-lea 
Congres — a cuprins întreaga țărănime, care a urmat cu încredere 
calea arătată de partid, calea agriculturii socialiste“. 

Cultura, rezervată altădată unei „elite“ şi socotită un lux şi o 
favoare, este astăzi, în urma revoluţiei culturale inițiate și conduse 
de partid, nu numai un domeniu pus la îndemina maselor populare 
şi slujindu-i interesele, ci o necesitate de viaţă a omului și a con- 
strucției în care omul se află entuziast angajat. 

Vorbesc despre aceasta și învățămîntul elementar gratuit și nu- 
mărul mereu mai sporit al fiilor de muncitori şi țărani în învățămîn- 
tul mediu şi superior, pătrunderea lor tot mai masivă şi mai crea- 
toare în domeniile ştiinţei, tehnicii și artelor, zecile de mii de așeză- 
minte culturale câte împinzesc țara, la oraşe şi sate, bibliotecile, clu- 
burile, muzeele şi expozițiile de artă, rețeaua de cinematografe şi 
caravanele cinematografice cîte străbat drumurile patriei, sălile de 
concert şi sălile de teatru într-un număr de neconceput sub vechile 
regimuri, condiţiile favorabile de viață, de muncă şi de creaţie, ne- 
cunoscute altădată de oamenii de artă şi de ştiinţă, mişcarea de idei 
şi de creaţie ştiinţifică şi artistică, clocotitoare, care caracterizează 
viaţa intelectuală a ţării noastre. Vorbesc despre aceasta cu deose- 
bire transformarea şi întărirea conştiinţei lui socialiste, nașterea unei 
intelectualităţi noi, socialiste, legate de popor. 


++ 


Înţeleasă, cîndva, ca un sector periferic al vieţii publice, cul- 
tura se întrepătrunde astăzi organic şi activ cu construcția mate- 
rială a vieţii noastre. Crește din construcție şi — la rîndul ei — o 
stimulează. Dezvoltarea bazei tehnico-materiale a socialismului — 

obiectiv principal al planului economic de șase ani, hotărit la Con- 
gresul al III-lea al partidului, în vederea desăvirşirii construcției so- 
cialiste în ţara noastră — este dialectic legată de un proces continuu 
de dezvoltare multilaterală a personalității umane a constructorilor. 
Continuarea în ritm susținut a industrializării țării conţine, în 
chiar enunţul perspectivei care înfățișează cifric proporțiile de 
creștere a producției şi de sporire a numărului unităților 
noastre industriale şi energetice, valorile şi virtuțile umane care 
— la rîndul lor sporite în intensitate — garantează această Conti- 
nuare şi acest ritm susținut. La fel, perspectiva încheierii colectivi- 
zării agriculturii, a dezvoltării multilaterale şi a consolidării econo- 
mico-organizatorice a gospodăriilor agricole colective e strins legată 
de dezvoltarea continuă a mentalităţii noi colectiviste a ţăranului, de 
lărgirea cunoștințelor lui despre lume, despre muncă, despre viață. 

Construcţia materială a socialismului e de neconceput fără o 
simultană construcţie a personalităţii umane. Socialismul eliberează 
neîncetat această personalitate de toate limitele ce i-au îngustat uni- 
versul. Această eliberare a omului spre valorificarea maximă a vir- 
tuților lui este prin excelență cultură: putință de a cunoaște şi stă- 
pîni adevărul, de a-şi dezvolta necontenit capacitatea creatoare, de a 
iubi și cultiva frumosul, de a apăra și afirma demnitatea omului ca 
supremă cauză a existenței. Ţel final al socialismului, omul se află 
integrat în procesul de construire a socialismului. El se desprinde 
treptat de moştenirea trecutului. Și, în același timp, se |deprinde să 
gîndească socialist, să muncească socialist, să trăiască socialist. E un 
proces de transformare a conștiinței lui, care s-a declanșat din chiar 
clipa în care partidul, înlăturind haoticul, arbitrarul din viață, a pus 
la temelia activității poporului, previziunea ştiinţifică, convingerea și 
elanul conștient, perspectiva certitudinilor. Mecanizarea şi automati- 


zarea producției (ca să ne rezumăm la o singură pildă) — condiţie 
esențială pentru împlinirea ritmului înalt de creştere a producției, 
înscris în directivele planului de șase ani — presupun firesc, din 


partea muncitorului, pătrunderea în zonele, pînă mai ieri, pentru el, 
inaccesibile, ale științei. Aceasta înseamnă, mai cu seamă, familiari- 
zarea muncitorului cu un şir de domenii noi — ale gîndirii, ale prac- 
ticii, ale preocupărilor lui — de natură să-i sporească însăși sfera 
vieții şi aspirațiilor lui. 

Procesul acesta de îmbogăţire sufletească a început, desigur, 
mai de mult — de pe băncile cursurilor serale și ale institutelor care 
l-au pregătit inginer; în orele de meditație legate de definitivarea 
unei inovaţii ; în momentul cînd în mobilierul lui casnic s-a aşezat 
ca o necesitate raftul cu cărţi; cînd orele lui de destindere au în- 
ceput a fi ocupate cu frecventarea teatrului, concertelor, muzeelor... 
Dar, lărgirea orizontului de viaţă i-a apărut, în primul rînd, înlăun- 
trul activităţii lui, la locul de muncă şi în jurul problemelor legate 
de muncă; cu deosebire atunci cînd munca nu i s-a mai arătat ca 
o execuţie silnică şi mecanică a unei dispoziţii străine de interesele 
lui, ci i-a fost solicitată ca un act conştient, cetățenesc; din clipa în 
care a simţit că vechiul antagonism dintre puterea de stat şi intere- 
sele lui personale a dispărut, că fapta, şi gindul, şi cuvîntul lui pot 
căpăta rezonanță și greutate în viața obștească. 

Aci, în caracterul obștesc pe care îl are munca lui, stă ger- 


menul calității umane noi — de om de stat — în care creşte omul 
muncii la noi şi în care se recunoaşte din ce în ce mai deplin, fie 
că meritele lui îl fac vrednic să ajungă deputat în Marea Adunare 


Naţională sau în sfaturile populare, fie că e membru într-unul din. 
diferitele comitete cetăţeneşti ce sprijină aceste sfaturi, 'fie că, în 
contact zilnic şi de muncă cu reprezentanții aleşi ai poporului, el se 
bucură de dreptul şi datoria de a verifica acestora activitatea, de a 
o aprecia şi critica. Sentimentul unui real şi justificat prestigiu crește 
astfel în omul muncii, însoţit de sentimentul firesc al unei răspun- 
deri sporite, de o semnificaţie deosebită, deopotrivă față de sine în- 
suşi, dar şi față de lumea relaţiilor lui. Dorinţa competenţei — ne- 
cesitatea unei crescînde calificări profesionale, politice şi culturale — 
îi apare cu o putere deopotrivă covirşitoare și stimulatoare. Această 
dorinţă spre calificare se leagă simultan cu dorința participării lui 
la lumea de probleme pe care e pus să le dezlege. 

Procesul educării conștiinței se desfășoară şi se realizează în 
însăşi practica — clar şi precis orientată — a societăţii. Inlăuntrul și 
sub influența acestei practici s-a cimentat noua atitudine, conştientă, 
a omului față de muncă; e stimulată inițiativa lui creatoare, cresc 
spiritul lui gospodăresc și disciplina, se concretizează convingerea 
identității intereselor obşteşti cu cele individuale, se materializează 
climatul colectivist al relaţiilor sociale, se afirmă  abnegația so- 


cialist-patriotică, patosul şi eroismul în munca de construcție. Toate 
aceste elemente dovedesc, ca urmare a transformărilor social-eco- 
nomice — așa cum se arată în raportul prezentat de tovarășul Gh. 
Gheorghiu-Dej la Congresul al Ill-lea al partidului —, că „în țara 
noastră a luat naștere şi se dezvoltă tot mai mult o morală nouă, 
socialistă“. 

Dar procesul de educare a conștiinței e legat de întrebări şi fră- 
mântări care pretind răspuns, e adesea împiedicat de trăsături vechi 
care se cer înlăturate. 

Cine să dea, în această împrejurare, răspunsurile necesare, cine 
să desțelenească din rădăcinile inerțiilor şi rezistențelor, conștiința 
nouă a omului? 

Atiît pe planul gîndirii teoretice, cît şi al orientării largi în 
viață, răspunsurile se găsesc din plin în tezaurul ideologic al clasei 
muncitoare, în învățătura şi îndrumarea partidului. Și, aici, domeniul 
artistic al vieţii culturale joacă unul din rolurile cele mai solicitate. 
Arta e chemată nemijlocit să dea răspuns și orientare, să miște şi să 
transforme conştiințele. 


+++ 


La a 17-a aniversare a lui 23 August 1944, arta şi literatura dra- 
matică își pot manifesta bucuria de a se socoti mature. Cantitatea 
operelor realizate şi a succeselor repurtate pe drumul revoluționar 
al așezării lor pe făgașul realist-socialist poate fi astăzi înregistrată 
pe coordonatele calității. Saltul a fost efectiv făcut. Actul artistic se 
configurează definitiv cristalizat ca un act de adeziune la învățătura 
marzist-leninistă şi la principiile ei estetice, dezvoltindu-se sub îndru- 
marea partidului. Creaţia artistică a descoperit în cunoaștere, în ade- 

văr, în viața omului, în reflectarea şi slujirea acestei vieți, sursele şi re- 
sursele uneia din cele mai subtile şi mai nobile destinaţii constructive: des- 
tinația social-educativă. Prin conţinutul şi tendințele lui, prin tot ce-i 
conferă forţă emoţională şi de înriurire, actul artistic se doreşte a fi 
încorporat avintului de construire a socialismului, Artistul și scriito- 
rul nostru își văd înălțată creația şi preţuită drept apropiat sprijin 
al partidului în uriaş de complexa operă de înnoire a societăţii. E un 
titlu de mindrie, dar şi unul de grea şi crescîndă răspundere. Căci, 
„pe măsura înaintării pe calea socialismului, rolul conducător al par- 
tidului în viața socială crește tot mai mult, deoarece sarcinile con- 
strucției socialiste cer unitatea de voinţă şi acţiune a întregului popor, 
profunda cunoaştere a legilor de dezvoltare a societăţii, o clară pers- 
pectivă istorică“. 1 Şi aceasta pretinde artistului să pătrundă în profun- 
zime, mai mult decît a făcut-o pină acum, să însoțească, cu preocu- 
pările lui creatoare şi viața lui artistică, înseși politica și practica de 
zi cu zi ale partidului. Este în această înaltă şi sporit responsabilă 
îndatorire, şi temeiul unei treceri a creației noastre artistice într-o 
etapă de esenţială creştere a nivelului ei calitativ, a forței ei trans- 
formatoare. 

Partidul pune scriitorului, printre altele, sarcina lărgirii tema- 
tice şi a îmbogăţirii de idei a operelor lui. E o sarcină care se cere 
neapărat legată de indicaţia mai generală, supusă celor ce activează 
în cîmpul ideologic, de a „ţine seama de cerinţele obiective ale fie- 
cărei etape“, de a pune „la temelia lucrărilor lor... studierea atentă 
a politicii și activităţii practice a partidului, a ceea ce este esenţial 
în experiența maselor muncitoare“ 2. 


Recunoaștem în această indicație, reamintit, caracterul concret 
istoric al creaţiei artistice realist-socialiste. Și, nu încape îndoială, 
sarcina de a lărgi tematica dramaturgiei noastre va fi înțeleasă de 
dramaturg ca o sarcină de a reflecta pe măsura grandorii și a 
importanţei lor istorice, aspectele majore ale avîntului constructiv 
al poporului nostru în împlinirea planului de șase ani, în zborul său 
spre desăvirşirea socialismului. Sintem convinşi că vom cunoaşte cu- 
rînd creaţii care vor afirma prestigiul sporit al partidului în viața omu- 
lui, strîinsa unitate politico-morală care leagă partidul de popor; 
creaţii în care problemele de etică socialistă vor trece pe primul plan 
al acțiunii dramatice, în care va apărea cu evidență preponderența 
eticii socialiste în relaţiile dintre oameni, în care comuniştii şi oamenii 
crescuţi de partid vor crea climatul și vor fi motorul desfăşurărilor 
respectivelor creaţii dramatice. Scriitorul de teatru va şti, desigur, 
că procesul şi relațiile de muncă sînt cu deosebire determinante în 
nașterea şi dezvoltarea celor mai importante procese de înnoire a 
conştiinţei ; că viaţa personală a individului e greu să mai poată fi 
astăzi desprinsă de relaţiile lui sociale, de calitatea lui cetățenească; 
că problemele individuale se măsoară la o scară mult mai mare şi 
se rezolvă înăuntrul unor implicaţii mult mai complexe şi mai sem- 
nificative decit oricind altădată. Dramaturgii nu vor putea, de pildă, 


| Gh. Gheorghiu-Dej, în Raportul la cel de al Ill-lea Congres al Partidului 
Muncitoresc Romîn. 
2 Idem. 

să uite că „îmbogățirea ideologică a vieţii omului“, despre care vor- 
beşte tovarășul Gh. Gheorghiu-Dej tot în Raportul prezentat la Congre- 
sul al III-lea al partidului, că activizarea politică a omului — fie el 
muncitor, țăran sau intelectual — îi lărgesc sfera de preocupări și nă- 
zuințe, determină în el forme de manifestare corespunzătoare com- 
plezității lui lăuntrice. Ei nu vor putea, de asemenea, să treacă cu 
vederea caracterul eroic al vieții omului de azi. Eroic, nu numai în 
sensul romantic al cuvîntului, ci şi în sensul specializat, de personaj 
dramatic. Epoca pe care o trăim este istorie în plină şi măreaţă des- 
fășurare. E cazul să privim actualitatea desăvirşirii construcţiei so- 
cialismului şi oamenii ei ca pe niște eroi, căci oamenii zilelor noas- 
tre se înscriu — cu gindirea, cu personalitatea, cu acțiunile, cu pro- 
blemele și pasiunile lor — în conţinutul istoric al celei mai strălu- 
cite epoci din cîte au cunoscut vreodată veacurile de năzuințe şi rea- 
lizări ale umanității. Este epoca în care natura se supune cucerită 
— cu toate tainele ei, altădată nepătrunse — voinţei și gîndirii bi- 
ruitoare ale omului, în care omul însuși, stăpîn al adevărului, se 
cucerește pe sine şi este pe cale să transforme în realitate vie, visul 
milenar al fericirii comuniste. 

PENTRU O CALITATE SUPERIOARĂ 
ÎN ARTA SPECTACOLULUI 


Valorificarea 
scenică 
apiesei 
originale 
contemporane 


n scopul stimulării schimbului de espe- 
riență privind valorificarea scenică a dra- 
maturgiei originale, continuăm dezbaterea, 
deschisă în numărul nostru trecut, în jurul 
problemelor regiei. 

TEATRU 
şi 
CONTEMPORANEITATE 


ASPECTE 
DIN MUNCA 
REGIZORALĂ 


„FERESTRE 


DESCHISE“ 
LA SIBIU 


otdeauna m-am simțit 
aproape de dramaturgia 
originală. Poate de aceea 
am şi lucrat cu precă- 
dere piese romîneşti con- 
temporane. 

Cred in valorile a- 
cestei dramaturgii, după 
cum cred cå putem aştepta de la ea 
'alori şi mai mari, pe măsura zilelor şi 
problemelor pe care le trăim. În aceas- 
tă direcţie, sînt convins că nouă, regi- 
zorilor, ne revine o mare răspundere 
aceea de a contribui cit mai temeinic la 
structurarea unei astfel de dramaturgii 
majore. Aceasta, pe două căi: 

a) sprijinind mai serios, cu dragoste 
şi simț de răspundere, munca teatrelor 
cu autorii ; 

b) ridicind arta scenică la un nivel 
superior al calităţii, realizind de pe po- 


Scenă din actul IH 


ziţiile militante ale Noului, spectacole-dezbateri, interesante, vii, utile, excelent 
susținute din punct de vedere artistic, spectacole care să stimuleze autorii, să le 
impună în mod necesar aprofundarea înțelegerii vieții şi a construcţiei dramatice. 

De fapt, există o strînsă condiţionare între cele două puncte: nu poți aspira 
spre spectacole interesante dacă nu ai şi piese cu probleme interesante, valabil 
prezentate artistic. Indiferenţa regizorului față. de cuvîntul autorului proaspăt, 
pe care-l simţi că vrea să spună ceva, limitarea la îndeletnicirea profesionistă de 
a monta un spectacol, acestea le socotesc vinovate. Dacă e cazul, pînă la pre- 
mieră, şi poate după aceea, viața unei piese să nu aibă pentru noi punct, ci doar 
virgulă. Asta nu înseamnă ca regizorii să se simtă obligați să facă intervenţii 
pe orice text le cade în mînă, să colaboreze la piese ca improvizaţi autori în 
generație spontanee, sau să se transforme în autocraţi inchizitoriali ai paginilor 
dialogate ; dar acolo unde se simte trebuinţa, cu datele specifice ale profesiunii 
de regizor, ale experienței scenice concrete, cei apți a lucra cu autorii pot să le 
propună acestora să realizeze mai mult şi mai cu dăruire. În ultimul număr al 
revistei „Teatrul“, Călin Căliman şi Emil Mandrie au pus degetul pe unele din 
rănile noastre în ceea ce privește responsabilitatea regizorului față de cuvîntul 
căruia îi dă aripi pe scenă. 

Cînd spunem că lucrăm la o piesă din dramaturgia noastră contemporană, 
atunci „noastră“ să nu însemne doar un pronume posesiv, ci o reală apartenenţă 
afectivă. Însuși sensul cuvîntului sugerează legătură apropiată şi colectiv. 

Spectacolul începe să fie viu, adevărat şi de calitate, din clipa în care piesa 
începe să fie vie, adevărată şi de calitate. 

În ultimă instanţă, cred că cele două căi pe care regizorul poate ajuta dra- 
maturgia contemporană se confundă într-una singură: o contribuție esenţială de 
a realiza valoroase spectacole-dezbateri care să ducă pînă la capăt exprimarea 
unor valoroase texte-dezbateri. 

Nu trebuie precupeţită nici o strădanie spre a avea o dramaturgie excelentă, 
cuprinsă în spectacole excelente. Poate, din punct de vedere stilistic, supără faptul 
că sub rîndurile de față se ghicește imperativul, dar nu este un imperativ al 
semnatarului acestor păreri, ci unul pe care îl simțim în atmosferă. Oare noi 
în arta spectacolului am ridicat blocurile pe care le vedem în orașe? Am intro- 
dus combina, sau am rămas uneori la coasă şi secerătoarea cu cai? Avem o 
mare răspundere față de cei din jurul nostru și trebuie să ne sîrguim serios, din 
toate puterile, ca să nu ne rușinăm privind Timpului în faţă. 

A fost rodnic că, încă din Institut, în cadrul cursului de regie, am ucenicit 
ore speciale dedicate studierii muncii cu autorii dramatici, profesorii noştri insis- 
tind asupra faptului că în teatre nu vom găsi de-a gata o dramaturgie matură a 
problemelor noastre, ci că ea se realizează în timp, în strîinsă legătură cu viața 
reală și cu specificul teatrului. Chiar din anul I am lucrat la elaborarea unor 
dramatizări şi piesete, le-am dezbătut critic în colectiv, pentru ca în anii II—V 
să păstrăm trează preocuparea, adîncind-o. 

Ajunși în teatre, regizorii tineri au căutat să ducă mai departe această în- 
datorire. Pe cît mi-au permis puterile, am încercat să fac față dorinței de a 
exprima prin spectacole contemporaneitatea ; ori de cîte ori am cântărit critic 
textul şi l-am dorit mai bun, şi am căutat să-i dau prin spectacol expresia pa- 
sionată, cea mai activă asupra maselor, s-a dovedit că nu am greşit. În schimb, 
cînd — la montarea pieselor originale Nota zero la purtare de Virgil Stoenescu 
şi Octavian Sava şi Hai să jucăm teatru de Meliusz József — m-am rezumat la 
exercitarea unei îndeletniciri, chiar succesul copios de casă nu mi-a dat o mul- 
țumire artistică autentică. 

În stagiunea sibiană abia trecută, am avut două experienţe cu piese origi- 
nale contemporane : una reflectînd viaţa de azi a metalurgiştilor noştri — e vorba 
de Ferestre deschise de Paul Everac; alta, aspecte din trecutul nostru de luptă 
revoluționară — Cînd scapătă luna de Horia Stancu. În ciuda deosebirilor lor, 
deosebiri marcate pe multe planuri, le-am surprins un acelaşi ax: simţul contem- 
poraneității. Fiecare pledează pentru idei valoroase. Şi fiecare, pe măsura ei, 
încearcă forme dramatice nebătătorite. Pentru fiecare problema de bază mi-a 
fost activizarea textului pînă la a deveni lamă de oţel. La fiecare a trebuit însă 
căutarea unei alte modalităţi de expresie eficientă, proprie. Asta nu s-a făcut 
dintr-o dată. Mi-a fost de mare ajutor faptul că, în ambele cazuri, s-a ajuns ca 
toţi factorii de creaţie din teatru să ştie ce vor cu spectacolul ce le stătea înainte, 

să avem coordonate precise, şi aşa, prin contribuţia lucidă şi proporționată a 
fiecăruia, s-a ajuns pe parcurs la ceea ce trebuia. 

De multe ori un text, pe măsură ce-l lucrezi, se vlăguiește, se usucă pînă 
la sterp. După cîteva repetiţii, te simţi îngrozitor în fața actorilor, nu mai ai ce 
le spune. Umilit, te îndoiești de tine. Să spui lucruri gratuite — numai ca să 
pari activ — nu poţi, cinstea profesională nu te lasă. Şi atunci, taci, şi orele de 
repetiție-s plumb. Așa se întîmplă atunci cînd ai de-a face cu piese proaste, 
care doar mimează problematica vieţii. Altele, chiar dacă nu-s capodopere, te so- 
licită mereu, le descoperi miez tot mai adînc şi mai consistent. Te regăsești în 
ele, dacă nu în răspunsuri, măcar în întrebări — ceea ce înseamnă totuși foarte 
mult. La Ferestre, lucrul a decurs plin de pasiune, mereu nou, de multe ori co- 
muniunea actorilor cu textul aducînd repetiţii pline de farmec. 

Textul respectiv are o sumă de virtuţi în ajutorarea muncii actorului. Am 
să notez doar cîteva: prima este impresia de autentic al vieţii pe care o degajă. 
O alta este buna caracterizare a eroilor mari şi mici, prin comportare şi limbaj, 
autorul nelăsîndu-se totuşi furat de pitoresc în sine. O a treia este viziunea evo- 
lutivă a personajelor, cărora în mod consecvent Everac le analizează dialectica 
lăuntrică şi a relaţiilor cu partenerii, îmbogăţindu-le progresiv datele, împletind 
din ce în ce mai strîns, într-un mănunchi, entităţile iniţial separate. Cu aceste 
ajutorări, actorii au fost repede prinşi de roluri, şi unii — de pildă Angela Cos- 
tache, Angela Albani, Nicolae Albani, Ovidiu Stoichiţă, Dorel Bantaş — au in- 
trat încă de la început în personaje fără vreun efort din partea regizorului. In- 
teresante probleme de creaţie au pus actorilor perechile Urlea, Calistrat şi Să- 
deanu, cît şi complexitatea de fond a aparent-fluturaticilor Stelică şi Todoruţ; 
Ion Bessoiu, Constantin Stănescu, Zoe Stănescu, Romeo Mogoş și ceilalți încercînd 
variante de interpretare chiar şi după premieră, mai ales după limpezirile cri- 
tice aduse de autor, limpeziri pentru care regizorul îi mulțumește. În același 
timp, regizorul îi mulțumește și pentru faptul că, după discuții fructuoase, auto- 
rul și-a dat consimțământul la o serie de amputări, adăugiri și inversiuni asupra 
textului apărut în revista „Teatrul“ şi jucat în premiera pe ţară de la fostul 
Studio „Nottara“. Încă de la începutul muncii ne-a dat de furcă faptul că piesa 
oglindea neajunsul general — din păcate! — al fiecărei prime versiuni a piese- 
lor lui Everac, tendința spre prolix şi difuz. Se impuneau concentrarea și polari- 
zarea. Ni s-a părut axială problema realizării noului cocs romiînesc, atît în accep- 
ţia proprie (dar fără veleităţi tehnologice), cît şi în cea metaforică. Dezvăluirea 
procesului de realizare a unor conștiințe noi am ales-o ca fundație în viitorul 
spectacol. Am vrut să arătăm că, aidoma cocsului, despre care pomenește piesa, 
la început conştiințele au fost mai sfărîmicioase, dar sub cuvîntul partidului, în 
procesul muncii colective, în mijlocul realităţilor socialiste, aceste conștiințe evo- 
luează spre valoarea unui superior abstract „cocs 300“. Pentru asta, de la bun în- 
ceput, am marcat metodic pe filele textului toate etapele succesive ale acestei 
bătălii, momentele de răscruce, de relaxare şi de progres, și aceste însemnări 
cu creioane colorate au fost schelăria ridicării spectacolului, atunci rezumat la 
hîrtie. Făcîndu-le clare actorilor încă de la a cincea repetiţie, reîmprospătîndu-le 
luni întregi după premieră, aceste momente mi-au fost apoi stilpi de boltă. Este 
interesant că ori de cîte ori am întremat spectacolul uneori obosit de luni întregi 
de rodare, nu a fost necesar decît să dau o viaţă nouă acestor momente cru- 
ciale, şi toate celelalte părţi ale spectacolului s-au înviorat implicit. , 

Dar să ne reîntoarcem la debutul muncii cu autorul. Vrînd să urmărim con- 
secvent firul conducător fixat, am început, acolo unde s-a simțit nevoia, meta- 
morfoza textului. Simpla adăugire a substantivului „cocs“ în prima scenă în care 
era vorba de el (Urlea — Virginia, actul I), de unde tocmai acest termen-cheie 
fusese omis, a ajutat mult ca problematica să devină explicită spectatorului încă 
de la începutul acțiunii. Această simplă vorbă adăugată a fost un fel de „Sesam 
deschide-te ! şi ne-a permis ca, de unde în scena anterioară (la inginerul Ră- 
dulescu) enunţasem abia perceptibil problema cocsului, în cele două scene urmă- 
toare (la Urlea şi la Sădeni) să apăsăm asupra ei, urmărind-o tot mai accen- ` 
tuat în celelalte acte pînă la cortina finală. 

Făcînd să curgă totul pe artera cocsului şi a implicaţiilor sale, rezultanta a 
fost că tot ceea ce era colateral s-a veştejit repede, fără sevă. Am retezat toate 
ramurile uscate ale piesei. În actul I, din discuţiile dintre Dinu şi Rădulescu-Firu, 


Urlea şi copiii, Claudiu — Virginia, s-au amputat numeroase replici fără ca 
acțiunea să sufere, cu atît mai mult cu cît evoluția repetițiilor şi apariția necesi- 

(Rozica) și Ion Bessoiu (Ste- 


Angela Albani 


lică Fotea) 


tăților de tempo-ritm cereau ca finalul de act să nu fie lăbărţat, ci succesiunile 
să urmeze principiile ritmice ale montajului cinematografic. 

Cu atit mai necesare s-au dovedit atunci modificări în actul II. Tabloul 3, 
al Tribunalului, trena, răspîndit fiind pe comentarii prea abundente ale unor 
personaje care apăreau doar aici. Cu o zi înainte de premieră am eliminat aceste 
replici cu personaje cu tot.  răminind doar la cele ale lui Sădeanu, Sudrigean 
și ale clientului. Şi a fost bine. Urma tabloul cocseriei, apoi cabinetul direc- 
torului, şi apoi, în „coadă de peşte“, finalul de act, tabloul cu parcul. 
Acest tablou risipea actul din toate punctele de vedere. L-am strecurat cu două 
tablouri mai devreme, în mijlocul actului, înaintea celor două tablouri net ascen- 
dente — cocseria şi cabinetul directorului —, care conchideau acum actul pe 
problema centrală a spectacolului, strîngeau pentru prima oară toate persona- 
jele pînă atunci împrăștiate, şi alcătuiau un pandant anticipînd închejerea ulti- 
mului tablou din ultimul act pe aceleaşi probleme şi într-un același cadru sce- 
nografic. S-a verificat că acest final nou al actului II lăsa asupra spectatorului 
în pauză o impresie mult mai concentrată şi mai semnificativă decît ar fi lăsat 
scena singulară din „parcul Stalin“. În plus, tot pe principiul structurării polari- 
zate şi al necesităților ritmice, din tabloul cocseriei au dispărut atît scenele 
Marinei, Virginiei şi ale lui Rădulescu-Firu, cît şi ceea ce era în plus în scena 
Urlea și tovarășii săi. Așa, fără o sporovăială improprie unei trepidante incinte 
industriale în timpul lucrului, tabloul a căpătat un ritm mult mai concludent 
pentru viața cetăţii oțelului şi a ţișnit în sus ca o aeronavă scăpată de lest. 

În sfirşit, asupra actului III am adus noi ameliorări, chiar la şase luni după 
premieră, cînd, de pildă, am renunţat la scenele Urlea — Virginia Sădeanu, 

pentru că exista riscul de a se crea confuzia unei legături nesemnificative între 
Urlea şi funcţionară. În general, cred că şi acuma munca autorului mai poate 
revizui cuplul Sădenilor, Claudiu în special părind uneori un personaj dintr-o 
altă piesă. Pe măsură ce spectacolele au evoluat în timp, am renunțat la unele 
replici care făceau greu de crezut recuperarea lui în zilele noastre și am ate- 
nuat în interpretarea actoricească manifestările spre care îndemnau unele indi- 
caţii în paranteză ale lui Everac. (Claudiu „ride isteric“, „ride spasmodic“ ; el e, 
rînd pe rînd, „batjocoritor“, „sarcastic“, „sîcîit“, „răutăcios“, „sardonic“, „ulce- 
rat“, iarăşi „sardonic“, iarăși „sarcastic“, „anxios“, e surprins „rînjind“, „rica- 
nînd“, „scîncind ironic“, „cu un rînjet malefic“ etc. — toate astea în cuprinsul 
a doar două scene cu soţia sa, ceea ce, trebuie să recunoaştem, e cam prea con- 
vulsiv într-o piesă cu personaje bine echilibrate şi neaparţinind nici melodra- 
melor prăfuite, nici dramelor romantico-tenebroase, nici teatrului psihologist.) 

Tot în funcţie de interesul spectacolului, autorul a fost de acord cu unele 
inversiuni în ordinea scenelor diferitelor acte. În general, conlucrarea cu Paul 
Everac a dat deosebite rezultate, autorul, înzestrat printre altele cu multă lucidi- 
tate analitică, dovedindu-se maleabil spre a sluji piesa. Nu ne-am permis niciodată 
să operăm asupra textelor fără consimțămiîntul autorului, fără o conlucrare reci- 
procă. Pe aceleași principii calde, tovărășeşti, a colaborat teatrul din Sibiu şi cu 
Horia Stancu, autor care, pentru spectacolul sibian, a rescris o sumă de pagini 
ale poemului său, şi credem că lucrarea nu a avut decît de cîştigat. Dar despre 
asta sperăm să putem vorbi în cadrul unui alt număr al revistei. 


Cu aceste ameliorări ale textului, spectacolul s-a putut ridica esenţializat, 
unitar şi convergent. Legind totul printr-o ilustrație muzicală bine găsită de Wolf- 
gang Weber, spectacolul s-a strins şi mai mult. Viziunea scenografică a lui Erwin 
Kuttler a însemnat un alt element coagulant. Şi unul absolut esenţial. 

Închipuiţi-vă teroarea impusă de o piesă care îţi cere prezentarea a şase 
camere diferite, a unei termocentrale, a unui tribunal, a unui coș de fabrică la 85 
de m înălțime, a unei incinte de uzine, a unui cabinet directorial, a unui colț din 
„parcul Stalin“, iarăși a celor şase camere și iarăși a cabinetului, în general fie- 
care urmîndu-se în succesiuni ultraurgente. Astfel se prezenta iniţial pentru noi 
posibilitatea scenografică a Ferestrelor deschise. De unde textul însuși avea ten- 
dințe centrifuge, diversitatea locurilor de joc nu putea decit să-l răzlețească şi 
mai mult ; în plus, timpul necesar schimbărilor ameninţa să fragmenteze specta- 
colul pînă la fărîmă. A fost o caznă îndiîrjită pentru Kuttler şi pentru mine, au 
fost seri întregi în care nu ne-am ridicat de deasupra planşetei. Nu voiam însă 
să ne dăm bătuţi, în primul rînd fiindcă ne plăceau ideile piesei şi ne ambiţionau, 
şi în al doilea rînd, fiindcă nu ne-ar fi iertat colectivul care se încălzise la lucru. 
De bine, de rău, am găsit noi o soluţie destul de unitară, dar necesita un eșafodaj 
imens care nimicea actorul, copleşindu-l. 

Un prim progres a fost rezolvarea tuturor apartamentelor prin doar două 
încăperi, urmînd ca montarea fiecăreia să se facă îndărătul unei cortinete-trans- 
parent, în timp ce în cealaltă se juca. Ideea o folosisem, împins de necesitatea 
aglomerării locurilor de joc, la unul dintre numeroasele spectacole de amatori, 
realizat cu un an în urmă (mult inedit descoperi lucrînd cu amatorii !). 

Kuttler a găsit soluţia unor panouri caracteristice fiecărei încăperi, posibi- 
litatea unor acelorași elemente de mobilier, care să apară ca diferite în inte- 
rioare diferite, în sfîrșit, o sumă de amănunte expresive pentru actele I și III; dar 
soluționarea actului II rămînea un coşmar. Cum să facem, de pildă, virful coşu- 
lui ? Eventualitatea unui cap de coş ridicîndu-se de pe podeaua scenei ni se părea 
grotescă. Cum să sugerezi „parcul Stalin“, departe la sute de kilometri de restul 
locurilor de joc? Cum să treci repede şi unitar de la unul la altul, prin toate 
cele șase cadre de joc cuprinse de cele cinci tablouri ale actului? 


Întrebările mă chinuiau, la teatru, acasă, pe stradă, în somn. 

Soluţia a venit la o repetiţie. Involuntar, nervos, făcusem sul un text dacti- 
lografiat şi mă uitam ca printr-un ochean improvizat. Deodată, am observat că tot 
ceea ce vedeam părea rupt de ceea ce era în jur, pradă unui ciudat efect de 
distanțare. Am întrerupt brusc repetiţia, cuprins de o bucurie nebună. Am început 
să le vorbesc actorilor aşa de repede şi de agitat, încît nimeni n-a priceput 
nimic. Aveam tot sîngele în cap. Ştiu doar că cineva a spus „acuma, fii bun şi 
vorbește-ne romineşte !“, iar altcineva „aşa face el cînd are idei !“, dar eu lăsasem 
repetiţia baltă şi ţișnisem pe uşă. I-am dat telefon lui Kuttler şi i-am bolborosit 

că am soluția coșului cocseriei, ca şi a „parcului Stalin“. Din precipitarea mea, 
bineînțeles că n-a priceput nimic, şi atunci i-am silabisit cu efort să vină într-o 
clipă la teatru, fiindcă este căutat urgent de cineva de la Fondul Plastic, de la 
Bucureşti. Peste cinci minute, Kuttler venea cu motocicleta, peste şase mă făcea 
cu ou şi oțet că mi-am bătut joc de el, iar peste șapte se calmase şi desena pe 
trotoar cu degetul muiat în uleiul de la motocicletă. A doua zi dimineața, cu ochii 
roşii de nesomn, prezenta la ateliere unitara, şi economica, și expresiva soluţie 
de decor care avea să-i aducă premiul de la Decada dramaturgiei originale. Dez- 
voltase simpla mea sugestie într-un complex care mi s-a părut armonios, modern, 
cu lapidarul geometric și aparent uscat al proceselor industriale ridicat la rang de 
limbaj plastic general. Coloristica discretă a panourilor cuprinde în germene toate 
culorile fontei, în evoluţia ei transfigurată sub mirajul flăcării, și detașează net 
actorii. Tabelele indicatoare ale locului de joc na arată contemporani ai lui 
Brecht. Apariţia cercului medalion în scena de la „parcul Stalin“ şi în aceea cu 
coșul cocseriei nu e prea izbitoare acolo, fiind abil pregătită de tabloul termo- 
centralei, unde transpare într-o formă mai atenuată. În sfîrşit, lumina meșteșugită 
de Kuttler și maistrul de lumini Viorel Pipernea mi s-a părut a cuprinde sensi- 
bile valori poetice (de pildă, „parcul Stalin“ sau impresionanta realizare a fina- 
lului), întregite plastic de fundal şi de cortinele interioare pe care pictorul nu 
numai le-a proiectat, dar le-a şi executat. 

Kuttler a vibrat din plin la realizarea decorului acestei piese, nu numai 
fiindcă înainte de a face pictură a lucrat în industrie ca lăcătuș de precizie, dar 
fiindcă şi acum a căutat să fie cît mai aproape de esența mediului piesei. Cinci 
luni după premieră a vrut să facă o altă cortină interioară, care acum se dovedea 
nesatisfăcătoare, ilustrind Hunedoara. S-a suit pe motocicletă, s-a dus acolo, a 
stat cîteva zile printre furnale şi hale uriaşe, şi cînd s-a întors, a realizat aceeași 
cortină, cu același peisaj industrial, ca înainte, dar cu o altă viziune. Neexpli- 
cîndu-mi transfigurarea realizată pe aceleași elemente, l-am întrebat. Mi-a răspuns 
că doar acolo, la Hunedoara, a simţit trăind viața piesei, sufletul imaginii. 

De unde soluțiile scenografice de debut păreau să concureze inevitabil spre 
fragmentarea piesei, dimpotrivă, realizarea de astăzi a scenografului este pentru 
spectacol un auxiliar preţios al întregului. 

Dar cel mai important cheag al unităţii a fost aportul unitar al actorilor mi- 
litînd pentru o unică idee. În ciuda fragmentării în nenumărate — hai să le 
zicem — secvențe ale textului, distingerea unei idei centrale însușite de toți fac- 
torii creatori a condus spre cele mai bune rezultate. Calitățile de firesc ale tex- 
tului lui Everac au impus o vorbire simplă, o gestică moderată (chiar redusă la 
minimum în cadrul restrîns al camerelor din actele I şi III, care altfel ar fi 
părut cît niște cutiuţe), şi în general o izgonire a teatralului de pe scenă. Am căutat 
să facem un spectacol lucid şi pasionat, în care fiecare personaj să lupte și să 
acționeze. Am vrut un spectacol simplu şi însufleţit. Ce complicat a fost de obţinut 
simplitatea ! 

Nu intru în detalii cum am procedat ca meserie. Vreau să insist doar pe 
unele caracteristici. Aspectul de reportaj al piesei nu permitea ca în spectacol să 
transpară construcția regizorală ; pentru izgonirea oricărui aspect aparent deli- 
berat, nu am conceput în amănunt mişcarea actorilor într-un meticulos caiet de 
regie, așa cum procedez de obicei, ci am statornicit doar mobilul şi momentele- 
cheie. În munca pregătitoare de acasă fixam doar obiectivele repetiţiilor, cîteva 
amănunte de observaţie de viaţă, concludente pentru personaje şi situaţii ; restul 
mişcării lăsînd-o în friu liber actorilor, aveam grija să veghez numai ca ea să se 
integreze ansamblului compoziţiei regizorale. Astfel, spectacolul a căpătat degajare 
şi firesc. 

Cel mai important lucru a fost ca toţi cei ce au muncit la Ferestre deschise 
să ştie ce au de făcut, pentru ce militează, să cunoască şi să iubească mediul 
piesei. Deși acesta a fost lucrul cel mai important, a fost şi lucrul cel mai ușor 
de realizat, membrii colectivului sibian trăind cu ochii mari deschişi, realităţile 
orașului lor industrial. Mai toți cunosc viața uzinelor sibiene, cel puţin ca instruc- 
tori ai echipelor muncitorești din fabrici ; alţii au fost ei înşişi muncitori — Ovi- 
diu Stoichiţă, de pildă, excelent interpret al lui Urlea, a fost strungar. Cît de bine 
i-au prins regizorului vremurile cînd a lucrat în construcţii, la Şantierul Naval 
din Galaţi, şi toate reportajele scrise în ultimii ani pentru organele locale de 
partid! Cind, la începutul repetiţiilor, cu tot colectivul Ferestrelor deschise, am 
vizitat marea întreprindere metalurgică „Independența“, aproape nimic nu era 

inedit nimănui, ci era doar recapitularea unui mediu firesc, cunoscut dinainte. 
Și sînt convins că pentru realizarea unei piese nu rezolvi nimic doar cu „docu- 
mentarea“ specială pentru ea, ci trebuie să te documentezi ani întregi, zi de zi, 
pe stradă, în tramvai, pe șantiere, într-un cuvînt pretutindeni, ascultind radioul 
şi oamenii, văzînd filme şi oameni, citind zilnic ziarul din scoarță în scoarță, și 
citind în ochii oamenilor. Receptiv la tot, asimilînd şi interpretind totul, în fie- 
care zi trebuie să te „documentezi“ pentru toate piesele pe care ai să le lucrezi 
în anii viitorului. 

În clipa în care toţi cei de la Sibiu am crezut în piesă şi i-am găsit suflul 
militant, patosul lăuntric, toate problemele de compoziţie ritmică și vizuală, de 
evoluţie şi diversitate, de relaxare şi dominare a spectatorului, și toate celelalte 
cerute de legile meseriei noastre, nu au mai fost probleme. Așa a fost posibil ca 
un colectiv modest din provincie, nici măcar colectiv de teatru regional, ci colectiv 
de teatru raional, să realizeze un spectacol de suflu şi suflete. Toată schema tea- 
trului sibian nu cuprinde atîția actori cite personaje cere piesa ; absolut toți actorii 
au jucat sau au făcut figuraţie; au interpretat roluri, fără pretenţii băneşti, și 
regizorul tehnic, şi sonorizatorul, și mașiniștii, şi membrii colectivului Teatrului 
de Păpuşi. În mai multe rînduri, la piesa asta s-a repetat 18 ore din 24, şase 
repetiții au ţinut noaptea întreagă, oamenii dormeau pe mesele de machiaj, dar 
nimeni nu a dezertat. 24 de repetiţii au fost după premieră, o sumă de modifi- 
cări mereu noi, dar spectacolul s-a menţinut suplu. Şi în clipa în care ne-am dus 
să jucăm la Hunedoara, în timp ce în sală erau cei de pe scenă, am simţit bucu- 
ria deplină a realizării unui spectacol original al contemporaneităţii noastre so- 
cialiste, Şi ori de cîte ori s-a jucat acest spectacol — la Sibiu, la București, sau 
oriunde în altă parte, — ne-am simţit la Hunedoara, şi am simţit că putem privi 
în față sorii de foc din cuptoare. 

Îmi propun ca într-un număr viitor al revistei să prezint citeva aspecte 
legate de colaborarea autor-regizor, în realizarea spectacolului Cind scapătă luna 
de Horia Stancu la Teatrul de Stat din Sibiu, cît şi unele principii care par a mi 
se contura asupra rolului regizorului în cadrul dezvoltării dramaturgiei originale 
contemporane. 


Mihai Dimiu 

CUM VORBEŞTE SPECTACOLUL 
LIMBA PIESEI? 


TREI REPREZENTAȚII DIFERITE CU „CELEBRUL 702” 


După ce criteriu să judecăm trei spectacole diferite cu aceeași piesă ? 
Fireşte, în primul rînd după gradul în care regăsim textul, în fiecare 
din ele. Piesa nu este numai latura esențială a unui spectacol de teatru, 
ci şi criteriul principal de apreciere a lui. Aşa fiind, vom spune că la 
Bucureşti, la Teatrul de Comedie, am regăsit integrală şi veritabilă, 
lucrarea lui Al. Mirodan Celebrul 702 ; la Teatrul din Galaţi am fost 
obligaţi, pe alocuri, să ne-o reamintim după lectura anterioară, iar la 
Teatrul din Oradea, s-o recăutăm într-o lectură ulterioară. 


rind, el nu poate fi exclusivizat. Un spectacol este mai bun în întregul 

lui, dar în altul, în timp ce sinteza e precară, anumite individualități 

strălucesc, iar un al treilea propune o soluţie scenografică originală — 
şi aşa mai departe. Să judecăm deci spectacolele pe aceeaşi piesă, unul în raport 
cu celelalte, zicînd că acesta e bun, iar acela e mai slab ca acesta? Putem s-o 
facem — şi o şi facem frecvent — dar nu ţinem totdeauna seamă de condiţiile 
în care s-a realizat un spectacol sau altul, de aceea, adesea, o asemenea jude- 
cată e doar parţial justă. Teatrul de Comedie a avut un mare avantaj în crea- 
rea spectacolului : actori aleși nu numai din trupa sa, ci datorită conjuncturii în 
care s-a născut, aleși dintre cei mai buni actori de comedie din toate teatrele 
bucureștene (Radu Beligan de la Teatrul Naţional, Florin Scărlătescu de la 
Teatrul „C. Nottara“, Mircea Şeptilici de la Teatrul Municipal etc.). Aici a 
lucrat unul din cei mai buni regizori, iar autorul a fost aproape zi de zi la repe- 
tiţii. La Galaţi, Vlad Mugur, regizor inteligent şi sensibil, a desenat o schemă 
de spectacol interesantă, dar cînd a fost să distribuie culorile, a observat că nu 
are cantități suficiente pentru fiecare parte: aşa s-a întîmplat ca unele părţi 
centrale să fie palid sau insuficient colorate, în timp ce colțuri ale tabloului au 
o lumină mai puternică. Orădenii au avut de rezolvat cel puţin o problemă 
grea : să caute o soluţie artistică originală după ce piesa trecuse în spectacol pe 
citeva alte scene... 

Astfel că, în al doilea rînd, e cazul să judecăm spectacolele cu aceeași 
piesă, nu luînd unul din ele drept măsură, ci considerind gradul de expresivi- 
tate artistică cu care e transmis mesajul piesei în fiecare caz în parte. Din acest 
punct de vedere, vom spune că spectacolul Teatrului de Comedie a înfierat, cu 
maximă virulență, fariseismul moral specific modului de viaţă american con- 
temporan, Teatrul din Galaţi a făurit o imagine parţial sugestivă a automatis- 
mului sufletesc, consecință a dezumanizării la care duce pragmatismul sălbatic 
în Statele Unite ale Americii, iar Teatrul din Oradea a expus oarecum nud 
fondul amar al comediei, explicitînd într-atita esenţa ei, încît n-am mai putut 
ride de jocul aparenţelor. 


D ar dacă acest criteriu de analiză comparativă trebuie folosit în primul 

confruntare între trei spectacole cu aceeaşi piesă — ca această confrun- 

tare. ocazionată de Decada dramaturgiei originale contemporane — re- 

pune de obicei pe tapet probleme vechi sau aduce în discuție probleme 

noi. Iar cînd e vorba de comedie, pune dntr-o dată toate problemele 
vechi și noi. 

Una din problemele vechi: neîncrederea în capacitatea comediei de a spune 
adevărul tot, limpede şi profund. Se pare că tov. Szombati Gille Otto de la 
Oradea nutrește o astfel de neîncredere. El a dorit sincer, neîndoios, să expr me, 
prin reprezentarea textului lui Al. Mirodan, disprețul față de neomenia capita- 
listă. Dar şi-a închipuit probabil că virtuțile demascatoare efective, nu teoretice, 
ale comediei, ale acestei comedii nu sînt atit de solide, şi atunci a înfăţişat lu- 
mea piesei serios — Cheryl Sandman e amar, Diana e gravă şi uneori tragică 
atc. Şi în alte împrejurări, sîntem martori ai unei asemenea temeri. Dar din 
punct de vedere al eficienţei social-politice în actualitate, comedia nu numai că 
are toate virtuțile oricărei alte specii ale genului dramatic, dar mai are, pe 
lîngă ele, un atribut special de pregnanţă. Comicul își taie un drum drept şi 
larg spre rațiunea spectatorului. 


tzi pa 


Scenă din actul I (Teatrul de Stat din Galaţi) 


Moni Ghelerter şi Radu Beligan au încredere în capacitatea comediei de 
reflectare dialectică a vieţii, au şi o experiență matură în acest sens, nu servesc 
spectatorului numai coaja şi nici numai miezul: îi oferă nuca şi îl poftese s-o 
spargă împreună. Aceasta înseamnă încredere şi în comedie, şi în spectatorul 
de comedie. Publicul vede aici Celebrul 702, ride mereu, aplaudă mereu la scenă 
deschisă, şi Al. Mirodan e de două ori fericit: o dată pentru că are succes, și a 
doua oară pentru că tot ce a vrut să transmită, ajunge la spectatori. 


problemă veche care se împodobeşte mereu cu cite un aspect nou: re- 
laţia între factura piesei şi factura spectacolului. Nici o piesă nu poartă 
închisă în ea concepţia viitorului spectacol. Realizatorii spectacolului o 
transpun felurit în diverse limbi, timpuri, ţări, teatre; fiecare lucrare 
dramatică poate prolifera o infinitate de spectacole de facturi diferite. Dar în 
transpunerea realistă a unei piese pe scena de teatru, ea nu trebuie să-și piardă 
niciodată calitatea (în sens filozofic), adică acele însuşiri proprii ei şi numai ei, 
acea determinare lăuntric proprie care o deosebeşte de alte piese, stabilitatea 
trăsăturilor şi laturilor ei esenţiale. Schimbarea calităţii piesei în spectacol (în 
acest sens) ar însemna schimbarea piesei. Conţinutul piesei, de pildă, este o pro- 

prietate calitativă esenţială a ei; spectacolul realist-socialist presupune totdeu- 
una regăsirea conținutului piesei drept conţinut principal al spectacolului. Dar 
forma spectacolului nu este strict determinată de forma piesei. În infinitatea 
de forme spectaculare! în care se poate transpune o piesă de teatru, există însă 
o formă optimă, aceea care hotărăşte cea mai înaltă eficiență ideologico-estetică 
a spectacolului din punctul de vedere partinic al autorilor săi. 

Urmărind cu atenție unele spectacole create de regizorul Vlad Mugur, ca- 
peti impresia că el caută cu stăruinţă forma cea mai bună de reprezentare a 
piesei, dar că o face citeodată în afara piesei (vezi Arcul de triumf la Craiova, 
Cind scapătă luna la Bucureşti, Celebrul 702 — într-o măsură — la Galaţi). 
După cît se pare, uneori (e foarte important de a se preciza de astă dată că 
numai uneori), regizorul citeşte piesa şi-şi construiește concepţia regizorală pe 
o impresie afectivă provocată de piesă, pe o dorință personală de a realiza un 
anume fel de spectacol, pe care pînă atunci nu i-l sugerase nici o altă piesă 
etc. Apoi, munceşte la desăvirşirea concepției regizorale şi la fundamentarea ei, 
nu prin adîncirea studiului piesei şi confruntarea permanentă cu realitatea ei, 
ci prin supunerea lucrării programului regizoral fixat. În presă s-a şi făcut ob- 
servaţia analitică, precum că focul de pistol tras în întuneric, ca un prolog al 
spectacolului Celebrul 702, felul cum e făcută încadrarea gardianului în am- 
bianța spectacolului, caracterul de victimă — de la început pînă la sfîrşit -— 
al personajului principal, ca și alte aspecte, schimbă întrucîtva natura piesei, 
stinjenesc demonstrața artistică urmărită de autor. oferind în schimb o vi- 
ziune mai curînd senzaţional-pitorească asupra acţiunii. 

Se întîmplă, desigur, uneori ca, datorită experienţei artistice a regizorului, 
gustului personal dezvoltat, culturii şi altor factori, impresia pe care acesta şi-c 
face despre textul dramatic să aibă şi un anume grad de concordanţă cu reali-- 
tatea piesei. În spectacolul Celebrul 702 montat la Galaţi, automatismul edito- 
rului, fantoșă rea şi primejdioasă tocmai pentru că e neomenească (foarte bine 
jucat de Ion Niciu), automatismul secretarei, Miss Page, care a învăţat la per- 
fecţie să gindească şi să acţioneze exact cum dorește patronul — și chiar să 
prevadă ce ar putea gîndi şi dori patronul într-o împrejurare dată —, automa- 
tismul ilar, pentru că provine dintr-o absurdă deformaţie profesională, al repor- 
terei americane au luminat în chip original şi au demascat cu bună satiră o 
latură reprezentativă a modului de viaţă american. 

Dar cînd se creează o relație de acest gen între piesă și spectacol, între ceea 
ce vrea autorul şi ceea ce urmărește regizorul, reuşitele nu sînt de regulă, iar 
omogenitatea spectacolului se obţine doar arareori — cîteodată, cu preţul modifi- 
cării structurii unor personaje, al tăieturilor sau inversărilor în text, al distri- 
buirii arbitrare a unor actori, al adăugirii de prologuri şi epiloguri ş.a.m.d. 


problemă nouă: spiritul publicistic pe scenă. Piesa lui Al. Mirodan e 

un pamflet dramatic caracterizat de un înalt spirit publicistic, adică infor- 

mație exactă, comentariu satiric corosiv pe marginea unor fapte reale, adresă 

comică riguroasă, fără gratuităţi, fără umor neutru, exprimare lapidară 
dar în hiperbole comice îndrăznețe, tendinţe agitatorice, nu ostentative, dar fă- 
țișe, combativ'tate maximă — toate încărcate de ură anticapitalistă. Asemenea 
piese, de factură publicistică (nu neapărat pamflete), s-au scris puţine la noi, 
dar se vor scrie mai multe, nu numai pentru că un număr crescînd de ziarişti 
devin şi dramaturgi, iar un număr crescînd de dramaturgi devin şi ziarişti, ci 
mai ales pentru că publicistica se transformă într-o preocupare de mase; presa, 
modul cel mai general al indivizilor de a-şi face cunoscută existența spirituală 
— cum spunea Marx —, devine azi la noi astfel, pentru milioane de oameni, în 
condiţii în care viața spirituală a poporului cunoaște o mare înflorire şi con- 
ştiinţa cetățenească un grad de dezvoltare din ce în ce mai înalt. Fireşte, spirit 
publicistic poate avea şi un spectacol, iar în cazul unei piese ca Celebrul 702 e 
şi necesar să aibă. Dar artiştii dramatici nu sînt deocamdată îndeajuns de pre- 
gătiți și uneori caracterul piesei intră în contradicție, din acest punct de vedere, 


„A si nu „spectacologice“, cum greşit se spune şi se scrie adesea. Spectacologia este știința despre 
legile, natura, metoda de creaţie a spectacolului teatral. 


win scr 


Scenă din actul II (Teatrul de Stat din Oradea — secţia 
maghiară) 


cu caracterul spectacolului. O refer spre exemplificare, la cadrul plastic: un 
interior di ațios pentru că e modernist, decadent, deformat, se compune ca 
atare, pentru a realiza sugestia dorită, r se înfățișează ca atare (vezi decorul 
spectacolului de la Galaţi, semnat de / lilke). Natu amfletară a actului II, 
care se uie în bună măsură pe schimbările din decor aici spulberată. 

În spectacolul Teatrului de Com e iunea scenografică e ă în 
esenţa „ dar realizarea decorului sufe > f; vară croma şi lu- 
miniscentă, ceea ce reduce întrucitva eficiența cz i plastic. La Oradea, Paul 
Fux s-a subordonat cu modestie reg zorului şi nu a t cu ascuțime locul 

acțiunii. Şi pensula acestui artist e valoroasă, dar aici se cerea mai curind pe- 
nița lui. În spectacolele sale de păpuşi are o voioşie exuberantă, aici merge în 
urma regizorului și pentru că acesta nu prea ride, el, scenograful, nu-şi prea 
permite nici să suridă. 

Evident, sfera de manifestare a spiritului publicistic în spectacol nu e cu 
precădere scenografia şi nici un alt compartiment, ci spectacolul în întregul lui. 
Spiritul publicistic ţine de pasiunea partinică cu care regizorul, actorii, sceno- 
grafii vor, împreună, să-l cucerească pe spectator pentru ideile unei aseme- 
nea piese. 


cele trei spectacole, e foarte greu de dat un răspuns cît de cît științific, 

pentru că interpretările se diferențiază în primul rînd prin condiţia 

personală a actorilor ce le susțin. E peste putință de găsit un numitor 
comun, de exemplu, între Radu Beligan, Dumitru Dunea și Halassy Gyula (toţi 
trei în rolul Cherryl Sandman). Radu Beligan este un mare actor, stăpin te- 
meinic pe ştiinţa construirii personajului şi arta de a transforma personajul în- 
tr-o făptură vie; el a găsit o cheie personală pentru descifrarea acestui neono- 
rabil care se revoltă, la un pas de scaunul electric, împotriva bandiţilor onora- 
bili din America de azi; Dumitru Dunea a privit unilateral personajul şi l-a 
întruchipat cu unele deficiențe de meșteșug; Halassy Gyula a realizat rolul 
monocord, pesimist ; tehnica artistică e bună, dar ghidajul regizorului, foarte 
discutabil, e apăsător. 

Citeva roluri mici le-au izbutit îndeosebi colectivelor din regiuni și mai 
puțin bucureştenilor : Pastorul (Gábor I6zsef, la Oradea), Miss Pope şi Miss 
Page (Gina Patrichi şi Alla Tăutu, la Galaţi). În aceste cazuri, şi în altele, ac- 
torii au desenat rolurile cu autoritate şi personalitate. În ansamblu însă, spec- 
tacolul Teatrului din Galaţi e pus pe partituri solistice, nu are o scriitură pentru 
orchestra întreagă. Spectacolul Teatrului de Comedie, deficitar în unele din ro- 
lurile de mică întindere, e totuşi omogen, pentru că viziunea regizorului îşi are 
originea în studiul profund şi înţelegerea unitară a piesei, în construcția spec- 
tacolului împreună cu actorii, în stabilirea unor raporturi strînse şi judicioase 
între personaje. S 

Unele roluri au peste tot aceeaşi soartă: Diana, prezență dorită stenică de 
către autor, nu se impune pînă la capăt în nici una dintre interpretări. An- 
dreea Năstăsescu (Galați) a adus ceva mai multă prospețime și voioșie. Directo- 
rul închisorii nu se prea reține nicăieri, deși, în genere, un asemenea om n-ar 
tzebui uitat. Gardianul nu şi-a găsit încă interpretul — din cîte am văzut pînă 
acum. La Galați, Andrei Prajovschi practică în acest rol (ca şi S. Pop în Jack- 
son) un stil de teatru demodat, cu crispări, rictusuri, cambrări abrupte, stil care 
a şi fost înlăturat de pe multe scene. 


] a o eventuală întrebare despre cum arată oamenii din piesă văzuţi în 


În afară de dezbaterile care se organizează pe scară republicană, ar fi in- 
teresant și un schimb de experienţă local între artiștii care montează aceeași 
piesă. Altminteri, confruntările necesare, utile, au loc numai în presă — dacă 
au loc —, şi atunci, dacă au suficient spaţiu. Ce s-ar putea discuta, de exemplu, 
la o asemenea întîlnire? Ce a spus piesa fiecărui regizor, criteriile de distribu- 
ție. ce crede autorul despre spectacole, ce cred interpreții despre roluri, cît și 
unde rid spectatorii fiecărui teatru în decursul acestui spectacol, dacă şi cum 
s-a luptat pentru omogenitatea interpretării, care e natura şi sensul comicului 
în spectacol — şi alte foarte multe chestiuni. 

O asemenea împrejurare poate constitui o contribuţie colectivă la elabo- 
rarea multilaterală a problematicii teatrale actuale, în sensul cerut de necesită- 
țile dezvoltării teatrului nostru şi de rolul său în contemporaneitate. 


7 EA 
reae Valentin Silvestru 


AL.POPOVICI 


PIESA CU MULTE TABLOURI, 


PENTRU COPII ȘI PĂRINȚI 


PERSONAJELE: 


Marin 
Aurora 
Aniţa 
Mitică 
Beno 

Gică 
Sever 
Nuşa 
Beton 
Urson 
„Ursona 
Laie 

Ira 
Dentistul 
Pompierul 
Radu 

O plasatoare 
Regizorul 


un urs mititel ; 
o vulpe; 

o veverifă ; 

un lup; 

o ciocănitoare ; 
un porc mistref ; 
un arici; 

o rîndunică ; 

un castor ; 

un urs mare; 

o ursoaică mare ; 
un greiere ; 

o fetiță; 

om ; 

tot om; 

băiatul meu (nu apare în piesă); 
o plasatoare ; 


factotum în spectacol. 

DE VAL MUNTEANU 


REGIZORUL 


(în fața cortinei) 


Toată povestea a început cu o întîmplare tristă... Ce poate fi mai rău decit 

ca pe un băiat mic să-l doară un dinte? 
O VOCE DIN SALĂ 
Sa-l doară doi dinţi! 
REGIZORUL 

Exact. Pe băiatul meu, pe băieţelul ăsta mic și gras din banca a doua, 
pe Radu, îl dureau într-o noapte doi dinţi. L-am întrebat: — Vrei dulceaţă ? 
Mi-a răspuns: 


O VOCE DE COPIL 


Nu! 
REGIZORUL 
Vrei ciocolată ? 
VOCEA 
Nu, nu! 
REGIZORUL 


Vrei gem? 
VOCEA 
Gem eu. Au, cum mai gem! Aoleo!... 
REGIZORUL 
Vrei şerbet? 
VOCEA 
Nu, nu, nul... 
REGIZORUL 
Atunci, poate vrei un piramidon ? 
VOCEA 
O jumătate... 
REGIZORUL 
De piramidon ? 
VOCEA 
Nu, o jumătate de durere mi-a și trecut cind am auzit 
de piramidon. 
REGIZORUL 
Și ca să-ți treacă toată, ce să facă tatăl tău? 
VOCEA 


Să-mi spui, știi tu ce! 

REGIZORUL 


Povestea ? 


VOCEA 
Povestea ! 


REGIZORUL 
Cu ?... 


(Zgomot, tumult în sală. ) 
O PLASATOARE 
Fără bilet nu puteţi intra în sală. Aici se joacă. 
MARIN 
(un urs mititel) 
Fără mine nu puteți juca. 
PLASATOAREA 
Eu, în sală nu pot să vă las. 
MARIN 
Nici n-am să stau în sală. Am să mă urc pe scenă. Dacă m-ajuţi mata... 
Așa... încă puțin. Hop. (Urcă pe scenă.) Tovarășe Regizor. din nou mă 
chemi? De cite ori o să mă mai necăjeşti ? 
REGIZORUL 
Pină cînd băiatul meu o să meargă la dentist. Pină atunci. o să tre- 
buiască să-i spun mereu povestea ta. 
MARIN 


Și ce sînt ei vinovați? (Arată spre copiii din sală.) Pe voi vă dor 
dinţii, copii? 


COPIII 
Nu! 
MARIN 
Vezi! Pe copii, cînd îi dor dinţii, îi duci la dentist, și nu la teatru. 
REGIZORUL 
Citeodată e totuna. 
MARIN 


Sintem la un spectacol pentru copii. Te rog să faci, așadar, glume pen- 
tru copii, şi nu pentru părinţi sau critici. 
REGIZORUL 
Atunci ? 
MARIN 
(o[tează resemnat ) 
Povestea mea a început așa... 


Un singur fascicol de lumină cade peste ursulet. În rest, e întuneric. 
Acompaniament muzical: secţia ritmică. 


Sint un personaj clasic. 

Apar în toate piesele pentru copii. 
Un pui de urs obișnuit: 

| metru și 25 și 50 de kilograme. 
Imi piace zmeura și teatrul, 
Imitaţiile lui Mircea Crisan 

Si mormăitul lui Hodovanski. 
Astăzi, vă voi povesti ceva, 

O întimplare cu animale 

Din pădurea noastră, 

Unde a fost pădurea, 

Unde nu mai e pădurea. 

Să fiţi atenţi! Deschideţi ochii 
Si închideţi programul, 

Nu mai mestecaţi caramele 

Și nu vă cereţi afară 

Pînă la pauză. 

Copii, voi creșteţi în fiecare clipă, 
Viaţa ne duce cu ea înainte, 
În valurile ei, 

Tot înainte... tot înainte! 


Şi pădurea noastră cuminte 

În care șopirlele dorm pe frunze, 
La soare, ca niște pietre nestemate 
În care, veveriţele — bulgări de foc — 
Aprind frunzele stejarilor 

Care ard abia toamna, 

În care graurul cîntă și oftează, 
lar șarpele lunecă fără urme, 
Aici, şi aici pătrunde tot ce e nou, 
Tot ceea ce voi cunoaşteţi... 

Dinţii de oţel ai masinii 

Și dumnealui, betonul, 

Și schela subţire și încrezută 

Care sare peste noi. 


Si noi? Ce facem noi? 

Noi? 

Fiţi atenţi. deschideţi ochii 

Şi închideţi programul. 

Nu mai mestecaţi caramele, 

Și nu vă cereţi afară 

Pînă la pauză. 

Căci acum, de-abia acum bate... 
(Gong. ) 


De-adevăratelea gongul! 


Pădure rominească subcarpatică. Detalii pot [i luate din dioramele de 
la muzeul „Gr. Antipa”, deși autorul piesei ar prefera un decor stilizat, 
arămiu : ploaie de aramă. Vine toamna. O toamnă bogată în lumini, usa cum 
stie să le facă, atunci cînd e în vervă, Titi Constantinescu. eventual, cu 
unda“ de umor amar a lui Topîrcecnu. Putin decor, deci, şi multă lumină. 

Persona jele-unimale vor fi actori în toată firea, care sînt rugați Să nu 
miîriie, nici Să nu chițeăie, adică să nu onomatopeizeze. Unul, două elemente 
figurative ajung. 

Orice elemente «de feerie sînt * strict interzise. 

MARIN 


Mama !... 


Ecoul pădurii: „A - ma“ 


MARIN 
Tata !... 


Ecoul pădurii: „A -ta*. 
ANIŢA 
(veveriţă roscovană ) 
Ce-i cu tine, Marinică ? De ce te vaiţi? 
MARIN 
Sărut mîna, madam Aniţa. Nu-i găsesc pe-ai mei. Nici pe mama, nici 
pe tata. 
ANIŢA 
Poate au plecat și te-au lăsat. 
MARIN 
Vai de mine! Părinţii mei sint urși serioşi. Nu-s cuci care-și lasă copiii 
și se duc să se angajeze la ceasornicar. 
ANIŢA 
Vinătorii n-au fost. Azi e luni şi au zi liberă. 
MARIN 
Nu știi nimic despre ai mei? 
ANIŢA 
Băiete, băiete, în pădure toate se pot întîmpla. 
MARIN 
Fără mamă... fără tată... Dar eu nu știu încă nimic. Tata mi-a spus 
că trebuie să mă-nvețe cum să scot mierea din faguri fără ca albinele să 
mă-nţepe, mama trebuia să mă-nveţe și ea să mormăi pînă la zece, și acum 
am rămas singur. Ce-o să se întîmple acum? 


ANIȚA 
Pui mic de urs, nu mai plinge, noi o să-i căutăm pe părinţii tăi în 
toată pădurea. Dar mai departe... 
MARIN 
Mai departe? 
ANIŢȚA 
Acolo e omul, orașul, puterea noastră se-ntinde pînă la lăstărișul de 
la marginea pădurii. Atit. (Se urcă în copac.) 
MARIN 
Ce faci ? 
ANIŢȚA 
Scot ziarul „Frunzișul pădurii”. (A dispărut în copac.) Atenţiune, aten- 
țiune ! Ultimele vești din pădure! (De sus, cade o frunză mare ca un ziar. )... 
Ultima frunză... ultima frunză... 
(Ursuleţul s-a așezat amărit la tulpina copacului. ) 
ANIȚA 
A sosit toamna. Toamna. Cel de-al treilea anotimp. Vintul. A început 
vintul. 


in „SN 


(Trei personaje cenușii vin şi încep să sune din trompete. Sunetul se 
preface în vijtit.) 


ANIȚA 


Apoi, ploaia. Toamna încep ploile. 


(Trei personaje, cu scări și stropitori, vin în scenă, se urcă pe scări 
și încep să stropească. Coboară, pleacă, ploaia continuă.) 


ANIȚA 


Pădurea își schimbă hainele. Parcă a ruginit. 


(Cîţiva oameni vin și schimbă repede hainele pădurii, care se umple 
de lumini ciudate. Ploaia însăși e multicoloră. ) 


MARIN 
Mi-e puţin frig. (Caută și găseste umbreluța unei ciuperci, sub care se 
adăpostește. ) 


ANIŢA 
Unele păsări din pădure au început să plece spre ţări mai calde. Dintre 
animalele care au rămas, unele își schimbă părul. 


MITICĂ 
fun lup) 

Te legi de mine? Vezi-ţi de treaba ta. Dacă te trintesc o dată din copac, 
nu mai rămîi om! (Vine la rampă.) Vorbe de ocară. Scorneli. Aţi auzit de 
minciunile alea cu capra? Cică, i-am mîncat eu iezii. Voi credeţi una ca 
asta? Eu sînt bun. Eu nu mănînc decit cartofi, ceapă, varză și morcovi. A 
mai venit şi mincinoasa aia mică, Scufiţa. Ea și cu bătrina, cu bunica ei, 
au umblat cu vorbe. 

ANIȚA 

Adevărat. Mănînci numai cartofi cu... miel, ceapă cu... iepure și varză 

cu... rață. 


MITICĂ 
Vezi să nu mănînc o veveriță fără garnitură. 
ANIŢȚA 
Vedeţi... vedeţi... 
MITICĂ 
Ne mai întîlnim noi. Lite-l și pe Gică! 
GICĂ 


(un porc mistreţ) 
Ce, mă, ce vrei, mă, ce-i cu voi. ha? Acuș vă arăt eu la toţi. Hai de 


aici! Nu pot să-i sufăr, mă! Să scurmăm puţin la ghindă... Hai, mă... 
(Pleacă amindoi. ) 


MARIN 

Mi-e somn... mi-e foarte somn. Nu știu de ce, dar mi-e tare somn. 
ANIŢA 

Voi, urșii, dormiţi toată iarna. Așa vi-e firea. Hibernaţi. 
MARIN 


O să ţin minte vorba asta și o s-o repet în timpul somnului pînă la 
primăvară, ca să n-o uit. 

(Din stinga. vine Nusa, rîndunica. După ea, Aurora, vulpea. ) 


NUȘA 
Au... au... plecat toţi. 
AURORA 
Si tu unde erai, drăguță ?... 
NUȘA 
Dormeam într-o tufă... Nu te apropia, nu te apropia de mine! 
AURORA 
De o oră mă chinui să-ţi explic. Noi, vulpile, iubim rindunelele. 
NUȘA 


Vai, ce proastă am fost că nu l-am ascultat pe tata. Toţi fraţii mei 


au mers toată vara la școala de zbor fără motor. Au învățat planajul, pica- 
jul, formaţiile de zbor, și eu... eu am chiulit. Cind mă chemau fraţii și su- 
rorile mele, eu cîntam: 


Acușa, vin acușa, 

Eu sînt doar rîndunica Nușa. 

Albă-n cioc, 

Subţirică la mijloc, 

Tragi cu pușca, nu ia foc. 

Acum, surorile nu mă mai aud, 

Căci au plecat de mult spre Sud. 
AURORA 


Te-nvăţ eu, fetiţo. Curs scurt de zbor. Din trei înghiţituri... adică din 


trei lecţii, te dau gata. 


MARIN 
Poate că te-nvaţă. 

ANIȚA 
N-o crede. Să n-o crezi! 

AURORA 


Spune, fetiţo, vrei să te-nvăţ? 


WWW.cimec.ro 


NUȘA 
Cum ? 
AURORA 
Uite... Te sui aici, pe creanga asta, dai drumul la aripi și sari. Să nu 
te temi, te prind eu în braţe! 
NUȘA 
Nu știu cum. 
AURORA 
l (plictisită ) 
Uite! (Se suie pe creangă, dar, pe la spate, Anița îi leagă coada de un 
ram.) Unu... doi... trei... Hop... (Rămine agățată de copac.) 
ANIȚA 
Vulpea păcălită... vulpea păcălită! Ai scăpat, Nușa! Săreai drept în 
botul ei. 
AURORA 
Dă-mi drumul, afurisito! 
ANIȚA 
Stai acolo. Bine-ar fi dacă mai mulţi copaci ar avea poame de astea 
ca tine. Nu te mai zbate, că rămii fără frumuseţe de coadă. 


MARIN 

(timid) 
Doamna are să rămînă acolo? 

ANIŢA 
Un timp. 

AURORA 


Dacă mä lăsaţi aici, o să vă-ncurc toată piesa. O să ţip, o să dau din 
picioare, așa cum fac și unii copii la teatru. Și-acum sînt în sală cîțiva 
din ăștia. 

MARIN 

Nu cred că sînt. Dacă ar fi, ar trebui să-i scoatem din sală. lar pe tine 
o să te scoatem din scenă. O să rog eu pe cineva. Uite-așa! (Bate din 
palme şi doi oameni o scot cu copac cu tot.) 

NUȘA 


Și eu... eu acum ce fac? 

MARIN 
Trebuie luată imediat legătura cu riîndunelele. Unde să fie ele acuma ? 
ANIȚA 


Ne-ar trebui o... o... hartă. 


Fundalul luminos sugerează, din întretăierea crengilor, contururile unei 
hărţi, peste care alunecă umbra unui stol de rîndunele. 
ANIŢA 
Sud... sud — sud — sud — est. Cum să luăm legătura? Să- strigăm 
pe Beno. Beno! 


BENO 
(un radiotelegrafist în lege; de fapt, o ciocănitoare) 
Cioc... cioc... cioc — cioc... Asta, în alfabetul meu, înseamnă: Buna 
ziua ! Ce doriţi ? 
ANIȚA 
Sa luăm legătura cu escadrila III R. 
BENO 


ITI R? Stolul rindunelelor? Bine. (Face legătura la un pom şi în- 
«epe să semnalizeze Morse.) Alo... vorbește Beno... Aici, Pădurea. Aici, Pă- 


durea. Ascultă! Ascultă, III R. Ascultă, III R! Nu se aude bine. Sint 
paraziți. 
ANIŢA 
Cred și eu. E un pom plin de păduchi de lemn. 
BENO 
Sssst! Cip... cip... cip... cirip. Aha... Ce să le spun? 
ANIŢA 
Despre Nușa. A rămas aici. 
BENO 
(transmite de zor) 
Cioc... cioc... cioc... Spun că se vor întoarce la marginea pădurii. Nușa 
să-i aștepte acolo. Cioc... cioc... La revedere. 


NUȘA 

Mulţumesc. Vă mulțumesc la toţi, la revedere. (Pleacă. ) 
MARIN 

Domnule Ciocănitoare, nu poţi să-i găsești și pe părinţii mei? 
BENO 


Imposibil. Eu lucrez numai pe undă lungă. Părinţii tăi trebuie să fie 
pe undeva aproape. Să mergem, Aniţa. (Pleacă amindoi.) 
MARIN 
Am rămas singur. (Ca un ecou.) Singur. 


Cad frunze. Toamna se duce ușor, ca un fum, și se apropie iarna. Vine 
Laie, greierul-lăutar. 


LAIE 
Să trăiţi! 
MARIN 
Bună ziua. Cine eşti dumneata ? 
LAIE 
Laie-greierul. N-aveţi cumva nevoie de ser- 
viciile mele ? Petreceri, chermese, reuniuni. nunţi. 
MARIN 
Nu-mi arde de cîntat. Sint trist. 
LAIE 
Perfect. O romanţă. „Am început să-mbă- 
trînesc“... ii 
MARIN 
Vai, „e toamnă iar...“ 
LAIE 


Cîntecul ăsta nu. E un cîntec sfiṣietor. Toam- 
na e un anotimp care mă tulbură. Mă furnică. 
Mai ales mă furnică. Ah, și ce rea e furnica asta. 

Și plicticoasă... Ca o fabulă. 


MARIN 

Nici vara asta n-ai adunat nimic ? 
LAIE 

Nimic... Nimic... 
MARIN 


Și-acum ce-ai să faci? 

LAIE 
Nu ştiu. Cri... cri... cri... 
MARIN 
Oprește. Nu se mai poate suporta. O știu pînă și studenții de la Insti- 
tutul de teatru. 


LAIE 
Dar sînt chiar necăjit. Mincare n-am deloc, mi-e foame, şi vecina mea, 
furnica... ce să mai vorbim... 


MARIN 
Am o idee. 
LAIE 
Cu ideile tale n-ajungi departe. 
MARIN 
Un moment. Regizorule, unde ești, regizorule ? 
REGIZORUL 
Aici. Ce vrei? De ce mă tot strigi? 
MARIN 


(îi sopteşte ceva la ureche) 
Te rog ceva... 


REGIZORUL 
Ce zici, domnule Laie, vrei să rămii în orchestra teatrului nostru ? Ştii 
să cînți după note? 


LAIE 
Știu. 
REGIZORUL 
La noi ai să ai mult de lucru. La noi se cîntă tot timpul, căci sîntem 
un teatru serios, de proză, nu unul muzical. 


LAIE 
Aoleo! Trebuie să ne daţi un spor de salariu, căci azi e moda să se 
joace pe întuneric și nu vedem notele. Trebuie să le ţinem minte. Asta ne 
obosește. 
REGIZORUL 
Bine. Treci la orchestră, ai să fii vioara I. 
LAIE 
Mulţumesc, deși preferam contrabasul. Aș fi avut și locuință în el. 
(Iese, apoi se-ntoarce.) Cu ce încep? 


REGIZORUL 
Melodii de iarnă. (lese.) 
LAIE i 
Aveţi dreptate. Vîntul şuieră p-alt ton. (Iese repede.) 
MARIN 


(cască uriaş) 

Mi-e un somn de 99 de zile și, mai ales, de 99 de nopți. La revedere, 
copii. Eu mă duc acum să mă culc. Am să mă fac covrig şi am să dorm în 
vâgăuna mea. Uraţi-mi visuri plăcute. Visuri multe și plăcute. (În timp ce 
pleacă.) Niciodată n-am înţeles eu de ce urșii nu hibernează și vara. 


FIRE. AER 


larna 

Pădurea îşi schimbă culorile. Ciţiva oameni intră în scenă. Unul din 
ei spune: 

Pînă la primăvară îi punem hainele la naftalină. 

Primul fulg. 

Al doilea fulg. 

Al treilea fulg. 

Menuet de fulgi şi, cu ajutorul vintului, polci. 

REGIZORUL 
(la rampă, se adresează Plasatoarei ) 

Va rog să-mi aduceţi de la garderobă paltonul, fularul, căciula, mă- 
nușile. Așa, mulţumesc. (Se îmbracă.) A venit iarna, copii, pădurea a tăcut. 
Doarme. Animalele stau ascunse. Dar oamenii nu se mai tem de crivăţ, de 


frig, de vint. Ei au hotărît (se aud diverse voci): „— Aici va fi o uzină 
mare, uriașă! — Vom construi și un orășel. — De miine începe șantierul“. 


(Mars tineresc de muncă.) Îi auziţi? Priviţi, copii! 
Copacii încep să cadă și pe siluetele lor se ridică schelele. Desenele 
animate ar fi o bună soluție scenografică. 
BENO 
Cioc-cioc-cioc ! Se intimplă fapte nemaipomenite. Dispare pădurea. 
Cioc-cioc! 
ANIŢA 
Ultimele vești. Din păcate, nu mai am nici o frunză pe care să le scriu. 
S-au săpat șanțuri, mari, uriașe. Au venit şi animalele de fier care mestecă 
pietre. 

BENO 

Mașini. Cioc-cioc, sînt mașini. 

MARIN 
(vine căscînd ) 

Mi-e somn. Mi-e frig. E zgomot aici. E atita gălăgie, că nu mai am unde 
dormi. Copii! Mă primiţi la voi? Trebuie să fie cald acolo. (Se dă jos de 
pe scenă și vine în sală, unde se așază în banca a doua.) Ce bine e aici. 
Ce bine e la teatru. Poţi să te întinzi... (Adoarme.) 

REGIZORUL 

Să nu-l sculaţi. Lăsaţi să doarmă. 

MITICĂ 
(vine pieziș) 
larna-i pe placul meu. Un lup, doi lupi, o haită. Stăm la pîndă și... 
haţ. Rătăcește cineva drumul? Îl ajutăm noi să nimerească. 
AURORA 
Iarna, cînd bate vintul, nu mă simt câinii cînd vin la cotet. 
GICĂ 
Tiptil, tiptil, nimeni nu ne aude. (Zgomotele şantierului. ) 


MITICĂ, AURORA, GICĂ 
GICĂ 


Au venit, mă, oamenii, ce ne facem? 
MITICĂ 
Să-i mîncăm pe-ăștia! (Arată spre copiii din sală.) 
AURORA 
Numai pe cei cu bilete de favoare. 
GICĂ 

Să plecăm de-aici, mă. Nu vezi cum ise uită la noi? Ar vrea să ne vadă 

la muzeu. Hai! Să născocim ceva. Pînă atunci, vîntul să șuiere mai departe. 
REGIZORUL 

Dar oamenii nu se temeau de șuierul aspru al vintului. Înainte, tot îna- 
inte. Se schimbă faţa pădurii. căci omul e cel mai puternic. 

În scenă, mișcare vie, animație. În locul pădurii, crește un minunat 
peisaj industrial. În locul tufișurilor, se înalță ziduri de uzină. În locul 
copacilor, se înalță coșuri înalte. Totul se schimbă vertiginos, în ritm opti- 
mist. Eventual, schimbările de decor se pot face în ritmul unor pași de ba- 
let. În acest timp, iarna își vede de treburile ei. Constructorii se apropie de 
un copac mare. 

Staţi. Opriţi. Copacul acesta va rămîne! În căsuţa de lingă el, va fi o 
creșă. Sub copac, se vor juca și vor întinde hora copiii muncitorilor de la 
fabrică. 

Copacul rămîne singur, în mijlocul noului peisaj industridl. 

Și așa, după cum se întîmplă de obicei, într-o zi, iarna se termină. Și 
iată, deodată, sosește un oaspete nou : soarele. Lumina. Razele soarelui sînt, 
la început, calde, apoi fierbinţi. Încep să ardă, ard mai puternic, ard... 

POMPIERUL 
(vine din culise, cu un furtun în mînă) . 
Arde? Unde? Cind? Cum? 


Ce se aude? 

REGIZORUL 


Soarele. 
POMPIERUL 
De el era vorba? Nu intră în raionul meu. 
REGIZORUL 


Un moment. (la furtunul.) Primăvara încep să curgă apele. Zăpezile 
se topesc. Apele curg repezi. (Dă drumul la apa din furtun.) Crenguţele în- 
cep să se miște. Se sparg mugurii. Au ieşit ghioceii. Primăvară. Primăvara, 
copii, viaţa e mai frumoasă. E soare, lumină, totul cîntă şi se bucură... 
Tovarășă Plasatoare, poftim, te rog, doi lei. la nişte naftalină de la dro- 
gherie. Poftim paltonul, căciula, mănușile, fularul. Aşa... Dar ursulețul? 
Ursuleţul nostru? Sssst! Mi se pare că se trezește. (Iese tiptil. Marin se 
ridică din bancă.) 

MARIN 

Ah, ce bine e la soare! Și ce vis frumos! Oare am dormit mult, copii? 
Da? Vai de mine! La teatru nu se doarme. Adică, ştiu eu... Am auzit că 
unii oameni mari mai adorm câteodată la unele piese. Nu țin minte autorii... 
Tot nu i-aţi văzut pe părinţii mei? Nu? Îmi cra frică să nu-i fi întîlnit 
vreunul din voi căptușeală la un palton. Mă duc acum la locul meu. (Urcă 
pe scenă.) 


ANIŢA 
Bună ziua, Marinică ! 
MARIN 
Bună ziua, tanti. 
ANIȚA 
Lung somn ai mai dormit, băiete! 
MARIN 
Nu-mi amintesc nimic... Nu mai recunose nimic. 
ANIȚA 


Pe-aici s-au întîmplat multe. Pădurea... gata, s-a terminal 

MARIN 
S-a terminat ? Atunci n-o să-i mai găsesc nici- 
odată pe mama și pe tata. 
ANIȚA 
Nu știu, Marinică. Dar noi nu mai avem case, 
adăpost. 
MARIN 
Și unde o să stăm? 


ANIȚA 
Trebuie să chemăm toate animalele pădurii. Ne trebuie adăposturi. 
MARIN 
Eu nu știu unde-i tata, unde-i mama... 
ANIŢA 
Lasă-i acum în pace! Trebuie să ne facem și noi case. Repede, repede. 
Cine să-i anunţe pe toţi? Beno, Beno, Beno! 


BENO 

Aici sînt, am sosit. 
ANIŢA 

Beno, cheamă-i pe toţi, fulger. De trei ori taxa. 
BENO 


(își pune la 'punct transmisiunea ) 


Cioc-cioc-cioc... către animalele pădurii, cioc, cioc... Atenţiune, anima- 
lele pădurii... Adunarea animalelor pădurii... cioc... cioc... cioc. 


ANIȚA 

Copii, să vă spun și un secret. Să nu credeţi că noi am stat astă-iarnă 
cu labele în sîn. Nu neam pus nici coada la spinare. Am pîndit și am văzut 
foarte bine tot ceea ce făceau oamenii. Am văzut totul, totul. Dar voi, voi 
ați văzut un şantier? Cine a văzut ?... Bine. Să ne spună atunci fetița din 
banca a treia. Ce-ai văzut? Cărămizi... o macara... un escavator... (Citeva 
noțiuni elementare despre un santier.) Aşa, bine, copii. Voi aţi văzut doar 
pe strada voastră, la colț, acolo, lingă părcușor, cum fac oamenii case, o 
fabrica. Să vedeţi ce facem și noi. 

SEVER 
(un arici) 

Salutare, copii. Cred că mă cunoaşteţi. Sînt Sever ariciul, dar mi se 
spune și Pogonici. M-aţi văzut și la ziarele de perete? Eu înțep pe leneși, 
pe codași, pe mincinoși. Cred că nu-i nici unul dintre ăștia pe aici! Bine- 
înțeles, nu de alta, dar eu mă supăr repede și sînt țepos. Am multe ace. 
Aşa sînt eu din fire. Nerăbdător. Cînd mi-am încercat cojocelul, am plecat 
cu acele de la ultima probă. Dar mu înțep pe toată lumea. 


ANIȚA 
Tu cum ne ajuţi, Sever? 
SEVER 


Cu acele mele am să cos covoare, perdele, feţe de mese, cearșafuri. Am 
să fiu meșter-croitor. 


ANIȚA 


Bine. Uite-te. vine şi castorul Beton. 


PRI. RR 


BETON 
Trei pe zece. Temelia stă la baza oricărei construcţii. De ce m-aţi 
chemat ? 
ANIŢA 
Beton, betonaş, ajută-ne tu, care ești cel mai mare meșter de case, ba 
chiar și de orașe întregi, pe malurile apelor. Ai văzut doar ce-au făcut 
oamenii ! 
BETON 
Bine. Mda! Terenul e bun. Trebuie săpate șanțuri. Șanţuri adinci. 
Aveţi săpători buni? 


ANIŢA 
Foarte buni. Patru cîrtiţe. 

BETON 
Patru? Bine. 

ANIŢA 
Ce ne mai trebuie? 

BETON 


Em fac și lucrările de dulgherie. Timplăria. Ne-ar trebui un bun tăietor 
de lemne. 


ANIŢA 
Gică! 
BETON 
Porcul mistreţ? N-o să vrea. Tăiem tot noi. Dar zidăria? Cine-o face? 
ANIŢA 
Zidăria ? Zidăria ? 
NUŞA 
(se ițește de după un copac) 
Zidăria o facem noi. 
MARIN 
Nușa! Ai venit? 
NUŞA 


Chiar acum. Surorile mele vin din urmă. N-am mai avut răbdare și am 
zburat înainte. Ştiţi, noi rîndunicile, clădim foarte bine cuiburi. Sintem meș- 
tere-zidărițe. Voi, prieteni, m-aţi ajutat să scap de vulpe, o să vă ajutăm, 
tot stolul, la zidit. 

BETON 
Să fiţi atente cum puneţi varul. Să nu lăsaţi nici o găurică pe unde ar 
putea intra frigul. Ne trebuie apoi... 
1 — 2 — 3 — 4— 5 — 6 — 7 iepuraşi 
Băieți buni, sprinteni la pași, 
Ca să care de la rîu, 
Suflecați pînă la brîu, 
Pietre multe şi nisip. 
Fără ele, nu e chip. 
Ne mai trebuie apoi: 
1—2—3—4— 5 — 6 — 7 cerbi, mari în coarne, 
Var să mestece și să-l întoarne, 

Sa-l frămînte în copite 
Căprioarele grăbite. 
NUȘA 
Dar mata, tușă Aniţo, ce-ai să lucrezi? 
ANIŢA 
Eu... eu o să fiu aceea... cum se cheamă, copii, maşina pe care o au 
oamenii pe șantiere și care ridică sus greutăți mari. Ma... ma... 


MARIN 
Ma — ma! 
ANIŢA 
Las-o pe mama. Să spună copiii. Cum? A, ma — cara. Eu o să urc 


repede pînă sus, cu poveri în spate, şi o să cobor la fel de repede. Eu o să 
fiu macaraua. 


LAIE 


Staţi, fraţilor, că mai sînt și eu pe-aici. Cu muzică, dacă n-are text, 
e viața mai plăcută. Eu am să vă cînt, cu orchestra mea, și voi o să lucraţi 
mai repede. Am un repertoriu bogat, căci n-am cîntat încă la radio. (Încep 
să lucreze, destul de stîngaci și fără spor.) 


REGIZORUL 


Vedeţi, copii! Treaba merge prost. Animalele pădurii nu știu să lu- 
creze atît de bine. Au văzut ele cum lucrează oamenii, dar tot mai au ne- 
„voie de ajutor. Cine vrea să le ajute? Vreţi? Vreţi voi? Sigur! Aici în sală 
sînt copii de meșteri zidari, strungari, ingineri și constructori. Veniţi, copii! 


În dreapta scenei, se află!'cîteva cărămizi, materiale de construcție. Sub 
conducerea regizorului, copiii le vor trece din mînă-n mină, în stinga scenei. 
unde. sub supravegherea lui Beton, animalele le așază. 


REGIZORUL 


Bravo, copii! Să-i lăsăm acum să se descurce mai departe. 


Se lasă seara. 


BETON 

Noroc că ne-au ajutat copiii. Sintem grăbiţi, trebuie să lucrăm și noaptea. 
ANIȚA 

Nu vedem. 
BETON 


Am o idee. (Alergind în culise.) Vom putea lucra și noaptea. (Se în- 
toarce cu doi oameni care aduc două bufnițe uriașe, ai căror ochi-proiec- 
toare luminează scena. În copaci, se agaţă licurici — becuri mici — care 
lipesc, mirați. Scena se animă și, la lumina reflectoarelor, ca într-o ciudată 
pantomimă, lumea pădurii imită liureșul constructorilor de pe un santier, res- 
pectind personalitatea animală a fiecărui erou. Marin 'se învirteşte printre ei, 
timid și greoi, împiedicat și împiedicînd pe alții să lucreze. Laie cîntă de zor). 

MARIN 
(copiilor ) 
Eu nu vreau să lucrez nimic. Eu o să mă duc la mama și la 
tata. Ei o să lucreze și eu o să stau. 


ANIŢA 

Și pînă ce o să construim căsuţa, ce să fac cu puii mei? 
BETON 

Îi dai la un magazin de jucării pentru copii. 
ANIȚA 


N-o să-i primească, pentru că seamănă cu o veveriţă, şi nu cu 
o pisică, așa cum seamănă veveriţele de la magazin. 
BENO 
Cioc-cioc... Am primit o comunicare de la un stup. Zum-zum- 
zum, s-a oprit. Precis că telegrafistul lor e un trintor. Biz-zum 
— a început din nou. Vor să facă şi ele o fabrică de dulciuri. 
MARIN 
Pe mine să mă băgaţi paznic. 
ANIȚA 
Cînd e înţelegere și prietenie, toate lucrurile merg bine. 
NUȘA 
Mai repede, mai repede. 
MARIN 
Eu m-am plictisit, am obosit. Plec. 


(Noaptea creşte ; încetul cu încetul animalele, obosite, se retrag. 'Rămine 
numai ncaptea singură. Misteriosi, tăcuţi, înfășurați în umbră ca într-o 
mantie romantică de conspiratori, vin Gică, Aurora şi Mitică ). 


MITICĂ 


Nenorocire! Nu mai sînt tufișuri. Unde o să duc mieii ca să-i sfișii? 


AURORA 
De două ori nenorocire! Unde sînt hăţişurile? Unde să mai duc găinu- 
sele ca să le sucesc gitul? 


GICĂ 


Dar unde sînt cotloanele de altădată ? Unde o să mai scurm pămîntul ? 
Frumoasele zile din pădure sînt sfirşite... Da, mă! Ce, mă? Parcă văd, o 
să-mi facă un cotet și o să mă bage în el, ca pe vărul meu de la oraș. și... Şi. 

Să dau slănină 

Din cea mai fină, 

Afumată, după sobă, 

Costiţă şi tobă, 

Ciîrnaţi și jambon! 

Nici nu mă gîndesc! 

Nu dau nici mușchi ţigănesc. 

Si totuși, cînd mă gîndesc mai bine, simt că-mi îngheaţă labele. Mi se 
fac răcituri. 


AURORA 


Și eu? Vedetă în pădure, să ajung dublură la un palton? Nu vreau să 
mă agăț de gitul nimănui. Eu iubesc animalele mici, fragede. 

MITICĂ 
Dar eu? Să mă facă poate actor, că tot m-au băgat pînă acum în două 
piese la teatrul pentru copii. Hai s-o facem de... oaie. Să nu-i lăsăm să ne 
strice locurile, vadul... 
AURORA 
Hi, hi, hi. Nu fi prost. Lasă-i întîi să termine; și pe urmă... 
MITICĂ 
Tot zic ei că noi sîntem răi. Să nu mai vorbească degeaba. Să aibă motiv. 
Nu ne trebuie lumină, 
Căci se vede ce urzim, 
Ne priește la-ntuneric, 
Numai noi să ne privim. 


AURORA 
O urzeală șmecherească, 
O hoţie, știi, în lege, 
Nu se face pe lumină, 
Ci în umbră, se-nţelege! 

GICĂ 
Da, mai Dine-i loc murdar, 
După cum ne e și fapta, 
Hai să facem murdărie 
Și la stinga și la dreapta. 


AURORA 
Sssst! 
GICĂ 
Sssst! 
MITICĂ 
Sssst ! 


www.cimec.ro 


AURORA 
În tăcere! 
GICĂ 
În tăcere! 
MITICĂ 


În tăcere! 


(Ies triumfători, ca în finalul actului II din Rigoletto. O clipă pauză, apoi...) 
REGIZORUL 
(somnoros, idin culise) 

Apă rece... Săpun.. Pastă de dinți. Asta-nseamnă că a venit... bună di- 
mineața. Voi vă sculaţi dimineaţa la timp? Nu-i nici un somnoros printre voi? 
Nici unul ? Dar acuma vreţi să vedeţi ce s-a întîmplat mai departe ? Să cînte 
mai întîi Laie, deșteptarea. (Se aude un semnal sonor la vioară.) Nu, aşa 
nu e bine. Ca să se scoale toată lumea, trebuie să fie muzică mai zgomo- 
toasă. Vreţi să facem noi o orchestră ? Noi toţi. Voi. cei din faţă, veţi face 
ca viorile. Subţirel. Cei din fundul săii, ca tobele: bum-bum-bum. Stiu că 
asta o să vă placă. Cei din dreapta, contrabas: biz-biz-biz. Cei din stinga, 
chitarele — zum—zum—zum. Cei din picioare vor striga: „Daţi-ne locuri“. 
iar plasatoarele : „Nu vă suiți cu picioarele pe scaune“. Hai.. Odată toţi. 
Unu. doi, trei. 

POMPIERUL 

S-a întîmplat ceva ? 


REGIZORUL 


Copiii m-au ajutat să trezesc pădurea. 


Dimineaţa 


MARIN 


(cască) 
Vad că și primăvara mi-e somn. 


(Din dreapta, vine Ira Vrabie, o fetiță cu sort de școlăriţă. ) 


IRA 
În sfirșit, te-am găsit. 
MARIN 
Nu l-ai văzut pe tata? 
IRA 


Ce tata? Te întinzi și caști în loc să mergi la școală? Știu că tu ești 


colegul meu de bancă. 
MARIN 


Nu-nţeleg. Cine ești mata ? ...Adică, mai bine, să ghicim noi, copii. Ce 
fetiță poate să umble singură prin pădure ? Dacă ar avea un coșuleţ... ar fi. 
nu o ospătăriţă... ar fi... Scu... fi... ţa... Aţi ghicit. Dacă ar avea niște pan- 
tofi de prinţesă, ar fi... nu pantof Guban, ci... Ce... nu... şereasa. Dar dacă 
i s-ar fi oprit un măr în gît... unul vrăjit, ar fi Albă... ca... zăpada. Dar 
dacă ar avea nevoie de o căsuţă de turtă dulce? Nu eşti Gretel? Alte po- 
vești nu mai ştiu, pentru că eu sint abonat la „Pogonici“ și „Luminiţa“. 


IRA 


Fu sînt Vrabie. 

MARIN 
IRA 


Cum. animal? Să nu umbli cu vorbe urite. 
MARIN 
Eu nu vorbesc urit, să știi mata. Aici e pădure. Nu bulevard, sau piesă 
cu smecheri. 


Animal de-al nostru ? 


IRA 

Atunci află, eu sînt noua ta colegă de bancă, Ira Vrabie. Am venit cu 
părinții mei, aici, pe șantier. Tata e strungar fruntaș. La scoală, tovarasul 
profesor mi-a spus că o să stau în banca a doua. Cu un băiat cam lenes. 
Si cum n-ai venit de două zile la școală, am pornit eu să te caut. Tu ești. 
Hai la școală, nu mai umbla prin pădure, că te găsește un scriitor pentru 
copii și te bagă într-o poveste morală, vai de capul tău! 

MARIN 

Nu vă supăraţi, cred că aţi greșit, eu nu sint băiat. Eu sint ursuleţ. 

Dar mata, slacă te cheamă Vrabie, cum de ești om? 


VRABIE 
Iaca, așa mă cheamă. 
MARIN 
Atunci, spune-mi ce-ai visat azi-noapte. 
IRA 
Eu? De ce? Am visat... o felie de tort. 
MARIN 
Bravo. Atunci ești om, pentru că vrabia mălai visează! 
IRA 
Destul. Treci la şcoală! 
MARIN 
Eu nu sînt școlar. 
IRA 


lar începi? Vă știu eu pe ăștia, chiulangiii. Ba că vă doare un dinte, 
ba că n-a venit autobuzul, ba că sînteţi un urs. Hai mai bine la Ciufulici 
să te tunzi, și nu mai umbla încotosșmănat, că ești băiat tinar. 
MARIN 
Eu sînt urs, și urşii nu se tund! 
IRA 
Dacă nu încetezi, te duc la tovarăsul profesor. 
MARIN 
Dacă sînt urs, urs. Urs cu „u“ mic, pentru că sint copil. 
IRA 
Îngrozitori mai sînt și leneșii. Află că, pe la noi, urși nu mai sint decit 
la circ. 


MARIN 
Unde ? 
IRA 
La circ. Acolo unde animalele joacă aşa ca oamenii. 
MARIN 


Ajută-mă, te rog. Altfel începe o nouă poveste cu un copil care nu-și 

găseşte părinţii, ca în domnul Edmondo de Amicis. Du-mă pînă acolo. O 
să-ţi arăt părinții mei şi atunci o să mă crezi. 


IRA 
Întîi la şcoală. 
MARIN 
Ira, vrăbiuţă, vrăbioară... 
IRA 
Nu. 
MARIN 
Fii așa de bună, de drăguță. 
IRA 


Bine. Te duc. |Ca să-ţi fac hatirul și să-ţi arăt cît ești de mincinos. 
Hai la circ! Noroc că am o invitație și bunica mi-a spus că nu merge la 
circ. Se teme. 

MARIN 

Aha, de urși. 

IRA 

Nu, de clovni. Bine. Te duc. 


(Pleacă amindoi din scenă. În urma lor vin Aurora, Gică, Mitică. ) 


AURORA 
La circ, aţi auzit? 
MITICĂ 
Și ce este circul? 
AURORA 
Știu eu, la circ se văd animale îmblinzite. Înţelegi ? 
GICĂ 
Ce să înţeleg, mă? 
AURORA 


Animale blinde. Să vedem şi noi cum se îmblinzesc, cum să le îmblin- 
zim, să ne cadă mai bine în gheare. Ne facem dresori. Tu, Mitică, dresor 
de oi, ca în La Fontaine. 

MITICĂ 

De-he-he ! 


AURORA 
Si eu, dresoare de găini. Cu un bici în mînă, balet de găinușe. Pene, 
culori, paiete. Vinzătorul de păsări... lar tu, Mitică, în mijlocul turmei, în 
frac și cu joben, ca la revistă. 


GICĂ 


Hai mă, atunci, la circ! 


AURORA 
La circ! 
MITICĂ 
La circ! 
AURORA 
Și pe puiul ăsta de urs, pe Marinică, lasă-l în seama mea. Îl aranjez eu. 
REGIZORUL 


(coboară de sus, cu ajutorul unui trapez) 
Voi aţi fost vreodată la circ, copii? Da? Sigur că da! Noi o să vă 
arătăm un circ care nu seamănă chiar așa de mult cu cel adevărat, pentru 
că ăsta are și animale. Laie dragă, marșul circului! 


O mică arenă, desenată de un halo de lumină. În arenă, părinţii lui 
Marin, Urson și Ursona. 
URSONA 
Ce-o mai fi făcînd bietul Marinică ? 


URSON 
Se descurcă el! E băiat mare. Pădurea te învaţă singură ce să faci. 
Cred că s-a trezit din somnul iernii. 
URSONA 
Mi-e atit de dor de el, puiul mamii, pui mic! 
URSON 
Lasă melodrama, nu mai merge în teatru. Ştii doar că noi nu sintem 
de vină. Ne-au îmblinzit, ne-au dat Nervatil și ne-au învăţat să jucăm la 
circ. N-am avut timp să-i mormăim nimic la plecare. 
URSONA 
Ce-o fi făcînd acum? 
URSON 
Și eu am rămas de mic fără părinţi. Noi am nimerit-o mai bine. Avem 
de toate aici, stăm la cald, la adăpost... 
URSONA 


Ah, bărbaţii! Dar el, la el nu te gindeşti deloc? Nu mai pot de jale. 
(Iese, frîntă de durere. Urson o urmează grav și demn. Intră trioul Aurora. 


Gică, Mitică.) 


AURORA 
Aici e circul. 
MITICĂ 
E mai mare ca o stînă. 
GICĂ 
Ce de lumini, mă! Și numai piatră. N-ai unde să scurmi puţin. 
AURORA 


Cum i-am mai păcălit la ușă! Am intrat fără bilete. Am spus că sintem 
familiile artiștilor. 

MITICĂ 


Unde-o fi menajeria ? Ce mult îmi plac animalele bine dresate, blinde, 
în libertate, fără gratii, să vină vizitatorii să le vadă deaproape... Iaideţi! 
(les toţi.) 

REGIZORUL 

lată-ne, așadar, la circ. E grozav la circ, copii! Dar ce mai lipsește? 
Lipseşte ceva. Mi-am adus aminte, chiar eu, ce ne lipsește. Un clovn. Un 
August-prostul. Cel de la circ lipsește. E învoit. S-a dus la teatru. O să-i 
țin eu locul. Unu... doi.. trei... Și o să mă prefac în August. O perucă 
roșie... Un nas mare și caraghios ca o sfeclă,... puţină vopsea... o hăinuţă 
caraghioasă... niște pantofi largi ca două bărcuţe... Hopla, tumba, bara- 
bumba !... (Se împiedică și cade.) Bună ziua, copii, vreţi să vă învăţ o sca- 
matorie ? Vreţi ? Să vină aici la mine un băieţel și o fetiţă. Numai doi. Așa. 
Cum vă cheamă? Aha! Bine. Voi știți să faceţi să apară și să dispară 
lucruri ? Aţi făcut vreodată să dispară foarfecele mamei, sau ochelarii bu- 
nicii? Am eu un nepoțel care m-a rugat să-l învăţ o scamatorie: cum să 
facă el să-i dispară un patru, cît toate zilele, din catalog. Acum am să vă 
învăţ o altă scamatorie. Vedeţi, în cutia asta mare intră Rodica. (Numele 
fetiţei respective.) În cealaltă, Mircea. (Numele băiatului.) Unu, doi, trei... 
Acum, spuneţi cu toții odată: hocus-pocus-scamatorus... ghiciţi unde e fata 
și unde e băiatul. (Între timp, cutiile au fost schimbate.) N-aţi ghicit? 
V-am păcălit, ha, ha, ha. (Băiatului) Unu, doi, trei... Ţi-a dispărut batista. 
Aoleo, mi se pare că nici nu aveai. lar ai uitat-o acasă. Mulţumesc, poftiți 
la locurile voastre. Dacă le veţi găsi ocupate, să ştiţi că nu e nici o 
scamatorie. 

(Intră Ira cu Marin. ) 

IRA 

Să nu mai spui că sînt rea... Poate o să te faci băiat bun și o să ne 

împrietenim 
MARIN 

Ce grozav e la circ! 

IRA 

Să stai cuminte, la locul tău, ca să vezi totul, 

În jurul arenei, zeci și sute de mici luminiţe, pilpiiri ale ţigărilor. vor 
sugera 'prezența spectatorilor. 

AUGUST 

Va vom prezenta în astă-seară cel mai formidabil program de circ, vă- 
zut vreodată în lumea întreagă și în orașul d-voastră. Primul număr: Laie, 
excentric muzical. 


LAIE 
(vine în scenă şi începe să cînte) 
Apăsînd pe nasturi, va cînta la acordeon... 
Dintr-o mătură, va cînta la chitară, 
Dintr-o pilnie, la trompetă. 
REGIZORUL 


Şi-acum, un concert-ghicitoare. Cine ghicește la ce instrument se cîntă ? 

(„Jocul“ e acesta: Laie cîntă la vioară, dar vor răsuna acordurile unu: 
clarinet ; cîntind la trompetă, se va auzi o vioară, iar atingind coardele unei 
chitare, va răsuna un acordeon. Copiii vor fi invitați să ghicească instru- 
mentele. ) 

REGIZORUL 

Bine, copii! Aţi ghicit toate instrumentele? Acum, Laie o să vă facă 
şi câteva imitații. (Se aude un mieunat de pisică.) Ce-i asta, copii? Pisică ? 
Bine, e pisică, dar ce fel de pisică? ...Atunci cînd o trage Ionel de coadă. 
(„Biztit“ de copil.) Și acuma? ...Ciînd îl spală pe Radu cu săpun pe faţă. 
(Tăcere absolută.) Ce zgomot a imitat Laie? Nu știţi?... Răspunsul lui 
Costel la matematică. Nu s-a auzit nimic. Mulţumesc, Laie. 


(Bat tobele mici, care anunță un număr de senzație. ) 


Şi-acum, veţi vedea cele mai grozave, cele mai teribile, cele mai rele ani- 
male care se hrănesc numai cu sînge. 


(În manej, intră doi oameni care aduc, solemn, o cutie de chibrituri. ) 


Vă prezint fioroasa trupă de purici, „DeDeTe“! (Ia un bici.) Vor exe- 
cuta cele mai diverse figuri geometrice posibile. Priviţi, salt mortal, dublu 
salt, triplu salt. Încă o dată. Așa. Mulţumiţi la aplauze. Dragi spectatori, vă 
atrag atenția că împotriva acestor animale nu puteau lupta nici cavalerii 
în zale. (Bate din palme.) Mulţumesc... (Oamenii duc cutia înapoi.) Acum... 
(Se scarpină. ) Toni, de câte ori să-ţi spun să te lași de vedetisme? Nu pot 
să-ți fac program special. Treci în cușcă! Urmează celebrii biciclişti Velo 
şi Piced... Priviţi... (Apar doi mimi care execută, fără biciclete, imitații 
de acrobaţii pe bicicletă.) Ce băieţi distraţi! lar și-au uitat bicicletele... 
Cînd le au, sînt și mai grozavi. Numai că sint puţin cam încrezuţi. Toată 
ziua se umflă în cauciucuri. Urmează trupa noastră de urşi... renumiţii 
Urson și Ursona. 


(Vin Urson și Ursona. În timpul programului lor se va auzi de undeva, 
soptit numai, dialogul dintre Ira și Marin. ) 
URSON şi URSONA 


(fac un tur pe bicicletă) 


MARIN 
Mamă! Tată! 
IRA 
Cum, mamă? Cum, tată? Ăştia sînt urși! 
MARIN 
Și eu sint ursuleţ! 
IRA 
Ştii să mergi pe bicicletă ? 
MARIN 


(cu lacrimi) 
Nu! 


IRA 
Atunci nu ești urs. 


(Urson şi Ursona fac jonglerii cu mingi. ) 


50 
www.cimec.ro 


IRA 


Ştii să faci jonglerii? 


MARIN 
Nu. 
IRA 
Atunci nu eşti urs. 
(Urson și Ursona fac tumbe) 
IRA 
Ştii să faci tumbe? 
MARIN 
Nu. 
IRA 


Vezi că nu eşti urs? 


(Urson şi Ursona beau lapte din sticle.) 
MARIN 
Asta pot, ştiu! 


O VOCE RĂGUȘITĂ 
Și eu beau din sticlă și tot nu-s urs. 


MARIN 
Mama 

AURORA 
Liniște. 

MARIN 
Tata! 

GICĂ 

Linişte, mă! 

URSONA 
Parcă m-a strigat cineva. 

URSON 
Mereu ţi se pare. Fii atentă la program. 

AUGUST 


Şi-acum, numărul cel mai atractiv, cel mai interesant. 


(Urson și Ursona se așază la masă.) 


REGIZORUL 


Veţi vedea acum citeva exerciţii foarte grele, pe care mulţi copii nu 
pot să le facă. Priviţi cum îşi pun șerveţele la git. Așaaa! Au reușit. Taie 
friptura. Formidabil! Nu se pătează. Nemaipomenit! Nu iau mincarea cu 
mîna. Nu mormăie în timpul mesei. Se șterg la gură. Mai au și lipsuri, nu 
spun „mulțumesc pentru masă“, pentru că nu ştiu să vorbească. Alţi copii 
ştiu să vorbească, dar tac ca urșii. Priviţi-i ce curaţi sînt. Nu și-au pătat 
deloc blănița... Cu aceasta programul nostru s-a terminat. Bună seara. 


(Luminile se sting usor. Rămine numai arena, semiluminată. Limelight. 
În mijlocul arenei a venit, mic și singur, ursulețul. ) 

Încearcă să se urce pe bicicletă. Cade. 
Încearcă să jongleze cu mingile. Le scapă. . . i 
Încearcă să facă o tumbă. Se răstoarnă. 
Vrea să măniînce. la mîncarea cu mîna. 


MARIN 
Nici voi nu credeţi că sînt urs? (Se așază abătut. jos.) Nu ştiu unde 
sînt ai mei. Am rămas singur. Ira a plecat și mi-a spus să vin miine dimi- 
neață la școală. Dar eu sînt urs. Un urs fără părinți. 


REGIZORUL 
Ce-i cu time, băieţel? 
MARIN 


Se poate ? Și dumneata, care știi cum stau lucrurile, îmi spui tot băieţel ? 
Unde sînt părinţii mei? 


REGIZORUL | 
Care părinţi ? i i 
„MARIN | j 
Urson și Ursona. \ d 
REGIZORUL 


Ei? Au plecat la gară.. Au un turneu foarte important. Vin tocmai la 
iarnă. a A m 
MARIN ` 
La iarnă? La iarnă? Eu dorm iarna. 
(Din stînga vine Urson, urmat de Ursona. ) 
REGIZORUL 


Vormidabil! Știu eu cine a organizat turneul. Aşa se fac turneele de 
vară. Cine știe pe cine-or fi trimis în loc? 


(lese. ) 
MARIN 

Tata !... Mama!... 
URSON 

Bună ziua, băiete. 
URSONA 

Ursulețul meu mic... si p: 
MARIN 

Veniţi înapoi! Nu mai vreau să fiu singur! Veniţi ! 
URSON 

Unde? În pădure? era ERES AAT SaN a ne 
"MARIN 

Da, adică, nu, nu; mai e pădure. : 
URSON 

Atunci ? Vezi? Noi sîntem bătrîni și aici ne simţim. fohite bine ! 
URSONA 

Am învățat și noi la bătrînețe. 

Ai URSON 

Am făcut exerciţii, am făcut repetiţii, am muncit. 
URSONA 


Am muncit mult... ! 

URSON 
Tu ce știi să faci. .Marin? 


MARIN 
URSON 


Asta e rău, băiete! Vezi, mie-mi pare bine că pînă să... mor, mor, mor, 
am mai apucat să-nvăţ. 


Eu? Eu... nimic. 


URSONA 
URSON 


Ba nu, trebuie să plece înapoi. Mai are multe de învăţat, şi noi aici 
nu putem să ne ocupăm de el. Ne învaţă alţii pe noi. Du-te la prietenii tăi, 
la animalele pădurii. Pădurea e o școală grozavă. 

MARIN 

Prietenii mei fac adăposturi, căsuțe. 

URSON 

Du-te și tu. Muncește cu ei, să crești mare și voinic. Poate o să se 
facă şi pe-aici locuri. Sînt cîțiva băieţi bolnavi, care se gîndesc să se pen- 
sioneze. Un crocodil are reumatism și i s-a recomandat să se ferească de 
umezeală, o girafă suferă de amigdalită și nu găsește nici un fular pe mà- 
sură... Să ne mai gindim, lasă o cerere, și mai treci pe-aici. Noi în pădure 
nu ne mai întoarcem. Vezi tu, la oameni părinţii trebuie să îngrijească de 
copii pînă se fac mari. Animalele pădurii cresc mult mai repede, învaţă 
singure. 


Sa-l oprim cu noi. 


URSONA 
URSON 


Doamnă, te rog! Fără lacrimi. La revedere, băiete. Si mai vino să ne 
vezi la un matineu. (Tes. ) 


Ba cu... 


MARIN 
Ce să mă fac? Să mă duc să-i ajut pe prietenii mei? Vai, vai, și sînt 
atit de singur! 
REGIZORUL 
Am auzit totul. Nu e nimic, băiete. Capul sus! Și înainte! 
MARIN 
Nu mai nimeresc drumul, nu mai știu pe unde. 
REGIZORUL 

Pe-aici, așa, pe-aici. (Il duce prin sală.) Vezi... toţi copiii ăștia sînt 
prietenii tăi. Nu ești singur. 

MARIN 
(unui băieţel) 

Cum? Tu ești prieten cu mine? Cumite cheamă? Costin? Costin e 
prietenul meu. Dar pe tine, fetiţo? Luminiţa? Şi tu ești prietena mea. Ce 
bine-mi pare. Ce mulți prieteni am. O să vă jucaţi cu mine? Haide să dăm 
lăbuţa. Staţi. Care din voi are unghiile netăiate? E vreunul din voi; care 
mormăie cînd îi taie mama lui unghiile? Nici unul? Bravo. Ştiam eu. Nu 
mai sînt nici eu supărat. Cine are prieteni buni și adevăraţi, nu se teme 
de nimic. Dar ca să ai prieteni buni, trebuie să-i meriţi. (Pleacă spre culise. ) 

(Din urmă, vin Aurora, Gică și Mitică.) 


EE T 


AURORA 
Afurisit ursuleţ! Și el a fost printre aceia care nu m-au lăsat s-o în- 
ghit pe Nuşa... Hap... 


GICĂ 
Să-i facem ceva, mă, să nu-l lăsăm. 
MITICĂ 
Ce? 
AURORA 


Să stricăm ceva pe-aici, sau... sau, mai bine, să furăm ceva... să cadă 
vina pe el. 
GICĂ 
Uite cușca asta mică. Citește tu ce scrie pe ea, că eu n-am ochelarii 
la mine. 
AURORA 
(citeşte) 
Atenţiune, animale foarte siîngeroase. 
MITICĂ 
Le luăm cu noi în pădure. Ce-or fi? Îi facem prietenii noștri și au să 
ne știe toţi de frică. 


AURORA 
Ia cutia. 
MITICĂ 
(ia cutia, face cîțiva paşi şi o scapă) 
Mă mănîncă. 
GICĂ 
Fricosule. O duc eu... Aoleo, cum mă mănîncă !... 
AURORA 
Nu siînteţi buni de nimic. Am s-o duc eu. Vai. vai, cum ma mănîncă ! 
Sînt purici. 


GICĂ 
Purici. 
MITICĂ 
Purici. 
AURORA 
(sare în sus) 
La mine sînt gimnaștii. 
MITICĂ 
(se dă peste cap) 
La mine, acrobații. 
GICĂ 


(face salturi) 
La mine, zburătorii. 


(les toți.) 

Acum, pe scenă, animalele au amenajat un mic pseudoşantier, cu ele- 
mente de construcție simplificate, pentru înțelegerea copiilor: o betonieră 
cure se înrirtește şi în care se toarnă pietre ; o bandă rulantă ce urcă frunze, 
crenguțe ; o macara care apucă în ghearele ei greutăți... 

MARIN 
Bună ziua. 
SEVER 
(la mașina de cusut) 
În sfîrșit. 
ANIȚA 
(la macara) 
Unde-ai fost, Marinică ? 
NUȘA 
(care pune crengi pe banda rulantă ) 
Treci la treabă. 
BETON 
(la betonieră ) 
Toarnă bolovani, să facem ciment. 


Căsuţele se profilează — mici vizuini și cuiburi moderne, stilizate arhi- 
teclural. 
BETON 
Cîrtiţele au găsit un izvor fierbinte. O să avem și apă caldă, copii. 
MARIN 


Strașnic ! Eu o să-mi fac o grădină cu zmeură, mure, fragi și căpșuni. 
(Toţi lucrează aferaţi. Sună sirena. ) 


BETON 
Gata, pauză. copii! Mîncăm și ne odihnim puţin. Cine rămîne să pă- 
zească ? 


ANIŢȚA 
Marinică e cel mai odihnit dintre toţi. 

MARIN 
Bine, am să stau. 

NUȘA 
Să nu adormi, cum ești tu somnoros. 

MARIN 
Eu? Fiţi fără grijă. 

BETON 
Ai grijă de betonieră. 

NUȘA 
De macara, de banda rulantă. 

MARIN 

(grav) 
Bine. Şi dacă vine cineva ? 

SEVER 
Dai alarma. Bați clopotul ăsta, cu toată puterea. 

MARIN 
Aşa o să fac. 
(Pleacă toți.) 

MARIN 


(se plimbă cu un băț în mînă, ca o sentinelă) 
Stai! E cineva pe-aici? A mișcat cineva ?... Uf, ce-aș mai mînca un 
fagure de miere. Dar parcă o tufă de zmeură e rea? Ba e rea, că eu tre 

buie să stau aici. N-am voie să plec. Și mi-e un somn! Ba nu, ba nu... Nu 
mi-e somn... Nu... mi-e... somn... mi-e somn... somn... (Moţăie.) Stai! Cine-i? 
Am adormit eu, copii? Da? Vai de mine! Ce să mă fac? Staţi, am o idee! 
Uitaţi-vă, am să iau aţa asta lungă, lungă, şi am să mi-o leg de lăbuţă. 
Bun. Un capăt vi-l dau vouă în sală. Cum vedeţi că adorm... trageţi de aţă 
şi... eu am să mă trezesc. Prindeţi aţa ! Așa ! Ce plictiseală să stai singur... 
Singur... Nu mi-e somn... Nu mi-e somn... Mi-e somn... Somn... (Moţăie.) 
(Copiii trag de aţă.) ...Mulţumesc, copii. Să-mi spun o poveste ca să nu adorm. 
A fost odată... un urs... care avea o coadă mare, mare, mare, ca un... 
căscat... Şi-i era tare, tare, tare somn... (Moţăie din nou și copiii trag de 
aţă.) Cum? Da. Bine. Unde-am rămas? La coadă? Da... era o coadă mare 
la bilete, că se juca o piesă cu un urs căruia îi era tare... somn... (Adoarme. 
Copiii trag de aţă, dar... rămîn cu aţa în mînă. Apare, cu un foarfece în 
mînă, mefistofelică, Vulpea. ) 
AURORA 


Am tăiat aţa, ca să nu-l mai puteți trezi. lacă, de asta n-are ursul 
coadă. Veniti încoace, încetișor, 
(Vin Mitică -și Gică, înarmaţi cu topoare.) 


GICĂ 
Ce, mă ? Ce ne trebuie nouă curăţenie de asta ? Îi învăţăm minte pe toți. 
MITICĂ 
Îi dăm gata. 
AURORA 
Stricaţi, stricaţi totul. 
GICĂ 
Uite-așa ! Sfărim totul... a 
MITICĂ 


Praful să se aleagă! (S/ărimă căsuțele, care se desfac ca niste jocuri 
făcute din cuburi.) 


AURORA 
Vine cineva. Ascundeţi-vă. 
NUȘA 
Eram sigură. A adormit. Vai, ce e aici! Îngrozitor! Marinică, Marinică ! 
MITICĂ 
Bună ziua, jupîniță ! 
NUȘA 
Au! Voi aţi făcut asta? 
AURORA 
Stai încet. 
GICĂ 
Sint și eu pe-aici. 
AURORA 


Îmi pare bine că nu te-am mîncat atunci. Acum te-ai mai îngrăşat, te-ai 
mai împlinit. 


NUȘA 
Eu... (înfricosată) ajutor ! 
AURORA 
Dacă mai strigi o dată... 

` MITICĂ 
Îţi sucesc gitul. 


AURORA 
Te mănînc crudă. 
NUȘA 
Staţi... staţi o clipă. . 
GICĂ 
Ce, mă ? Ce să mai stăm? S-o dăm gata odată. 
NUŞA 
Trebuie să vină și Ilie, iepurașul. 
MITICĂ 
Ăsta e al meu. 
NUŞA 
Și... și... Aniţa, veverița, cu o cofă de ghindă. 
GICĂ 
Ce spui, mă? Bravo, mă! 
AURORA 


Staţi ! Aşteptaţi! Să ne ascundem și o să avem o pradă bogată. 
Nusa se.dă înapoi, cîte un pas, către un copac, unde se află butoanele 
si manetele de comenzi ale aparatelor tehnice. 
AURORA 
Eu stau aici după copac. (Se așază pe banda rulantă.) 
GICĂ 
Eu mă bag în butoiul ăsta. (Intră în betonieră.) 
MITICĂ 
Și eu stau în tufa asta. (Intră sub macara.) 
NUȘA 
Bine. Unu, doi, trei. (Apasă pe butoane, pe manete, se aprind lumini, 
se dau semnale.) 


AURORA 
Aoleo! (Banda rulantă a suit-o în copac.) 
l MITICĂ 
-- Văleu ! (Macaraua l-a înhățat şi l-a ridicat pînă sus.) 
ICĂ 


(învirtit de betonieră ) 
Ce-i, mă? Vai de mine, mă! Săriţi, mă! 
(N ușa bate clopotul) 
MARIN 
(se deşteaptă ) 
Ce-i, Nuşa ? Ce-i gălăgia asta? Vai, ce-a fost aici? (Se uită sus.) Mi- 
tică și Aurora! Bună ziua. Cum aţi ajuns acolo? 
MITICĂ 
Cu elicopterul. Dă-ne drumul! Te rog! Dă-ne drumul! Nu-mi place 
să zbor. 
; : AURORA 
Coboară-mă, te rog. Au să se-ncurce copiii dacă o să vadă vulpea în 
copac și corbul pe jos. 
i i GICĂ 
Ce, mă? Opriţi, mă! Am ameţit de tot. 

MARIN 
Nu le da drumul. Nu le da drumul. 
AURORA 
O să fim buni. N-o să mai facem răutăţi. 
MARIN 
Copii, să le dăm drumul? Nu! Asta spun și eu. 
(Vin celelalte animale. ) 


BETON 
Ingrozitor! Totul a fost distrus. 
ANIȚA 
Sintem pierduţi! Cum s-a întîmplat ? 
MARIN 
Eu... eu... 
NUŞA 
Uitați-vă la ticăloşi. Ce să facem cu ei? 
MARIN 
Vă rog, știu eu... Ira, Ira! 
IRA 
Cine mă strigă? lar nu ești la şcoala? 
MARIN 
la te uită, sus, în copac. 
IRA 
O vulpe, un lup și, aici, un porc mistreț. 
MARIN 
a-i dumneata! 
IRA 


N-am plasa la mine. Și unde o să-i pun? Da, da. Stiu. Facem o mena- 
jerie pentru copii. Să-i vadă în cuști. Daţi-i jos. 
NUȘA 


Imediat. (Vulpea si lupul sînt daţi jos, porcul iese din betonieră. ) 
IRA 


(îi ia de urechi) 
Veniţi cu mine, răilor. La locul vostru. În cușcă. (Ji duce afară.) 
BETON 
Aşa păţesc toţi acei care fură și strică munca cinstită. 


NUSA, ANIȚA 


Si noi? 
MARIN 
Şi. noi? 
BETON 
Nu mai avem nici o putere. Numai oamenii sînt meșteri grozavi. 
NUȘA 
Totul s-a terminat. 
IRA 


Nu s-a terminat nimic. Veţi avea cele mai frumoase căsuțe. Părinţii 
noștri au hotărît să vă ajute şi... 


(Intră în scenă cîțiva oameni care, într-un ritm rapid, fac un 'mic rai al 
animalelor, după care pleacă... ) 


d RIES i 


Nu vom tăia nici toată pădurea, iubim lumina ei. umbra ei. 

(Vine în faţă. Se aude un cor de copii.) 

Copiii de la Creșa nr. 1. (Arată spre sală.) Prietenii voştri. Au să vă 
aducă alune și morcovi, nuci și zmeură. O să se joace cu voi. O să facă 
un „colţ viu“ la voi la școală. Vreţi să-i vedeţi de aproape? Poftim! Urcaţi 
pe scenă. Așa. Vedeţi? Nu mușcă, nu zgîrie, sînt animale bune. O să aveţi 
grijă de ei? Pe cei răi i-am pus bine la păstrare. 

(Se vede cusca în care se află Gică, Mitică şi Aurora. Din fundul sălii. 
vine un cetăţean în halat alb și cu un cleste enorm în mînă.) 


DENTISTUL 
Tovarăși, cine-i bolnavul? Pe cine-l doare dintele? Unde-i? 
REGIZORUL 
Nu mai e nevoie. l-a trecut. 
DENTISTUL 
Cu ce? A luat piramidon? 
REGIZORUL 


Nu. A ascultat o poveste... Dar de fapt... 
VOCEA LUI RADU 
De fapt, dintele nu mă durea chiar... chiar așa de tare... Eu voiam 
mai mult povestea... 
REGIZORUL 
Stiam eu. Dacă-l durea de-adevăratelea, nu l-aţi fi văzut niciodată la 
teatru. Ar fi stat toată ziua la coadă, la Dentara. A ascultat, asadar, o 
poveste... 
DENTISTUL 
Ce poveste? 
MARIN 
Povestea mea. 


O poveste despre o pădure, 
Plină de lumini și umbre, 
In care poveştile dorm pe crengi. 
Ca nişte fructe de aur, 
Ca niște fructe pe care ai voi să le culegi. 
Care te roagă, ele, să le culegi. 
DENTISTUL 
Atunci ? 
REGIZORUL 
Pe băiatul din banca a doua nu-l mai dor dinţii... Așa că... Beno... fii 
bun, te rog... 
BENO 
(vine cu gongul și semnalizează ) 
Bang... bang — bang... 
MARIN 
Adică ? 
BENO 
Povestea s-a terminat. Nu vă îngrămădiți la garderobă. La revedere. 
copii. Laie, Laie, muzica ! 
Lei O R T I N A 

in sistemul de imagini, care constituie spectacolul de teatru, pu- 
blicul ia contact, în primul rînd, la ridiearea cortinei (ba uneori 
chiar la intrarea în sală, dacă spectacolul a fost conceput fără 


cortină), cu imaginea plastică — decorul 
Scena reprezintă — aşa își începe de altfel și autorul opera 
dramatică — o casă, un interior, o sală într-un palat, un colţ de 


stradă, puntea unui vapor sau orice alt loc, undeva în lume și 
cîndva în timp, uneori chiar „în zilele noastre“. Această intro- 
ducere în atmosferă înlesneşte spectatorului primul pas spre universul de idei 
şi sentimente conţinut de lucrarea „dramatică, primul pas spre cunoaşterea lumii 
spirituale a eroilor, deschizîndu-i drumul către înţelegerea mesajului autorului, 
pe care regia, actorii şi toţi ceilalţi factori ai spectacolului au misiunea de a i-l 
comunica. Concentrată într-un decor unic, sau desfășurată în locuri diverse, în 
planuri succesive sau simultane, acţiunea dramatică are nevoie de cadrul plastic 
concret al decorului pentru a-şi dovedi viabilitatea şi veridicitatea. Căci adevărul 
artistic este totdeauna concret, oricît de largă ar fi sfera generalizării sale. „Viaţa 
spiritului uman“ pe care spectacolul de teatru o exprimă are tot atîta nevoie 
de coordonatele de spațiu și timp, ca şi viaţa omului dinafara scenei. În afara 
acestor coordonate nu poate exista viaţă, nu poate exista adevăr. 

Se înţelege, așadar, de ce decorul, expresie plastică a acestor coordonate, 
joacă un rol atit de însemnat în spectacol. 

Se înțelege, de asemenea, de ce decorul nu poate avea o existență indepen- 
dentă, în afara universului exprimat de opera dramatică, în afara sistemului de 
imagini care este spectacolul de teatru. Parte componentă a acestuia, decorul se 
încadrează organic în unitatea lui artistică, în strînsă dependenţă faţă de ideile 
operei dramatice, de stilul ei, de concepţia integrală a spectacolului — în ultimă 
instanță, de concepţia regizorală. Munca pictorului-scenograf, muncă creatoare, 
în care personalitatea artistică a făuritorului de imagini-se manifestă cu putere, 
este condiționată — şi nu îngrădită — de o seamă de factori, între care factorul 
ideologic este cel determinant, iar cel tehnic nu este deloc neglijabil. Pornind de 
la conţinutul de idei al operei dramatice, contribuind, prin mijloacele imaginii 
plastice, la exprimarea acestui conţinut, pictorul-scenograf, colaborînd strîns cu 
regizorul, are în vedere în același timp condiţiile tehnice specifice ale scenei, 
precum și necesitatea de a organiza spaţiul scenic astfel încît să înlesnească 
evoluția jocului actorilor, creîndu-le condiţiile unei trăiri organice a persona- 
jelor, într-o ambianţă prielnică. 

Fără a avea pretenţia unei teoretizări sau a descoperirii de noi Americi în 
problema decorului de teatru, am ţinut să amintesc aceste adevăruri elemen- 
tare, pentru ca în lumina lor să putem arunca o privire asupra unora din spec- 
tacolele stagiunii încheiate şi să putem desprinde astfel unele aspecte semnifi- 
cative ale scenografiei noastre actuale. 

În ultimii ani, teatrul nostru a cîştigat poziţii importante în bătălia îm- 
potriva naturalismului. Decorul încărcat, copie „fidelă“ şi totuși inexpresivă a 
realităţii, construcţiile greoaie, abundența de frunze şi de tot felul de detalii ne- 
semnificative se întîlnesc din ce în ce mai rar pe scenele noastre. A devenit evi- 
dent faptul că „a exprima“ nu înseamnă „a reproduce“, şi; că de multe ori, o 
îngrămădire de detalii care vor să spună totul sfîrşesc prin: a nu mai spune 
nimic. Se caută noi mijloace pentru creşterea expresivităţii decorului, pentru în- 
cadrarea sa funcţională, organică, în spectacol. Se caută — deocamdată cu timi- 
ditate — dezvoltarea scenotehnicii şi folosirea celor mai noi cuceriri în acest 
domeniu, tot pentru mărirea capacităţii de exprimare ʻa decorului. Se manifestă 
limpede tendința către un teatru poetico-tehnic, un teatru al efectelor de lumină 
şi al decorului dinamic, care să „joace“ în spectacol ca un personaj activ, me- 
sager al autorului. 


Bineînţeles, aceasta nu este unica modalitate de expresie à artei scenogra- 
fice în teatrul realist-socialist, în cadrul căruia îşi găsesc cîmp liber de mani- 
festare o infinitate de moduri şi stiluri proprii diverselor personalități creatoare. 
Dramaturgia teatrului realist-socialist prezintă ea însăși o pluralitate üe genuri 
și stiluri, care cer o tot atît de mare diversitate de mijloace de interpretare sce- 
nică. Poţi manifesta anumite preferințe subiective faţă de unul sau altul dintre 
aceste moduri și stiluri, fără a putea stabili — nici nu este necesar — superiori- 
tatea unuia asupra altuia. Rămînte doar a „aprecia reuşita unei formule sau a 
alteia, în funcţie de gradul de expresivitate, de forța ei de comunicare a ade- 
vărului vieţii. 

Iată, de pildă, pe linia acelei tendințe spre un teatru poetico-tehnic, despre 
“care pomeneam, Teatrul de Tineret și Copii a înregistrat anul acesta două suc- 
cese incontestabile: Prima întîlnire, în decorurile lui Tony Gheorghiu și regia 
lui Ion Cojar, şi Marele fluviu își adună apele, pusă în scenă de D. D. Neleanu 
în decorurile lui Paul Bortnovski. 

Construită în stil cinematografic, din numeroase tablouri, secvențe repre- 
zentînd momente ale istoriei furtunoasei căsnicii a tinerei ospătărițe Valia, piesa 
Prima întîlnire cerea în.mod imperios un decor dinamic, de ò mare mobilitate, 
care să ajute la desfășurarea acţiunii, contribuind la reliefarea stărilor sufleteşti 
ale personajelor. Tony Gheorghiu a compus un decor în căâre se îmbină tehnica 
avansată cu poezia subtilă a imaginilor. Mişcarea alternată a celor două turnante, 
care succesiv aduc şi elimină din scenă elemente sugestive de decor, dă acţiunii 
dinamism şi acea curgere continuă caracteristică unei povestiri. În fundal, ecra- 
nele cu imagini colorate sugerează nu numai locul şi timpul acţiunii, ci trans- 
mit şi o anumită atmosferă, subliniază stările sufleteşti ale personajelor. Totul 
se leagă .organic, imaginea plastică face corp comun cu interpretarea actorilor, 
care trăiesc, în spaţiul scenic, viața personajelor într-o ambianţă prielnică dez- 
văluirii marilor sentimente. Totul slujeşte ideea centrală a piesei, afirmînd înalta 
ținută morală a omului sovietic şi o cuceritoare puritate sufletească. 

În Marele fluviu îşi adună apele, decorul s-a integrat concepției regizorale, 
contribuind, cu mijloace: simple, lipsite de ostentaţie, la realizarea unui specta- 
col agitatoric şi poetic peste valoarea textului dramatic. Citeva elemente simple 
şi sugestive, puse în valoare de o abilă mînuire a luminii, completate cu unele 
proiecţii de grafică militantă, fără abuz, creează ambianța scenică necesară des- 
fășurării unei vieți profund dramatice, în cadrul unor evenimente de largă am- 
ploare socială. Lucrînd în strînsă colaborare cu regizorul, Paul Bortnovski a 
contribuit activ la realizarea unor momente de mare poezie în spectacol, dintre 
care amintim despărțirea Caterinei de copilărie, imagine plastică de o puternică 
forţă emoţională, scena de la închisoarea Doftana, plecarea Caterinei pe drumul 
nou, de luptă, arătat de meșterul Eliad, nunta Caterinei. 

Cele două spectacole ale Teatrului pentru Tineret şi Copii reprezintă pozi- 
ţii însemnate cucerite de teatrul nostru pe drumul spre expresivitate, spre poezia 
scenică eliberată de bolovanii greoi ai naturalismului, ferită și de pericolul for- 
malismului. Ele arată totodată avantajele unei tehnici de scenă perfecţionate, 
slujitoare devotată a ideilor operei dramatice. 

Un decor izbutit, pe linia expresivităţii, a realizat Erwin Kuttler pentru 
spectacolul Ferestre deschise de la Teatrul de Stat din Sibiu.. Desenul amplu, 
reprezentind cetatea Hunedoarei, servea drept introducere în atmosferă, pregă- 
tind spectatorul pentru cunoaşterea unor oameni din zilele noastre. Interioarele 
diverselor apartamente din bloc dădeau contur social şi psihologic locatarilor prin 
citeva elemente caracteristice. Ingenios rezolvate au fost îndeosebi cîteva tablouri 
din actul II. Experimentul din uzină, atît de dificil scenic, a fost rezolvat pe 
calea sugestiei : un panou amplu, în spatele căruia se presupunea a se petrece 
întreaga acțiune experimentală, lăsa imaginaţia spectatorilor slobodă să închipuie 
aievea tot ceea ce vocea încordată a inginerului-şef Calistrat comanda. S-a do- 
vedit astfel încă o dată că mult mai mult se poate spune sugerînd, decit ară- 
tind. Scena a căpătat tensiune dramatică, convenţionalul nu a împiedicat, ci a 
contribuit la realizarea veridicului, spectatorul a căpătat impresia puternică, con- 
vingătoare, a unei uzine în plină activitate, fără a i se arăta vreo maşină sub 
presiune. Plin de poezie şi de forţă sugestivă a fost şi tabloul de pe malul la- 
cului, din parcul bucureştean. O secţiune circulară într-un panou lăsa să se 
ghicească, mai mult decît să se vadă, un colţ de parc, cu un pod peste o apă 
ale cărei vibrații verzui: erau sugerate printr-un ingenios joc al luminii. Din 
păcate, imaginea plastică de ansamblu a spectacolului era ştirbită din pricina 
unor defecţiuni ale tehnicii de scenă, care împiedica schimbarea rapidă a deco- 
rului. De asemenea, cadrul strîmt al scenei sibiene n-a îngăduit compunerea fa- 
țadei blocului cu cele șase ferestre-apartamente. De aceea, unele din cerinţele 
textului dramatic n-au putut fi îndeplinite decît parţial. Simultaneitatea unor mo- 
mente de viaţă din cadrul blocului s-a transformat în succesiune, ceea ce a răpit 
din dramatismul unor scene; succesiunea rapidă a unor instantanee din uzină 
și dinafara uzinei, în actul II, a fost întreruptă de pauze prea lungi, iar unita- 
tea de interese și aspirații a locatarilor blocului, care în actul III formează un 
adevărat colectiv de viaţă socialistă, nu izbuteşte să se închege pe deplin, din 
aceeași pricină. Valoros în ansamblul său, datorită îndeosebi muncii regizorului 
Mihai Dimiu cu actorii, care au pus în valoare, printr-o interpretare veridică, 
convingătoare şi emoţionantă, conţinutul nou de viaţă al piesei, spectacolul Fe- 
restre deschise semnalează în acelaşi timp necesitatea introducerii unor perfec- 
ționări în tehnica de scenă a unor teatre, pentru satisfacerea integrală a exigen- 
telor spectatorului contemporan. 


De o cu totul altă factură, conform cerințelor textului, este decorul specta- 
colului Celebrul 702 al Teatrului de Comedie din Bucureşti. Pictorul Al. Brătă- 
șanu. în colaborare cu regizorul Moni Ghelerter, a compus un decor expresiv, 
cu caracter sintetic. Celula închisorii Sing-Sing, în care își trăiește aventura tra- 
gicomică deținutul 702, se profilează pe un fundal amplu, reprezentind orașul ca- 
pitalist tipic. Fără a-și modifica liniile esenţiale, decorul evoluează odată cu per- 
sonajul, purtînd în actul II mărturii ale „celebrităţii“ acestuia, pe care le pierde 
odată cu revenirea lui Cheryl la trista situație a condamnatului la moarte. Uriaşii 
oameni-sandviș dn actul II joacă rolul unei cortine vii, elocvente, în armonie 
cu fondul de idei și stilul de pamflet al piesei. 

S-a vorbit mult, în ultima vreme, la noi, despre decorul convenţional, opu- 
nîndu-se decorului care reproduce realitatea şi care se pretinde „realist“. Mai 
întîi, unul nu-l exclude pe celălalt. Decorul, şi în general arta teatrului, presu- 
pune o convenţie stabilită între scenă şi spectator. Există însă o mare deosebire 
între decorul care încearcă să reproducă, să copieze realitatea, şi decorul care 
încearcă să exprime esența acesteia, prin elemente sugestive. Cele mai reuşite 
decoruri din ultima vreme, în teatrul nostru, au fost tocmai acelea care au în- 
cercat să sugereze, prin elemente caracteristice, un anumit mediu de viață, de- 
terminat în timp și spaţiu, mergînd pe linia unei esenţializări cît mai profunde, 
în strînsă dependenţă de ideile şi stilul operei dramatice, urmărind tocmai pune- 
rea în valoare a acestora. 

Atunci însă cînd pictorul-scenograf s-a abătut de la acest principiu de bază, 
al slujirii textului în concordanţă cu conţinutul și forma acestuia, am asistat la 
spectacole în care unitatea ideologică-artistică era tulburată. iar claritatea mesa- 
jului nerealizată. 

În spectacolul Cînd scapătă luna, pus în scenă de Vlad Mugur la Teatrul 
Naţional din Bucureşti, ideea înfiripării primelor nuclee de luptă revoluţionară 
în țara noastră, sub influența Marii Revoluții Socialiste din Octombrie, s-a pier- 
dut în faldurile imenselor draperii cenuşii în care pictorul Tody Constantinescu a 

îmbrăcat întregul spectacol. O stilizare excesivă, pînă la abstractizare, a decorului, 
căruia i s-a imprimat un caracter monumental, vag generalizator, a golit specta- 
colul de contururile concret-istorice, necesare, și, în ultimă instanţă, i-a răpit 
o bună parte din conţinutul său de viaţă. Nu întîmplător scenele cele mai reu- 
şite au fost cele din casa generalului, unde şi decorul, nu numai stilul de joc al 
actorilor (Ion Finteșteanu şi Tanţi Cocea), exprima realitatea prin mijloace mai 
concrete. 

Acum cîţiva ani, Tody Constantinescu a creat un decor de o mare forță 
poetică pentru spectacolul Domnișoara Nastasia, pus în scenă de Horea Popescu 
la Teatrul Muncitoresc C.F.R. Poezia tristă a decorului se integra armonios în 
ansamblul spectacolului, contribuind prin forţa imaginii plastice la reliefarea ac- 
tivă a mesajului unei lumi de aspirații înăbuşite. 

În Cînd scapătă luna, Tody Constantinescu a creat un decor „frumos“ în 
sine, dar sumbru, aproape funebru, în afara ideii operei dramatice. În bună 
măsură, acest lucru se poate spune şi despre decorul creat de el pentru specta- 
colul Siciliana, pus în scenă de Sică Alexandrescu. Fiind vorba de o comedie, 
a cărei acţiune se desfășoară în condiţii foarte concrete de timp şi de spaţiu, 
decorul ar fi trebuit să exprime tocmai aceste condiţii concrete. Dacă actului I îi 
reproșăm doar un convenţionalism exagerat, actului II îi reproşăm totala lipsă 
de corespondență cu realitatea în care se presupune că se desfăşoară acţiunea 
piesei. Închis în nişte perdele colorate, specifice unei vile de pe litoral, decorul 
nu sugerează prin nimic că ne aflăm într-un sat, într-o ambianţă, care exercită 
o influență puternică asupra conștiinței cel puţin a unuia dintre personaje, Fifi. 
Or, tocmai ţinînd seamă de unele deficiențe ale piesei în ceea ce priveşte oglin- 
direa unor aspecte noi ale satului nostru de azi, decorul ar fi trebuit să-și spună 
cuvîntul, sugerînd spectatorului timpul şi locul acţiunii. Plasată într-un decor 
„neutru“, lipsit de putere de sugestie şi de elementele concrete, caracteristice, 
acţiunea piesei se depărtează de viaţă, apropiindu-se de trăsăturile unui joc gra- 
tuit al fanteziei. 

Am văzut în această stagiune şi spectacole în care s-a manifestat vechea 
tendinţă, de îngrămădire a unor detalii şi de reconstituire completă a realităţii, 
cu intenția de a crea „atmosferă“ — de pildă în Passacaglia, pus în scenă de 
Liviu Ciulei în decorurile proprii, la Teatrul Municipal. 

Aceeași piesă la Teatrul; de Stat din Timişoara, a fost pusă în scenă de 
Emil Reus într-un decor esenţializat, cu intenţii simbolice, realizat de Virgil 
Miloia. Dacă în prima parte a spectacolului decorul a contribuit în mod pozitiv 
la punerea în valoare a textului, dînd posib litatea realizării unor acţiuni care 
să sugereze insurecția, în afara casei Profesorului, în ultima parte regizorul şi 
pictorul au exagerat pe linia simbolisticii şi a materializării metaforei : actul III 
își desfășoară acţiunea avînd drept fundal o hartă a Romîniei, în care s-a des- 
chis o fereastră (foarte materială, ca toate ferestrele), prin care trec steaguri roşii 
în şiruri, ca la manifestaţie. Prin excesiva materializare, imaginea plastică şi-a 
pierdut forța de sugestie şi de emoţionare, devenind un rebus. 

Lipsa unităţii artistice într-un spectacol începe adesea cu lipsa de colabo- 
rare între regizor şi pictorul-scenograf, sau cu neconcordanța dintre munca 
unuia şi a celuilalt. În acest caz, în scenă se creează o impresie de fals, de ne- 
firesc, care se transmite imediat spectatorului. Vraja se rupe, puterea de convin- 
gere a spectacolului scade. 

La Teatrul Naţional din Cluj, spectacolul Surorile Boga este pus în 'scenă 
de C. Anatol în decorurile lui M. Matcaboji. Decorul actului II înfățișează o sec- 
țiune în casa moșieresei Gorăscu, aflată la o răspîntie de drum, avînd ca fundal 
un desen reprezentind un deal cu case, și presupunînd că prin culisa dreaptă 
trece şoseaua. Lucru curios, întreg acest exterior nu „joacă“ în nici un fel în 
spectacol. Toată acţiunea se petrece în casa Gorascăi, iar coloanele motorizate 
ale hitleriștilor se scurg pe şoseaua aflată în culise. De ce a fost nevoie de acest 
exterior mort ? Aştepţi mereu să se petreacă ceva şi în această parte a scenei, 
dar în zadar. 

O oarecare neconcordanţă între regie şi scenografie există şi în spectacolul 
Mariana Pineda, pus în scenă de Geta Vlad la Teatrul Muncitoresc C.F.R. în 
decorurile Sandei Muşatescu. Linia austeră, de o mare sobrietate, a decorului 
exprimă în mod lapidar caracterul tragic al piesei, cerînd aceeași sobrietate reți- 
nută din partea actorilor. O parte a actorilor joacă însă într-un stil declamator, 


retoric, care contrazice linia decorului. Mai mult încă, regia n-a folosit în mod 
consecvent cercul alb de lumină în care scenografia a invitat-o parcă în mod de- 
liberat să limiteze acțiunea piesei. Actorii ies şi intră în cercul alb în mod haotic, 
anulîndu-i semnificaţia, ştergîndu-i contururile. 

La Teatrul de Stat din Timişoara, contururile principale ale decorului lui 
Virgil Miloia pentru Marele fluviu își adună apele de. Dan Tărchilă indicau anu- 
mite semnificaţii, cu caracter adesea simbolic. Regizorul Ion Maximilian a ames- 
tecat uneori aceste semnificaţii, folosind același element de decor în sensuri di- 
ferite, ceea ce a dus la confuzie. Drumul care traversează scena, de pildă, părea 
să simbolizeze la început perspectiva vieţii Caterinei, drumul de luptă al parti- 
dului ; acest drum a fost folosit însă de regizor şi pentru personajele negative, 
și în diverse acţiuni de incidenţă, astfel încît semnificaţia sa iniţială a dispărut. 
Folosit din nou pentru Caterina, n-a mai avut forța de sugestie pe care a avut-o 
la început. À 

O simbolistică primitivă a folosit Mircea Marosin în decorurile spectaco- 
lului Primăvara, pus în scenă la Teatrul „C. Nottara“ de George Vraca. Com- 
binînd elementele de decor din planul I, sărace şi inexpresive, cu panouri pictate 
în stil aparent „agitatoric“, M. Marosin a creat un decor hibrid, în care actorii 
nu s-au prea simţit la largul lor. : 

Cu totul neizbutit a fost şi decorul conceput de iċelaşi pictor pentru specta- 
colul Ochiul albastru la Teatrul Naţional din Iaşi. Îngrămădirea primitivă de 
stînci şi peșteri din actul I, ca şi toate celelalte elemente ale decorului din cele- 
lalte acte, la fel de primitive, arată că pictorul — căre a realizat, anii trecuți, 
cîteva decoruri expresive, pline de fantezie — se âflă într-un moment de confu- 
zie în ceea ce priveşte realismul decorului. Astfel de decoruri nu- pot contribui 
la dezvăluirea lumii spirituale a omului nou, constructor al socialismului, ci cel 
mult la conturarea unei omeniri primitive, abia ieşite din negurile sălbăticiei. 
Este clar că pictorul n-a avut suficient în vedere, schiţind decorurile acestor 
spectacole, nici publicul căruia i se adresează, nici finalitatea spectacolului de 
teatru. 

Condiţia esenţială a realizării unui decor, care să slujească la stabilirea co- 
municării emoționale între scenă şi spectatori, este cunoașterea adîncă a vieţii 
de către pictorul-scenograf și aplicarea acestei cunoașteri la realitatea specifică 
a operei dramatice. Nu poţi realiza un decor, convingător, expresiv, pentru o 
piesă a cărei acțiune se desfăşoară în cadrul marelui şantier de la Bicaz, dacă 
nu cunoști bine realitatea șantierului, pentru a-i surprinde în imagini plastice 
trăsăturile esențiale. Nu poţi crea atmosfera unei piese inspirate din viața ţără- 
nimii colectiviste, dacă n-ai trăit în mijlocul colectiviştilor pentru a le cunoaşte 
viața și problemele. Cum poţi oare înfăţişa imaginea unei uzine în toiul luptelor 
împotriva reacţiunii, sau în plină bătălie pentru creșterea productivității, dacă 
n-ai studiat în profunzime această realitate ? 

Pictorul-scenograf este un factor responsabil al spectacolului, alături de re- 
gizor. Ca şi regizorul, el trebuie să creeze în funcţie de ideile operei dramatice, 
bazat pe o adincă cunoaștere a vieţii, o bogată documentare și o fermă poziţie 
partinică. Spiritul de partid al pictorului-scenograf se afirmă în poziţia sa faţă 
de mesajul piesei, față de spectatorii cărora li se adresează, față de lumea de 
idei şi sentimente pe care o exprimă în imaginea plastică a decorului. Prin de- 
cor, pictorul poate afirma sau nega o anume realitate, poate — în mare măsură — 
atrage simpatia sau antipatia publicului faţă de lumea prezentată pe scenă. 

În teatrul . nostru contemporan, un teatru militant, pus în slujba educării 
comuniste a oamenilor muncii, decorul nu poate rămîne un element pasiv, dəs- 
criptiv. El „joacă“ în spectacol, acționînd prin mijloacele sale specifice asupra 
conștiinței spectatorilor. 

În stagiunea încheiată, decorul activ, expresiv, funcţional, a apărut în mai 
multe spectacole. N-am pomenit decit cîteva, cu titlu de exemplu. Biînt pictori 
cu o activitate rodnică, despre care n-am amintit. Ar fi binevenită o analiză mai 
amănunţită a creaţiei lor, pentru a li se urmări evoluţia 'şi a li se da sprijinul 
necesar în dezvoltarea celor mai bune trăsături ale talentului lor. 

Esenţial este — după părerea mea — faptul că scenografia noastră a dove- 
dit, prin succesele de pînă acum, că are toate premisele dezvoltării pe linia 
creşterii expresivităţii şi a eficienţei sale ideologice şi artistice. 

Margareta Bărbuţă 


WwWW.cimec.ro 


- Teatrul nr. 

n cursul lunii iunie ne-a vizitat țara 
N. P. Akimov, unul dintre animatorii de 
frunte ai teatrului sovietic, artist al po- 
porului al U.R.S.S., prim-regizor şi sceno- 
graf al Teatrului de Comedie din Lenin- 
grad. În decursul numeroaselor sale vi- 
zite prin teatrele din Bucureşti, la întil- 
nirile cu oameni de teatru, actori, critici 
dramatici, la revista „Teatrul“ şi la A.T.M., călătorind 
împreună pe urmele turneului Teatrului de Comedie din 
Bucureşti, am avut prilejul să-l auzim pe eminentul om 
de teatru relatind din experiența sa artistică, schimbind 
păreri şi idei cu oamenii noştri de teatru, legate de ace- 
leași probleme ale dezvoltării artei realismului socialist. 
Socotim de aceea util să comunicăm și cititorilor noştri 
cîteva din gîndurile sale despre teatrul zilelor noastre. 

Cum e şi firesc, numeroase întrebări s-au referit la dramaturgie, la textul 
ce stă la baza oricărui spectacol teatral. 

— Cred că una din cele mai importante cuceriri ale teatrului sovietic de 
azi — a spus regizorul leningrădean — este faptul că diverși dramaturgi şi 
oameni de teatru stînd pe aceleași poziţii ideologice, şi avind aceleași concepții 
despre lume şi artă, realizează opere dramatico-literare diferite între ele, deose- 
bite ca stil şi modalitate artistică. Este un fenomen foarte însemnat pentru dez- 
voltarea teatrului nostru, fiindcă se stimulează diversitatea de expresie a specta- 
colelor de teatru. Diversitatea de stiluri şi de metode de lucru în teatrele noas- 
tre oferă uriaşe posibilităţi dezvoltării diferitelor genuri teatrale. A fost o pe- 
rioadă în teatru cînd se scriau foarte multe piese de un gen, aşa-zis, „neutru“. 
În ele se găseau „viaţă de familie“, „conflict“, „eroi pozitivi“, „negativi“, din 
fiecare cîte puţin, iar piesele nu aveau nimic interesant, fiindcă se ocupau de 
prea multe lucruri deodată. Se şi asemănau toate între ele. Cred că spectatorii 
noștri vor avea numai de cîştigat, dacă vom cultiva în dramaturgie genuri dife- 
rite, dacă vom scrie comedii la care lumea se va prăpădi de ris şi drame la care 
spectatorii vor plinge. 

Un mare pericol în elaborarea schematică a pieselor îl aduce şablonul, cli- 
şeul dramatic. Clasificări în genul: piese „din viața clasei muncitoare“, „din 
viaţa colhoznică“, „despre intelectuali“ mi se par nejustificate, bune numai în 
criteriul de clasare a filmelor documentare şi nu în arta vie a teatrului, care 
trebuie să reflecte viaţa în întreaga ei complexitate. 

Cum văd eu dezvoltarea dramaturgiei originale? ...Un scriitor, un drama- 
turg, să zicem, dacă observă un fenomen interesant în viaţă, un lucru nou, spe- 
cific noilor relaţii stabilite în societatea comunistă, ajutat de talent şi imagi- 
nație, negreşit va scrie o piesă care va aduce ceva nou în genul respectiv. După 
montarea ei la un teatru, un critic inteligent, analizind-o, va sesiza ideea, ele- 
mentul nou al piesei, clarificind-o poate chiar şi autorului ei. După cîțiva ani, 
alţi critici inteligenţi, analizind unele piese din epoca respectivă, vor ajunge la 
concluzia că în acea perioadă s-au scris un şir de opere despre viața de fami- 
lie, despre lupta pentru pace etc., etc. Azi, din păcate, există şi un obicei ana- 
poda; întîi stabilesc criticii ce piese sînt necesare, şi apoi, autorii le scriu. Unii 
află că unui anumit teatru îi trebuie o piesă despre colhozuri, altuia o piesă 
despre tineret, și atunci, limitați de „temă“, iau, voit sau nu, idei şi clișee din 
alte piese asemănătoare despre teme asemănătoare, şi predau o lucrare drama- 
tică aparent nouă. Asta e ca şi cum un om tînăr şi-ar scrie mai întîi amintirile 
despre viaţa lui, şi pe urmă ar începe s-o trăiască. 

Cred că în jurul fiecărui teatru trebuie să existe un colectiv de autori care 
să scrie anume pentru el. Nu-i neapărat nevoie ca aceştia să fie de la început 
scriitori profesionişti. Dar neapărat, oameni talentați, cu o bogată experiență de 
viață. De asemenea, cred că trebuie să punem cît mai multe piese originale în 

scenă. Așteptarea capodoperei ţine în loc dezvoltarea dramaturgiei. Înainte vreme, 
orice piesă care era adusă la un teatru de comedie era comparată în mod obli- 
gatoriu cu Revizorul, şi întotdeauna se ajungea la concluzia că Revizorul e o 
comedie mai bună! Dar capodopera ia naștere numai ca un punct culminant al 
dezvoltării dramaturgiei în epoca respectivă. Iar aprecierea critică exactă se poate 
face mai bine avind în față perspectiva timpului. Asta e mai ales valabil la auto- 
rii de comedie, fiindcă nu întotdeauna contemporanii recunosc în asemenea 
autori, mari scriitori! Un exemplu pe care eu obișnuiesc să-l dau la această 
temă, care-mi este favorită, este Şvarkin, un autor de comedii, recunoscut destul 
de tirziu de critica dramatică. Pe scurt, trebuie să recomandăm dramaturg lor 
să se folosească din plin de dreptul lor şi să scrie într-un mod cît mai propriu 
şi mai original, avînd o legătură cît mai nemijlocită cu viața şi cu teatrul. 

În privinţa satirei... cred că trebuie lămurite, în primul rînd, obiectivele 
ei. Aceasta, pentru a ne preciza cerinţele în faţa genului. Schematizind problema, 
ne apare limpede că satira își propune un lucru precis şi limitat: să arate un 
neajuns oarecare din societate şi să contribuie la înlăturarea lui. În nici un caz, 
nu putem pretinde satirei să reflecte societatea, viața, în întregime, în toată 
bogăţia ei. Problema principală în satiră este poziția autorului în precizarea di- 
recției atacului satiric, ca şi reliefarea forţelor sociale, capabile să înlăture teno- 
menele negative vizate. Oricit de aspră ar fi satira, spectatorul trebuie să plece 
din sala de spectacol cu convingerea fermă că, în societatea noastră, fenomenele 
negative, rămășițe ale unei morale vechi, vor fi cu siguranță lichidate. Aici se 
află şi deosebirea fundamentală dintre satira realist-socialistă şi cea făcută de 
pe pozițiile realismului critic. Concluzia satirei într-o anumită literatură occi- 
aere e că „aşa nu se mai poate trăi“ şi că „în general, nu se mai poate trăi 

eloc“. 

Satira nu poate fi considerată un gen în sine, ea este o direcţie ideologică, 
ce se poate manifesta și în dramă, şi în alte genuri teatrale, ca să nu mai vor- 
bim de multitudinea formelor de expresie în genul comic. După cum ea poate 
lipsi din comedie! Bunăoară, din comediile lirice. 


Rugat să vorbească despre munca sa de conducător al Teatrului de Come- 
die, Nikolai Akimov a spus: 

— Mă aflu la Teatrul de Comedie din Leningrad din anul 1935, şi, în pofida 
denumirii şi a profilului nostru, nu jucăm numai comedii. Ar fi foarte dăunător 
pentru colectivul de actori să se unilateralizeze, jucînd numai într-un singur 
gen teatral. Care este particularitatea teatrului nostru ? Probabil, cea care reiese 
din gustul nostru, şi al meu personal. Îmi plac foarte mult comediile... bune, şi 

de asemenea dramele profunde, tragice. Nu-mi place drama măruntă, sau, cum 
i se mai spune, „cotidi . Poate că nu ştiu să pun în scenă o asemenea dramă; 
în orice caz, ea mă plictiseşte. Repertoriul nostru se împarte pe diferite genuri 
distincte, în care alternează, precum spuneam, comedia, farsa, satira, vodevilul 
şi drama. În munca mea regizorală pornesc de la ideea că teatrul este o artă 
colectivă. Un regizor, chiar genial, nu poate realiza un lucru deosebit cu un co- 
lectiv mediocru. Colaborarea creatoare a regizorului cu colectivul de actori este 
un lucru elementar, dar poate cel mai important în reuşita unui spectacol. Prin- 
cipala sarcină a regizorului este elaborarea unui plan propriu al spectacolului, 
care în nici un caz nu trebuie să se limiteze la logica textului. Planul propriu 
regizoral trebuie să fie mai profund şi mai cuprinzător decit indicaţiile autoru- 


lui. Fiecare spectacol are nevoie de o stilizare regizorală proprie, şi asta ţine 
doar de regizor. Fiecare regizor, după descoperirea acestui stil propriu, trebuie 
să-l educe pe actor în vederea realizării lui concrete. Precum spuneam, actorii 
— cei mai apropiați colaboratori ai autorului — trebuie să contribuie cu idei la 
montarea spectacolului, să aibă o participare creatoare independentă. Numai 
atunci repetițiile vor constitui într-adevăr o etapă interesantă şi eficientă în 
punerea în scenă a piesei. Atmosfera repetiţiilor este un lucru extrem de im- 
portant. Mă gîndesc îndeosebi la comedii. Pentru a realiza bine o comedie, la 
repetiţii trebuie să domnească un climat... vesel! De asemenea, important pen- 
tru spectacol este ceea ce numesc eu gradul de specializare al actorului. Socot 
că repetata utilizare a actorului în același tip de rol îi distruge talentul și con- 
tribuie doar aparent la succesul spectacolului. Mi s-a întîmplat de multe ori ca, 

avînd nevoie de un anumit tip de actor într-un rol, să distribui un interpret cu 
mai puţină experienţă decît cel indicat, ca să menajez instrumentul de expri- 
mare scenică al unui artist prea mult folosit în aceleași situaţii teatrale. Dezvol- 
tarea multilaterală complexă a actorului depinde în cea mai mare măsură de 
regizor, de capacitățile pedagogice ale acestua. Un actor nu poate juca mari 
roluri tragice dacă nu posedă, într-o măsură însemnată, simţul umorului, dacă 
nu și-l dezvoltă chiar, după cum comicii trebuie să dețină o mare sensibilitate 
psihologică, un deosebit simţ al nuanţelor. 


In decursul numeroaselor sale întilniri cu oamenii de teatru, mulţi l-au 
întrebat pe N. P. Akimov, cunoscindu-i deosebita activitate de scenograf (decan 

Stînga : Schiţă de decor de N. 
Akimov pentru actul III al piesci 
„Umbra“ de Evgheni Şvarţ 


Dreapta : Afiş de N. Akimov pen- 
tru „Scurtă convorbire“ de N. Le- 
vidova 


al Facultăţii de scenografie a Institutului de arte plastice din - Leningrad), cum 
decurge colaborarea dintre scenograf şi regizor în munca sa. 

— Mi-am început activitatea în teatru ca scenograf — a mărturisit N. Aki- 
mov — şi numai peste zece ani am devenit regizor. Asta i-a încurcat foarte 
mult pe criticii dramatici, care au vrut întotdeauna să vadă în montările mele, 
pe regizor subordonat scenografului. 

Acord o prețuire deosebită pictorilor-scenografi, nu fiindcă ei stau şi lucrează 
atunci cînd toţi oamenii din teatru dorm, ci fiindcă scenografia, această artă necu- 
noscută teatrului secolului al XIX-lea şi la care nu renunţă teatrul secolului 
al XX-lea, are o importanţă deosebită în arta spectacolului. 

Decorul indică locul acțiunii, dar la asta „se pricepe“ şi decorul natura- 
list. Decorul trebuie totodată să indice şi genul spectacolului. Iar la asta nu 
mai poate răspunde un decor naturalist. Piaţa Roşie din Moscova nu poate să 
apară în același fel, într-o comedie, într-o dramă şi într-o tragedie, dar foto- 
grafia „naturalistă“ a Pieței Roşii o arată aceeaşi. Scenografia trebuie să expri- 
me, sintetic şi funcţional, genul şi stitlul piesei şi al spectacolului respectiv, 
în așa fel încît spectatorul întirziat, care n-a citit programul, intrînd în sală, 
să-şi dea seama imediat dacă așteaptă clipe de mare veselie sau o durere 
grea! Dincolo de fidelitatea față de gen şi exprimarea stilului spectacolului. 
pretind scenografiei receptivitate față de stilul autorului. Desigur, aici intervine 
şi fantezia subiectivă a pictorului-scenograf, iar verificarea practică o face pu- 
blicul. Cînd decorul este un rebus, receptivitatea spectatorului se anulează. În 
America am văzut decoruri aşa-zis moderniste, în care se putea monta orice 
piesă, de la tragediile antice, la revistă, dar cel mai bun lucru ar fi fost ca în 
ele să nu se fi montat nimic! Cît despre contemporaneitatea scenografiei, pic- 
torii-scenografi trebuie să simtă ei înșiși actualitatea, în întreaga semnificaţie a 
acestui cuvînt, iar cei care nu o simt, să lucreze la... operă. 


Akimov e în foarte mare măsură preocupat de aspectele tehnicii teatrale. 
De aceea l-am rugat să ne vorbească despre formarea cadrelor de tehnicieni 
ai scenei. 

— Factorii tehnici au o importanţă deosebită în spectacol, şi lor li se 
cere un nivel înaintat de cultură, cunoașterea vieții şi mult talent, ca şi tutu- 
ror creatorilor spectacolului. Ideal ar fi ca în teatru, în toate posturile, de la 
director la garderobieri, să muncească iubitori fanatici ai teatrului respectiv. În- 
zestrarea teatrului cu oameni care sînt strîns legaţi de artă este un lucru ex- 
trem de folositor — aș zice obligatoriu. La Institutul de arte plastice din Lenin- 
grad, scenografia se studiază împreună cu tehnica scenei, Astfel, toți elevii mei 
care termină această facultate, pot lucra fie ca pictori-scenografi, fie ca tehni- 
cieni în scenă. Bine şi util ar fi ca toţi cei care au o oarecare legătură cu scena, 
să fie și pictori. Astfel, în teatrul nostru, o elevă a mea, proaspătă absolventă 
a Institutului, răspunde acum de costume, în locul pe care-l ocupa înainte cineva 
care era foarte departe de artă. De asemenea, se predă acum la Institut, ca 
obiect special, tehnica iluminatului, încât, scenografii respectivi pot fi şi maeştri 
de lumini. 


Întrebat despre căile de dezvoltare a teatrului contemporan, Nikolai Aki- 
mov a răspuns laconic. 

— Cred că fiecare teatru trebuie să aibă profilul său propriu şi să și-l 
dezvolte într-un mod cît mai credincios sie însuși. Ce poate fi mai plictisitor 
decît să priveşti piese asemănătoare, la teatre asemănătoare. Diferenţierea dintre 
teatre este una din condiţiile dezvoltării lor. Formarea profilului fiecărui teatru 
stimulează dezvoltarea creatoare a regiei, a şcolilor regizorale, a artei teatrale 
și, implicit, a dramaturgiei. Diversitatea creatoare a formelor artistice în unita- 
tea de concepţie a realismului-socialist reprezintă bogăția şi forţa teatrului so- 
vietic contemporan, calea dezvoltării teatrului în general. 

Mira Iosif 

Articol scris special pentru revista „Teatrul“ 


de N. Akimov 


regizor principal 
al Teatrului de Comedie din Leningrad 


ulte piese clasice încetează să mai trăiască pentru teatru și rămîn 
doar un bun al istoriei. Asta se întîmplă cînd conținutul lor nu-și 
găseşte corespondent în viața contemporană, cînd eroii lor devin 
străini şi de neînțeles pentru spectatorii de azi. Dar cînd în piese 
apar „teme eterne“, ca dragostea, eroismul, sau cînd clasicii în- 
fierează vicii care mai pot fi întîlnite și astăzi în caracterul unor 
oameni din jurul nostru, respectivele opere clasice întineresc din 
nou şi emoționează spectatorii ca şi cum ar fi fost scrise astăzi, 
şi nu în urmă cu sute de ani. 

Cînd am luat hotărîrea să includem în repertoriul teatrului nostru marea 
comedie a lui Gogol — Revizorul —, aceasta a trezit îngrijorarea conducerii ad- 
ministrative a teatrului. Mi s-a amintit că nu de mult Teatrul Academic de Dramă 
„A. S. Puşkin“ a scos Revizorul de pe afiş, fiindcă publicul nu venea la spectacolul 
proaspăt pus în scenă (şi în care jucau cei mai buni actori ai teatrului), ba mai 
mult : nici copiii nu mai veneau să asiste la matinee. Deşi cele auzite corespun- 
deau realității, nu puteam să admit că această comedie nu mai este actuală, că 
luarea de mită, servilismul, aventurismul ar fi vicii complet lichidate în lume, că 
spectatorul n-ar putea găsi în piesa lui Gogol nici un fel de ecou contemporan. 

Din păcate, Revizorul nu este încă o comedie depăşită, în măsura în care am 
dori acest lucru ! Şi, desigur, nu autorul este vinovat că geniala lui piesă a fost 
oarecum compromisă în fața publicului, ci cu totul altcineva. Ne-a fost limpede 
că problema responsabilității față de piesă trebuia rezolvată înainte de a începe 
montarea spectacolului. 

Am constatat că în destinul marii creații a lui Gogol s-a produs o schimbare 
interesantă : că această comedie... şi-a pierdut umorul, că ea a încetat să .răsune 

pe mar ca o comedie, chiar şi în spectacole interpretate :de excelenți actori de 
comedie ! 

Şi totuşi, citind şi recitind textul, deveneam tot mai convins nu numai că e 
genial, ci şi plin de umor, de un umor actual. Şi aceasta, fără nici un fel de 
„bunăvoință“ față de calitatea lui „clasică“. După un timp de gîndire, misterul a 
fost dezlegat şi încă într-un mod cu totul neaşteptat: cel mai mare prejudiciu 
adus marii comedii a fost însuși -respectul față de ea! 

Studiind istoricul şi metodele punerii în scenă a Revizorului, în ultimele 
decenii, am înțeles că în fiecare teatru de seamă (adică în teatre ca acelea care 
au pus în scenă Revizorul), munca la spectacol a fost precedată de conferințe pe 
teme de istoria literaturii, de rapoarte asupra istoricului scenic al comediei, de 
expoziţii care reflectau cele mai renumite montări, într-un cuvînt, colectivul de 
actori şi regia erau pătrunşi de conştiinţa faptului că Revizorul este o operă ge- 
nială (ceea ce este adevărat), că are un conținut deosebit de profund (ceea ce e 
de asemenea adevărat) şi că a pune în scenă Revizorul nu este o glumă, cu alte 
cuvinte... nu e de ris (ceea ce este cu totul greșit). 

Această concluzie, la care multe teatre ajungeau pe nesimţite, era tot atît 
de lips.tă de sens ca şi a lua — din pur respect — un cal pursinge, nobil şi 
focos... drept automobil şi a-l hrăni cu benzină, în loc de ovăz! 

Un atare respect ar duce calul la pieire, după cum, tot din respect, comedia 
Revizorul a fost trecută, treptat-treptat, în categoria dramei psihologice, discredi- 
tîndu-se astfel în fața spectatorilor una din cele mai reuşite opere comice ale 
dramaturgiei universale. 

Eu am încercat să fac o experienţă îndrăzneață : să montez Revizorul exact 
în genul în care a fost scrisă piesa, şi anume: în genul comediei. 

Orice regizor care înţelege deosebirea dintre genurile de teatru ştie că 
montarea unei comedii presupune un proces de creaţie cu totul diferit de cel 
necesar unei drame: nu numai alegerea mijloacelor de expresie, concepţia asupra 
personajelor, alcătuirea distribuției, dar şi atmosfera repetiţiilor trebuie să se 
subordoneze genului respectiv. 

Dacă regizorul comediei se va limita doar la transpunerea conștiincioasă a 
textului în limbaj scenic, dacă nu-şi va însuşi umorul autorului în măsura în 
care toate soluţiile regizorale, toate indicaţiile date actorilor (sau măcar o parte 
din ele) să poarte amprenta unui umor pur scenic, independent de cel din text, 
atunci acel regizor nu va putea niciodată pune în scenă o comedie, nici măcar 
satisfăcător. 

Noi ne-am străduit să lucrăm spectacolul Revizorul în acest spirit, fără a ne 
fixa drept ţel o transformare radicală a piesei, sau găsirea unor soluţii regizorale 
ieșite din comun, deosebit de originale. 

Încredinţarea tuturor rolurilor principale unor actori care posedă în mod 
deosebit simţul umorului, ca V. Uskov, artist al poporului (Primarul), I. Zaru- 
bina, artistă a poporului (Anna Andreevna), M. Trofimov, artist emerit (Hlesta- 
kov), C. Filippov, artist emerit (Osip), V. Karpova (Maria Antonovna), a contri- 
buit la desfășurarea repetiţiilor într-o atmosferă plină de veselie şi de „găselniţe“, 
sugerate de toată lumea. 

Ne-a preocupat în mod deosebit ritmul spectacolului, ritm subordonat şi el 
genului. Drept urmare, fără a tăia din text, am scurtat durata spectacolului nos- 
tru cu aproape o oră faţă de cele montate în alte teatre. 

De trei ani de zile, Revizorul nu părăseşte afişul teatrului nostru. Sînt ferm 
convins că piesa nu a pierdut nimic din profunzimea conţinutului său de idei, că 
autorul trezește publicului nostru un respect tot atît de mare ca şi în precedentele 
montări, cu deosebirea că, la noi în sală, respectul spectatorilor se exprimă în 
modul cel mai prețuit de autorii de comedie: prin hohote de ris, prin atenţie 
încordată şi, în sfîrşit, prin aplauze furtunoase, reacție foarte importantă într-un 
spectacol. 

Nu mă îndoiesc că geniala comedie a lui Gogol poate fi pusă în scenă şi 
jucată mai bine decît am făcut-o noi, dar sînt profund convins că aceasta se 
poate realiza numai mergînd pe aceeași linie principială, și anume, pe baza înțe- 
legerii faptului că şi cea mai genială comedie trebuie să rămînă... comedie ! Altfel, 
pierzîndu-şi genul, se va transforma într-o piesă anostă și învechită, va dispărea 
de pe scenele noastre şi va rămîne doar în manuale şi în rafturile prăfuite ale 
bibliotecilor ! 

Stinga : 
Colectivul brigăzii artistice de a- 
gitație a uzinelor „Tudor Vladi- 


Aspecte de la faza orăşenească mirescu”, înainte de începerea spec- 
tacolului „O lecţie de mecanică“ 
a celui de al Vi-lea Concurs al 
2. 3 Ż Dr : 
formațiilor artistice de amatori Moment dia spectacolul brigăzii 
artistice de agitație a Spitalului 
nr. 9 — Bucureşti 


Imagine din spectacolul prezentat 


de echipa brigăzii artistice de agi- 
tație a Casei de cultură „Grivița 

sau demonstratie 
de regie ? 


„CUM VĂ PLACE” DE SHAKESPEARE, 
PE SCENA TEATRULUI MUNICIPAL * 


Aşteptam cu nerăbdare ultima pre- 
mieră a Municipalului cu piesa Cum 
vă place. Două erau motivele princi- 
pale, într-un fel condiționate unul de 
altul, care ne trezeau interesul: în 
primul rînd, faptul că teatrul din 
Schitu Măgureanu mai avusese în re- 
pertoriul său cunoscuta comedie sha- 
kespeareană, cu cîteva stagiuni în 
urmă. Fusese o montare neizbutită, 
lipsită de gîndire adîncă, ca și de 
preocuparea de a fi altceva decît un 
simplu divertisment amuzant, cu ac- 
cente pastorale; în al doilea rînd, 
noua transpunere scenică fusese în- 


credințată talentatului regizor Liviu 
Ciulei. 

Cum vă place, una dintre cele mai 
strălucite comedii shakespeareene (care 
face parte din comediile luminii, ce 
încheie ciclul elizabethan al operei lui 
înaintea celui iacobin), ridică în fața 
oricărui director de scenă grele pro- 
bleme de transpunere. Comedie cu pu- 
ternice elemente satirice şi, în ace- 
laşi timp, meditație filozofică profun- 
dă, gravă chiar pe alocuri, ea a fost 
scrisă într-o vreme tulbure a istoriei 
Angliei, epocă pătrunsă de aprige 
lupte pentru putere, în care precum- 


*) Data premierei : 20 iunie 1961. Regia : Liviu Ciulei. Decoruri : Liviu Ciulei. Costume : Ion Oroveanu . 


Muzica : Theodor Grigoriu. Coregrafia : Oleg Danovski. Distribuția : Mircea Başta (— Ducele surghiunit ; 
— ' Frederic, uzurpatorul, fratele ducelui) ; Nicolae Gafton — solist al Filarmonicii de Stat „George 
Enescu“ (Amiens) 3 Liviu Ciulei (Jacques) ; Mircea Block şi Geo Dimitriu (Pajii ducelui în surghiun) ; 
Octavian Cotescu şi Dinu Dumitrescu (Un nobil din suita ducelui); Simion Hetea '(Le Beau, curtean 
în slujba lui Frederic); Marius Pepino (Charles, atlet luptător); Gh. Novac (Prietenul lui Charles); 
Petrică Gheorghiu (Oliver); G. Oancea (Jacques); Victor Rebengiuc (Orlando); Adrian Georgescu 
(Adam) ; Gh. Petreanu (Denis); Dorin Dron (Tocilă, un clovn); N. L. Botez şi I. Teodorescu (Sir 
Oliver Martext, preot); Petrică Vasilescu (Corin) ; Dumitru Furdui şi Radu Cristea (Silvius); Mihai 
Butnaru (William) ;) Clodi Bertola (Rosalinda, fiica ducelui surghiunit) ; Ileana Predescu (Celia, fiica lui 
Frederic) ; Rodica Suciu (Phebe); Ana Negreanu (Audrey); Marius Bușulescu, Emil Reisenauer, Isabela 
Gabor, Maria Ciortea (curteni la curtea lui Frederic) ; Aurora Şotropa (Doamna de companie); Mircea 
Gogan, Vasile Boghiţă (slujitori la curtea ducelui Frederic); Alex, Martinescu (Un croitor); Gh. Donciu 
(Piticul ducelui Frederic). Corpul de balet al Teatrului de Operă și Balet, 

păneau arbitrarul şi samavolnicia. 
Cum vă place pune la stilpul infa- 
miei pe ducele uzurpator și samavol- 
nic şi apără idealul de libertate și 
frumos, atît de scump omului Renaș- 
terii, al cărui strălucit reprezentant 
a fost, printre alţii, marele Will. 
Chiar documentele vremii vorbesc 
despre „gravitatea“ cu care a fost pri- 
mită această comedie, tocmai datorită 
faptului că în cursul reprezentării ei, 
prin vălul spumos al reveriei lirice şi 
al comicului buf, prin mrejele poeziei, 
străbăteau săgețile satirei. Prin Jac- 
ques, supranumit şi Melancolicul, pe 
de o parte, și prin bufonul Tocilă, pe 
de altă parte (într-o oarecare măsură, 
chiar şi prin bătrinul Adam, interpre- 
tat la prima reprezentare a piesei de 
însuși Shakespeare), Cum vă place a 
apărut ca un pamflet satiric la adre- 
sa lumii de la curtea uzurpatorului, la 
adresa despotului ei, a clerului şi a 
misticismului propagat de el. 


Scenă din actul I 


„Ciudăţenia“ acestei opere shakes- 
peareene stă tocmai în aceea că, deși 
ca ton general se păstrează la diapa- 
zonul comediei — al unei comedii de 
dragoste, pline de poezie şi lirism —, 
ea este împletită cu o filozofie pro- 
fundă, o meditaţie lucidă, și lasă să 
răsune chemarea gravă spre libertate, 
spre adevăr și dreptate socială. Pe 
măsură ce o citeşti, îţi concentrezi a- 
tenția, aproape involuntar, asupra a 
două personaje, care exprimă substan- 
ţa piesei, gindul autorului: Jacques 
şi 'Tocilă. Prin ei, în special, profun- 
dul mesaj umanist al textului răsună 
puternic, conferindu-i şi azi valoarea 
şi valabilitatea. 

Cum prima realizare pe scena Mu- 
nicipalului cu această piesă era de 
fapt o... nerealizare, aşteptam cu În- 
dreptățire noua aducere a ei pe sce- 
nă. Cu condiţia însă ca sensurile a- 
dinci să fie de astă dată puse în lu- 
mină, în spiritul contemporan ce tre- 

buie să stea azi la baza oricărei trans- 
puneri scenice. 


În sala Teatrului Municipal, de cum 
intri la spectacol, privirea ţi se opreşte 
asupra unei neobișnuite construcții ce 
ocupă scena și arlechinul. Un prosce- 
niu prelungeşte spre sală locul de joc, 
arlechinii sînt îmbrăcaţi într-un de- 
cor pictat cu loji şi spectatori („lu- 
mea bună“ a vremii). Există și o lojă 
destul de mică și incomodă, agățată 
deasupra intrării în scenă (aci s-a res- 
pectat adevărul istoric), rezervată or- 
chestrei, alcătuită din vreo patru ins- 
vrumenuşti. Spectacolul începe. Şi pr- 
mul sentiment pe care îl ai este că 
regizorul (totodată scenograf şi inter- 
pret) a căutat să aducă ceva din ca- 
drul teatrului elizabethan, chiar şi din 
scena (scena şi nu scenografia) lui 
„Globe“ — unde va fi văzut pentru 
prima oară lumina zilei Cum vă place. 
Aveam  presentimentul că regizorul 
Liviu Ciulei ar încerca o reconstituire. 
De aceea, mă temeam de rezultate (şi 
de eficienţa totodată a unui specta- 
col documentar). În primul rînd, pen- 
tru că, asemenea tuturor reconstituiri- 
lor, un astfel de spectacol poartă în 
sine riscul ca, în loc de a privi crea- 
ţia shakespeareană cu ochiul nostru 
de azi, s-o îmbrăcăm nu numai în veş- 
mintele epocii, dar să-i păstrăm şi li- 
mitele, ignorînd ceea ce evoluția so- 
cietății a adăugat și adaugă mereu 
oricărei opere ce dăinuieşte: perspec- 
tive noi. 

Pe măsura desfășurării spectacolului 
de la Municipal, am înţeles însă că 
nu este vorba de o reconstituire, ci de 
o încercare de a prezenta într-un fel 
nou şi original textul shakespearean. 
Desigur, nu-i putem contesta lui Liviu 
Ciulei faptul că, în viziunea sa, a 
urmărit să valorifice sensurile lui sa- 
tirice. Dimpotrivă, ele sînt prezente 
pe întreg parcursul spectacolului, mer- 
gîndu-se pînă la măști cu expresie 
grotescă. Dar pînă la urmă se păs- 
trează doar intenţiile exprimate prin 
forme (măști), pierzindu-se ideile (tăl- 
măcirea sensurilor textului). Şi aces- 
tea se pierd, pentru că, propunîndu-şi 
o_ caracterizare prin interpretare și 
costum a personajelor, regizorul a 
“scăpat din-vedere-urm fâctor de primă 
importanţă : stabilirea relaţiilor din- 
tre acestea, precum și o clară împăr- 
tire a lumii din piesă. Căci, în zadar 

peruca şi masca vor să ca- 
\ racterizeze o lume dezumanizată şi 
"chiar caricaturală, o lume împotriva 
căreia autorul s-a ridicat, dacă aceste 


| 

elemente sau argumente ale transpu- 
nerii se dovedesc a fi neconsecvent fo- 
los.te, ba chiar greşit și chiar împotri- 
va unora din personajele ce poartă 
mesajul principal al piesei (păstorul 
şi oamenii din popor). Or, regia a fo- 
losit, şi în privinţa lor, aceleaşi mij- 
loace de costumare și grimă (deci a- 
ceeaşi caracterizare caricaturală), fă- 
cîndu-i, pe de altă parte, pe interpreţi 
să joace şi într-o manieră ce a pus 
respectivele personaje într-o lumină 
ridicolă, falsă. 

Regia a mai urmărit ca intriga 
amoroasă să apară pe primul plan, 
subordonîndu-i totul, chiar şi lu- 
mea curții cu intrigile şi urzelile 
ei, trecîndu-se pe planul al doilea 
tocmai latura filozofică a operei (a- 
ceasta alterată la rîndul ei de con- 
cepția regizorală, care a optat, în pri- 
vința purtătorilor filonului filozofic al 
piesei, pentru o caracterizare domi- 
nată de straniu şi echivoc. Mă refer 
la Jacques, și chiar la bufon). 

Nu vreau să spun că în opera bar- 
dului de la Stratford dragostea n-ar 
juca un rol de seamă. Dar dragostea 
tratată vodevilesc nu era proprie nici 
gîndirii, nici profunzimii, şi nici con- 
cepției lui. Fie că a privit-o prin pris- 
ma tragică — ca în Romeo şi Julie- 
ta —, fie în cadrul unei desfășurări 
comice, cum face aci, ea apare în- 
totdeauna proiectată pe un cadru, în- 
tr-o anumită împletire şi conflict dra- 
matic, din care se pot determina largi 
concluzii de ordin social, aruncându-se 
o lumină asupra unor stări din lumea 
şi epoca lui. 

Liviu Ciulei n-a intenţionat, așa cum 
arătam mai sus, să facă o reconsti- 
tuire, ci_un spectacol contemporan, 
| folosind doar elemente, forma de pre 
jzentare din teatrul elizabethan. Ar fi 
fost deajuns un prosceniu, fie el chiar 
și adus peste patru şiruri de scaune 
în sală, dar cu o recuzită sumară, 
şi pe această scenă în stil eliza- 
bethan), actorii s-ar fi cuvenit să 
ridice la proporţii monumentale ca- 
racterele create de marele Will; ar 
fi trebuit, în primul rînd să redea 
freamătul + lăuntric al eroilor și al 
piesei. Şi atunci, poate că n-ar mai fi 
fost nevoie de toată încărcătura de de- 
coruri şi perdele, de copaci și pă- 
duri, şi de întreaga demonstraţie de 
trouvaille-uri tehnice, cu coboriri de 
poduri şi practicabile. Dar tocmai a- 
ceasta caracterizează, de fapt, specta- 
colul, care este, în primul rînd, o 
demonstrație de scenografie, urmată 

de costumaţie şi grimă. Încetul cu 
încetul, în acest cadru, încep să dis- 
pară actorii și, odată cu ei, ideile 
textului. În cazul de faţă, important 
era, credem, ca urmărindu-se — în- 
tr-o concepţie absolut actuală — va- 
lorificarea ideilor prin personaje, să 
trăiască puternic tocmai eroii princi- 
pali. În privința acestora, viziunea re- 
gizorală s-a dovedit de asemenea defi- 
citară. Așa încît, ei nici nu s-au pu- 
tut contura prea clar. Giîndit ca un 
factor de stimulare a divertismentului 
eomic şi numai atît, bufonul a fost 
lipsit de acea înțelepciune şi haz 
popular, care-l caracterizează (aceasta 
fiind concepția lui Shakespeare des- 
pre rolul bufonului în întreaga sa ope- 
ră dramatică). Interpretul lui Tocilă 
(Dorin Dron) s-a străduit să realizeze 
un ghiduş amuzant. El a purtat o 
mască (într-un fel, tot de curtean), 
dar n-a căpătat chipul acelui filozof 
popular ce rostește sever adevăruri la 
adresa unei lumi pe care o slujește 
constrîns, dar căreia îi prevestește 
sfîrşitul. 

O altă deficiență s-a vădit în în- 
ţelegerea personajului Jacques. Liviu 
Ciulei a avut, de astă dată, o şovăia- 
lă inexplicabilă. El a oscilat în reda- 
rea (de astă dată ca interpret) a lui 
Jacques, între straniu şi confuz, in- 
tenționînd, probabil, să creeze un per- 
sonaj „original“ prin însăși nestator- 
nicia liniilor cu care l-a caracterizat. 
Jacques este însă expresia gînditoru- 
lui rinascentist, care se rupe dintr-o 
societate a cărei povară n-o mai poa- 
te suporta, are aspirații înalte şi o 
mare spiritualitate, ţintuiește cu sar- 
casm şi luciditate despotismul și lu- 
mea retrogradă a Angliei de pe a- 
tunci. În meditaţia lui despre lume, 
Jacques îl anunţă pe un alt mare 
giînditor, pe Hamlet, avînd certe afi- 
nităţi cu prinţul Danemarcei. Nu are 
proporţiile lui, şi, din punct de vedere 
dramatic, nu are amplitudinea aces- 
tuia, dar este strîns înrudit cu el. 

Cu aceste două incertitudini, desi- 
gur că spectacolul lui Liviu Ciulei 
pierde în mare măsură latura filozo- 
fico-satirică a piesei. Ceea ce face ca 
cealaltă latură, comico-lirică, partea 
ei de dragoste şi poezie, să-şi accen- 
tueze caracterul de_ireal, de fantezie, 
de poveste, desprinsă de vreo realita- 
\ te. Introducerea unui balet, prezenţa 
| muzicii îi dau caracter feeric, asemă- 
'nător celui din Visul unei nopți de 
vară. Costumaţia grotescă şi subli- 
mierea grotescului în unele momente 


accentuează caracterul de comedie 
ușoară. Ceea ce şi rămîne pînă la sfir- 
şit din întregul spectacol, care și-a 
pierdut pe drum o parte din text,din 
sensuri, deși replicile s-au spus (cu 
unele modificări ce se ascund sub de- 
numirea de „adaptare“ după traduce- 
rea lui Virgil Teodorescu). 

Restul distribuț ei, slujit de in- 
terpreţi nu întotdeauna potriviţi ro- 
lurilor, ne-a părut de asemenea cople- 
şit în multe cazuri de scenografie şi 
de propriile costume. 

Cei doi duci — unul uzurpator, ce- 
lălalt uzurpat — au fost interpretați 
de un singur actor, Mircea Başta, care 
a vibrat mai aproape de cei în beje- 
nie, cînd a fost mai cald, mai sincer 
şi chiar mai expresiv. Dimpotrivă, 
semeţia și grandoarea de duce la pu- 
tere l-au jenat pînă la incomoditate. 

Un singur personaj a fost erou, Or- 
lando, şi a izbutit să fie în același 
timp şi o întruchipare modernă. Vic- 
tor Rebengiuc a imprimat  acestu'a 
linia unui tînăr al vremii, spirituali- 
zat, dar şi gata să lupte pentru des- 
cătușarea lumii în care trăia. Actorul 
ne-a redat pe Orlando cu multă dega- 
jare și cu simţul măsurii (în afară de 
momentele cînd i s-au recomandat 
gesturi largi, teatrale). 

Surprinzător de crispat şi de nepo- 
trivit s-a comportat Petre Gheorghiu 
în Oliver, cel puţin atîta timp cît a 
fost o „mască“ de curtean snob şi 
parvenit. Către sfîrşit, cînd textul îi 
îngăduie să-şi cîştige omenia, cîştigă 
şi actorul pe planul artei interpreta- 
tive. 

Liviu Ciulei a vrut să încredințeze 
rolul ingenuei Rosalinda unei actrițe 
care s-o aducă pe scenă, în primul 
rînd, prin virtuozitate şi printr-o bo- 
gată experienţă actoricească. Dar Clo- 
di Bertola (după mine, distribuită ne- 
potrivit cu cerințele rolului, contrar 
calităților şi structurii ei artistice) are 
o anume austeritate și o vibraţie dra- 
matică ce o indică mai degrabă pen- 
tru marile roluri de dramă, decit ca 
ingenuă de comedie shakespeareană. 

Experienţa şi talentul actriţei ne-au 
asigurat în acest spectacol o lecturare 
onorabilă a partiturii respective, în 
aşteptarea personajului, aşa cum l-a 
imag nat autorul — și noi după el—, 
dar care a întirziat, de astă dată, să 
ni se dezvăluie. 

Am fost alături de Ileana Predescu 
(Celia) în supliciul ei desculț prin co- 
drii Ardenilor, de la Municipal. Ne-au 
consolat totuşi candoarea şi frumu- 

sețea jocului ei, regretînd doar că în 
locul unei prezenţe, optimiste, ne-a lă- 
sat să credem că în ea ar sălășlui 
ceva straniu, ceva din tragica Ofelie. 

În general, latura interpretativă în 
acest spectacol a creat sentimentul 
unei improvizații încercate de actori, 
dintre care unii nu sînt încă îndea- 
juns de experimentați pentru teatrul 
shakespearean. Jenantă a fost, de ase- 
menea, alături de momente de joc 
modern, reținut și simplu, rătăcirea 
unora într-un teatralism faţă de care 
n-ar fi rău să amintim lecţia de actorie 
a aceluiași Shakespeare din Hamlet: 
„Spuneţi tirada, vă rog, aşa cum am 


Fiţi cît mai stăpîniţi. Chiar şi în noia- 
nul, în furtuna, ca să zic așa, în vîrte- 
jul pasiunii, trebuie să păstraţi o mă- 
sură care să mai domolească puţin 
sălbăticia...“ 

încărcarea la care a recurs regia, 
atît în montare cît şi în scenografia 
propriu-zisă, s-a resimţit de-a lungul 
întregii piese, pînă la imaginea finală 
oferită publicului spectator. Cum vă 
place rămîne la Teatrul Municipal un 
spectacol experimental, în care nu 
știu dacă s-a urmărit, dar pînă la 
urmă s-a ajuns, din păcate, la o de- 
monstrație de regie și scenografie în 
sine, în dauna textului. 


rostit-o și eu: cît mai viu şi curgă- 


tor... Şi nu spintecaţi aerul cu mîna... Mircea Alexandrescu 


TURNEUL TEATRULUI „AL. DAVILA“ DIN PITEŞTI 


radiția teatrală în Piteşti s-a creat odată cu... Teatrul. Un mic 
colectiv — la început — de actori inimoşi au pus bazele 
unui nucleu artistic într-un oraş în care numeroșii bogătași de 
odinioară nu se străduiseră să înjghebe Thaliei măcar un simplu 
acoperiș. Interesul față de teatru al oamenilor muncii, grija orga- 
nelor de partid şi de stat din localitate s-au concretizat prin con- 
struirea unei săli bine utilate tehnic, elegante, centrale, care co- 
respunde necesităţilor actuale. 

Profilul spectacolelor piteștene se completează cu o secţie de estradă a tea- 
trului de proză și cu o secţie de păpuşi, care, toate împreună, prin frecvente tur- 
nee şi deplasări, deservesc regiunea Argeș, colindind cu rîvnă orașele, comunele, 
satele, în care duc o notabilă activitate de educaţie socialistă de la tribuna scenei. 

După un număr destul de mare de ani, colectivul artistic al teatrului de 
proză a ţinut să se înfăţişeze publicului bucureștean, oamenilor de artă, criticilor, 
opiniei publice cu ceea ce a avut mai semnificativ în repertoriul său, cu persona- 
re A deci cu profilul său. Un glumeţ spune că fața unui teatru constituie pro- 
ilul său. 

Profilul înseamnă, în primul rînd, repertoriu. 

Ce-au jucat piteștenii în stagiunea 1960—1961 ? Două piese sovietice, două 
piese romînești contemporane, o piesă scrisă de un autor bulgar şi o piesă cla- 
sică: Un milion pentru un suris de A. Sofronov şi Nila de Salinski; Apă vie de 
S. şi N. Holban, Oameni care tac de Al. Voitin; Din prea multă dragoste de Cli- 

Xenia Beza (Ana Karagiova), Lidia Creţu (Iulia), Ion Do- 
mitrescu (Boian Karagiov) în „Din prea multă dragoste“ de 
Uliment Tacev 


ment 'Ţacev și Intrigă şi iubire de Schiller. De reţinut, trei dintre aceste piese se 
reprezentau în premieră absolută: Apă vie, Un milion pentru un suris ţi Din 
prea multă dragoste, trădind o înclinație mai veche a teatrului pentru abordarea 
unor căi mai puțin bătute în ceea ce priveşte dramaturgia (aici şi numai aici, 
din păcate, s-a jucat anul trecut, cu succes, şi comedia regretatului Al. Kirițescu 
Moş Teacă). 

Există un interes lăudabil faţă de problema repertoriului, la toate cele trei 
secţii ale teatrului, încercări de lucru creator direct cu autorii şi uneori chiar 
cu autori locali... 

Regretăm de aceea absența din turneul efectuat la Bucureşti a unei piese ca 
Moş Teacă ; ea ar fi interesat neîndoios, în egală măsură, publicul și critica și ar 
fi apărut cu atît mai utilă pe afișul turneului, cu cît s-ar fi putut evita, astfel, 
măcar în parte, coincidențe de reprezentații cu cele ale teatrului din Botoşani. 


s.. 


Colectivul regizoral e compus din Virgil Sacerdoțeanu şi Ovidiu Georgescu, 
aflați la primii ani ai activității lor teatrale. 

Virgil Sacerdoțeanu a realizat unele spectacole vrednice de laudă; e un 
minuțios arhitect al eșafodajului dramatic, cu înclinații spre o vie mişcare scenică, 
folosind cu predilecție laturile comice (uneori tragicomice) ale unui text, cu p 
fantezie colorată, urmărind sublinierea clară a amănuntelor. Ovidiu Georgescu 

lon Focşa (Vitali Kartașov) în „Un milion 
pentru un suris“ de A. Solronov 


se oprește cu precădere asupra descifrării limpezi a mesajului de idei al piesei, 
înlătură meandrele inutile, urmăreşte albia dramatică, preocupat în primul rînd 
de sensurile majore, educative, ale spectacolului. 

Cum s-au manifestat aceste personalităţi diferite în spectacolele înfățișate 
la București ? 

Din prea multă dragoste de Climent Ţacev e o piesă care caută să dezbată 
probleme de bază ale etcii tineretului, pledind pentru un avintat romantism 
revoluţionar, pentru responsabilitatea educaţiei comuniste în familie. În acest sens 
pesa are momente bogate în lirism tineresc, un umor adesea de bună calitate, 
sensul ei general fiind adînc educativ. Amestecul comicului cu tragicul nu se face 
însă omogen în piesă, de unde izvorăşte adesea un anumit caracter melodramatic. 

Virgil Sacerdoțeanu nu a izbutit să evite în spectacol această tendință. În 
bună măsură, ansamblul actoricesc nu a fost omogen, el ilustrînd diverse tendinţe 
şi maniere, neunitar contopite intr-un spectacol în care se face şi o risipă evidentă 
de patetism. Într-o insuficientă măsură au fost clarificate şi pozițiile personajelor 
pe „tabla de șah“ a conflictului dramatic, ceea ce a făcut ca, pe alocuri, carac- 
terul educativ ascuţit al textului să fie „dublat“ de „vatelina“ patosului melodra- 
matic. În general, spectacolul nu a fost concludent și nici pe măsura posibilităţilor 
regizorale reale ale lui Virgil Sacerdoţeanu. 

Ovidiu Georgescu a fost prezent din plin în acest turneu, semnînd regia a 
patru spectacole diverse ca gen. 

Cel mai valoros dintre ele e, fără îndoială, Oameni care tac. 

Textul a răsunat limpede, în densitatea mesajului său ideologic, pe scenă 
s-au creat caractere, confl ctul a urcat gradat spre un final bine compus artisti- 
cește în ansamblul său. A fost evidentă aici munca dusă cu actorii (distribuţia 
spectacolului a cuprins şi pe actorii Al. Critico-Casapu şi H. Polizu-Zigu), care 
şi-au înţeles personajele. Totuși, o ușoară monotonie, o „pastă“ gri uniformă, 
turnată peste spectacol, i-au redus din dinamică, discuţiile purtindu-se „au ralenti“ 
(mai ales anchetele inspectorului Casapu), cu pauze lungi şi tăceri prelungite. 

Tocmai teama aceasta de monotonie l-a făcut, poate, pe Ovidiu Georgescu 
să recurgă la unele „cîrlige“ ieftine în amuzanta și nepretenţioasa comedie Un 
milion pentru un suris, care înfăţişează cu umor avatarurile unui soț „tomnatic“, 
cu pretenţii de cuceritor don juan. Ritmul precipitat, înclinația spre şarjă a unor 
interpreţi, care n-au avut suficientă încredere în umorul textului, au fost nepotri- 
vite, deşi spectacolul are momente bine realizate (tocmai acelea unde actorii sînt 
în afara „găselnițelor“), cu o undă graţioasă de lirism şi unele compoz ţii închegate. 

In spectacolul Nila, Ovidiu Georgescu a fost stăpiînit de aceeași idee majoră: 
limpezimea în prezentarea datelor esenţiale şi a sensurilor textului dramatic. 
Spectacolul, mai ales în momentele de puternică tensiune dramatică, nu e lipst 
de patos revoluţionar; el păcătuieşte însă prin faptul că interpreta principală 

tEva Cristian) a iînfăţişat pe scenă o copie a interpretei bucureştene, şi încă o 
copie limitată la elementele exterioare şi artificioase, nepotrivite cu tempera- 
mentul său. Actriţa ar fi putut afla resurse proprii unei interpretări, chiar 
dacă pe alte coordonate decit acelea ale unui patos clocotitor. Spectacolul e 
punctat pe alocuri şi de note retorice care opresc iscarea unei reale emoţii tragice. 

_„Intrigă şi iubire, fără a se ridica la nivelul unui mare spectacol, ne-a în- 
făţişat o regie preocupată de mesajul piesei lui Schiller, căutînd să ducă actorii 
pe linia unei interpretări corecte (uneori însă mult prea cotidiene, lipsite de 
poezia flăcării romantice care justifică piesa şi mai ales conflictul ei, şi tocmai 
de aceea decalajul dintre rostirea simplă, obișnuită, a unor replici şi împreju- 
rările dramatice neobişnuite în care aceste replici erau rostite declanșa un ris 
nedorit în sală). E evident că regizorul, în munca lui cu interpreţii, a fost uneori 
depășit de greutatea rolurilor şi i-a lăsat să puncteze doar ceea ce ar fi trebuit 
să exprime. 

Ovidiu Georgescu, regizor laborios, preocupat să-şi ridice măiestria, aplecat 
spre studiu şi înţelegerea contemporană, partinică, a fiecărui text, ar trebui să 
dea frîu liber fanteziei şi mai ales să aducă în spectacol acel dinamism care să 
înlăture monotonia, să-şi creeze o personalitate distinctă, părăsind faza „corectă“ 
şi trecînd la căutări vii, creatoare. Evident, munca regizorală are în față piedica 
unui colectiv neomogen, în care — ca într-un cor nesudat — se aud cu precă- 
dere cînd glasurila unei „partite“, cînd ale alteia. Înclinaţia spre retorism, un 
anume manierism emfatic al unor actori vîrstnici sînt în contradictie clară cu 
jocul actorilor mai tineri. 

Îi lipseşte teatrului din Pitești spiritul de echipă artistică (vezi Sibiu. Satu 
Mare), care să-i dea un profil real, o valoare artistică înaltă. 

E desigur şi vina regizorilor că nu s-a ajuns la o omogenizare artistică. 
Dar fluctuațiile mari de actori, de la an la an, au contribuit cu deosebire — ne- 
gativ — la aceasta. 

E semnificativ şi numărul mic de actori — circa 15 — utilizaţi în roluri 
principale mai în toate spectacolele. 

Dintre aceştia, Ion Focşa e un actor serios, preocupat de creaţiile sale, 
dornic de a întruchipa personaje cît mai complexe, are fineţe, un umor reținut şi 


Ileana Focşa (Luise) în „Intrigă și iubire” de 
Schiller 

(în afara unor excese în ridiculizarea eroului din Un milion pentru un suris), 
compune personaje variate, deşi uneori e depăşit de forţa cu care ar trebui să 
exprime sentimentele. 

Am remarcat apoi pe Miki Dem. Niculescu, prezent în mai toate specta- 
colele (Wurms, Axinte, Vladimir, Miki Stavinski), ceea ce e, fără îndoială, o perfor- 
manţă. Tînărul interpret s-a maturizat artistic în ultimii ani, are forță de ex- 
presie, siguranţă (uneori prea multă) şi o bună mişcare scenică. Nu a ajuns 
încă la cizelarea fină, la filigran, a rolului, pe care-l înfăţişează uneori în 
stare brută, de rocă; excesiva sa utilizare îl împiedică de a-și diferenția mai 
bine personajele. Const. Zărnescu a îndreptăţit şi el serioase speranţe în evolu- 
ţia sa artistică, excesiva sa folosire în spectacole de estradă i-a dăunat însă mult, 
şi regizorii nu sînt străini de stagnarea pe care-o manifestă azi acest tînăr ta- 
lentat, de altfel, care joacă acum fals şi retoric (Ferdinand sau Feodor), „spu- 
nînd“ rolul cu „bravura“ unui tenor care cîntă la rampă, preocupat excesiv de 
fizicul său, în poziţia unuia care se află în faţa unui obiectiv fotografic. Insufi- 
cient îndrumat a fost şi un alt tînăr talentat — Adrian Grigoriu —, înzestrat 
cu o caldă sensibilitate și un umor care aminteşte de Radu Beligan la începutu- 
rile sale, dar care nu şi-a înfățișat gama posibilităţilor nici în Din prea multă 
dragoste, unde a şarjat exagerat, denaturind romantismul eroului, nici în Un 
milion pentru un suris, unde a jucat timorat și şters. 

Spectacolele piteștene au mai cuprins actori ca Elefterie Mihalache (cu o 
tendință exagerată spre şarja ieftină, deşi actorul posedă reale calități comice) ; 
Radu Dumitriu (care se străduieşte să realizeze compoziţii cît mai precise, uneori 
însă puţin incolore); Ion Bănceanu etc. Dintre interprete, Ileana Focşa a vădit 
multă sensibilitate, căldură, graţie scenică într-un rol ale cărui coordonate îi erau 
dificile : Luise. O altă fațetă a talentului interpretei a fost prezentă în Maria 
din Oameni care tac: patetism sincer, forţă emoţională directă. În sfîrșit, Telly 
Barbu, interpretă matură şi complexă, cu mult umor, prezentă într-un rol ne- 
semnificativ pentru posibilitățile sale, nu a compus prea limpede psihologia Olgăi 
Kartașova. Înlăturînd unele defecte de pronunție, Viorica Popescu va reuşi să-şi 
dezvolte personalitatea în rolurile ce pretind graţie şi umor. Neizbutită în Nila, 
pe care nu a asimilat-o artistic ca personaj, Eva Cristian a compus cu îngrijire 
rolul Florei din Oameni care tac. Xenia Beza, Ileana Popp (nepotrivit distribuită 
în lady Milford — rol care a depășit-o, dar conturînd cu sensibilitate rolul stu- 
dentei Rada), Lidia Creţu, Lili Ciumber (amuzantă compoziţie — 'Tuzikova) au 
fost interpretele care, în general, au servit cu rivnă spectacolele. 

O mai amplă completare a schemei actoricești, cu interpreţi cît mai va- 
riaţi ca personalități, se impune. Urmarea va fi că rolurile interpretate azi de 
aceiași puțini actori, se vor îmbogăţi, vor fi mai complexe şi mai diverse. 


+++ 


Majoritatea spectacolelor au scenografia realizată de Mihai Tofan. Unele 
soluții sînt artistice şi ingenios realizate. În Intrigă şi iubire se cuvin eviden- 
țiate şi costumele ; în Oameni care tac, atmosfera apăsătoare a biroului, la si- 
guranță, e sugestivă, deşi în același spectacol tabloul închisorii aminteşte de opera 
Tosca. Mai puţin inspirat pe linie umoristică a fost însă Mihai Tofan în Un 
milion pentru un suris. Decorul neutru şi şters (pe deasupra, uşor degradat) nu 
a servit spectacolului. 

Pictorul scenograf piteştean Eugenia Buiuc-Marinescu nu și-a vădit o per- 
sonalitate proprie, compune decoruri încă banale, cuminţi, cenușii. Colaborarea 
regizor-scenograf ar trebui să o ajute pe creatoarea decorurilor pe drumul căută- 
rilor şi al fanteziei. 


Spectacolele teatrului din Piteşti ne-au dovedit că el se află pe o linie justă 
de muncă, ne-au arătat strădanii pe linia unor realizări artistice îngrijite, corecte. 

Din păcate, grija excesivă pentru „corectitudine“ ţine încă departe spectaco- 
lele de strălucire, de spirit novator, de fantezie. Nu originalitate cu orice preţ 
cerem colectivului piteştean, ci o autodepăşire artistică. 

O sarcină serioasă îi revine direcţiei teatrului, care ar trebui să cultive cu 
ajutorul secretariatului literar şi al primului regizor (Virgil Sacerdoţeanu), un 
permanent climat creator în teatru, prin discuţii şi dezbateri. 

Bătălia pentru o înaltă ţinută artistică, prin îmbunătăţirea muncii ridicate 

la rangul de artă, prin completarea colectivului, prin omogenizarea ca stil și ma- 
nieră a actualilor interpreţi, va duce instituţia teatrală din Pitești la noi suc- 
cese, calitativ superioare. 

Am aplaudat înclinația şi dragostea acestui colectiv pentru piesa originală 
contemporană. Îi dorim să-şi dezvolte calitățile artistice, pentru a o interpreta 
la tensiunea şi pe măsura exigenţelor zilelor noastre. 


Al. P. 


TEATRUL „C. I. NOTTARA“ 


„CÎNTĂ PRIVIGHETORILE“ de Lucia Demetrius 


Data premierei : 18 iunie 1961. Regia: Gheorghe Cheţa. Decoruri şi costume : Mircea Marosin. Muzica: 
Aurel Giroveanu. Distribuţia + Sandu Sticlaru (Adam Tăutu) ; Elena Nica Huzum (Marga) ; Sandina Stan 
(Maria) ; Sanda Băncilă (Viorica) ; Dorin Moga şi Sabin Făgărășanu (Matei); Toni Zaharian (Radu); 
Victoria Dobre Obreja (Anca) ; Napoleon Creţu (Alecu). 


Orice piesă nouă originală este aș- 
teptată de publicul spectator cu mare 
interes. Cu atît mai mult, atunci cînd 
piesa este o comedie. Pentru că pu- 
blicului îi place să ridă — bineînţeles, 
nu oricum şi nu de orice. „Cum“ și 
„de ce“ sau „de cine“, aceasta este toc- 
mai misiunea comediei actuale ; în a- 
ceasta stă eficiența ei. 

Comedii originale, trebuie să recu- 
noaştem, au apărut în ultimii ani 
foarte rar. Astăzi, odată cu  înfiin- 
tarea Teatrului de Comedie, această 
tristă remarcă începe, spre bucuria 
noastră, să-şi piardă valabilitatea. Do- 
vadă este şi faptul că, numai într-o 
jumătate de stagiune, Teatrul de Co- 
medie ne-a oferit două noi comedii 
originale : Celebrul 702 şi Prietena 
mea Pix. Recent, Teatrul „C. I. Not- 
tara“ — mai modest şi avînd cu totul 
alt profil — ne-a oferit nu o comedie, 
ci o glumă: gluma în trei acte de 
Lucia Demetrius, Cîntă  privigheto- 
rile. Despre ce e vorba? Tînărul Ma- 
tei se simte deznădăjduit, deoarece 
Viorica nu-l iubeşte. Dece? Pentru că 
Viorica îl iubeşte în taină pe Radu. 
Dar, vai, Radu iubeşte şi el în taină 
pe Anca, dar ea îl iubeşte, tot în tai- 
nă, pe Matei. Total opuși acestui ca- 
pricios cvartet de tineri îndrăgostiți 
şi îndureraţi, ne apar Marga și Alecu, 
a căror dragoste curată şi sinceră este 
demnă de invidiat, şi bătrînii Maria 
şi Adam, care, deși au trecut de mult 
de vîrsta adolescenţei, încearcă totuși 
să-şi amintească de ea. Dar, într-o 
seară, în timp ce dădea tircoale casei 
lui Matei, Anca îl vede pe logodnicul 


Margăi, pe Alecu, omul cu voce de 
aur şi cu chitară, îmbrăţișînd-o pe 
Viorica. Şi de aici, drama; adică, 


gluma. 


Matei este distrus, deoarece nu-și 
imagina că Viorica poate fi o uşura- 
tică ; Radu este dezolat, pentru că a- 
cum află că Anca îl iubește de fapt 
pe Matei ; Marga e disperată de infi- 
delitatea lui Alecu ; Viorica e intriga- 
tă pentru că se vede abandonată la 
modul necavaleresc. Numai Anca e 
fericită, deoarece acum speră să mai 
aibă şanse la Matei. Iar Alecu, împo- 
triva căruia, solidari, dezamăgiţii din 
amor fac front comun și agresiv, e 
din ce în ce mai nedumerit şi nu în- 
țelege privirile piezișe și vorbele ce-i 
sînt adresate cu jumătate de gură. 
Orice efort al său de a înțelege este 
inutil. La fel sortită eşecului este şi 
încercarea bătriînilor. Matei însă, fire 
mai lucidă şi mai perspicace, simte că 
la mijloc e o neînțelegere și caută s-o 
lămurească. Dar, tocmai cînd totul pă- 
rea să se clarifice, odată cu apariţia 
martorului ocular, Anca, atenţia le 
este solicitată de o întîmplare mai... 
majoră, o sondă a erupt, şi toţi, tineri 
şi bătrîni, merg să stăvilească perico- 
lul. Noaptea pare mai scurtă, deoarece 
prin muncă totul trece mai uşor ; chiar 
şi necazurile sufletești. În această 
noapte, fiecare s-a privit mai puţin 
pe sine, şi mai mult pe tovarăşii de 
muncă. Viorica l-a văzut în adevărata 
lumină pe Matei, Anca pe Radu, Mar- 
ga pe Alecu, și Maria pe Adam... şi 
invers. Reuniţi astfel după efortul de- 
pus, şi clarificîndu-se şi neînţelegerea 

Anca o confundase pe Marga cu 
Viorica —, cuplurile încep, în sfîrşit, 
să se limpezească şi totul se termină 
cu bine, adică cu patru nunți. 

Cum se observă din relatarea de 
mai sus, canavaua dramatică a „glu- 
mei“ Cîntă privighetorile se defineşte 
ca un pretext dramatic pentru a do- 
vedi virtuțile şi servituțile — şi unele 
şi altele, buclucașe — ale amorului, 
iar din punct de vedere literar, ca o 
badinerie cu dialoguri. 

Regăsim, într-o măsură, pe încerca- 
ta autoare în ușurința cu care scrie 
teatru, cu unele replici vioaie și colo- 
rate, dar nu o recunoaștem, în cea 
mai mare măsură, în palida carac- 
terizare a psihologiei personajelor, în 
contingența lor şi a autoarei cu ac- 
tualitatea noastră, care devine și ea 
tot un pretext, dar gratuit, care se 
anunţă sau se declară de către fiecare 
personaj prin vagi aluzii — nu prin 
gindire şi mentalitate, nu prin forța 
împrejurărilor în care sînt puși să re- 
acţioneze, şi cu atît mai puţin, prin 
participarea lor la viața socială de 
azi, care în piesă e cumva menţio- 
nată ca un proces transformator, pro- 
ces care are loc în afara scenei. Cite 

Scenă din spectacol 


ceva din toate acestea se aminteşte, 
cum spuneam, cam pe la începutu- 
rile actelor şi are darul de a fixa 
timpul acțiunii, pentru ca imediat să 
ne deplasăm cu secole în urmă, în at- 
mosfera comediilor de salon, și să ur- 
mărim fiecare ipostază a iubirii per- 
sonificate în tipuri, combinate după 
diversele situaţii în care apar. Ca şi 
în comediile vechi, nu lipsește nici 
aici mobilul facil, dar important în 
declanşarea acţiunii, nici rezolvarea 
exterioară, la fel de facilă, a intrigii 
încurcate la maximum, și evident, nu 
lipseşte nici happy-end-ul — şi aici 
şi în comediile vechi, făcut spre satis- 
facția eroilor şi spectatorilor. Lipsește 
în schimb viața de azi, realitatea pe 
care o trăiesc eroii de azi, care sînt 
influențați și modelaţi de ea și la 
care ei participă din ce în ce mai 
activi, realitate obiectivă, care însă nu 
poate să fie, aşa cum se întîmplă aici, 
doar un cadru de joc. 

Autoarea simte acest lucru, şi atunci 
încearcă să adauge citeva atribute con- 
temporane eroilor ; simte și facilitatea 
jocului de-a dragostea, și atunci, con- 
dimentează replica cu un gind serios 
şi chiar cu cite o idee prețioasă 

(exemplu, alegerea tovarăşului de via- 
tă trebuie făcută printr-o reciprocă 
înțelegere, pe baza unei comunităţi 
de aspirații), idee care se dovedeşte 
însă şubredă, nu numai pentru că se 
alătură altora care sună astfel... „dra- 
gostea nu se poate combate ca scar- 
latina şi nici provoca, ca fermentarea 
iaurtului...“, ci pentru că, practic, eroii 
piesei o contrazic ; excepţie face doar 
cuplul Maria-Adam. Excepţie, numai 
în sensul că ei nu participă la acest 
cadril în care sentimentele se schim- 
bă la fel de rapid ca și figurile dan- 
sului, fapt care face ca tinerilor să li 
se estompeze adevăratul lor fond, re- 
liefindu-ni-se ca niște uşuratici incu- 
rabili. 

Desigur, Lucia Demetrius n-a avut 
pretenția să scrie o comedie de idei 
— subtitlul piesei este elocvent —, ci 
doar o glumă de situaţii care să mus- 
tească de voie bună și să fie cumva 
şi educativă. Dar, chiar și potrivit 
acestor modeste exigențe, gluma în 
trei acte Cintă privighetorile, nu sa- 
tisface. Pentru că autoarea a impus 
identității eroilor, care se vor eroi ai 
zilelor noastre, nişte relații şi menta- 
lităţi străine lor şi depășite de vreme, 
şi mai ales pentru că ideile ce se 
transmit au o adresă vagă, incertă, 
iar prin exemplul purtătorilor lor, de- 
vin neconvingătoare şi foarte puţin 
educative. Argument în plus că, as- 
tăzi, nici cu dragostea, şi cu atit mai 
mult cu teatrul... nu-i de glumit. 

Factura inconsistentă a piesei se 
pare că a sesizat-o şi regizorul spec- 
tacolului, Gheorghe Cheţa, care, de- 
rutat, s-a străduit să o escamoteze, 
luînd „gluma“ în serios. El a refuzat 
de multe ori actorilor interpretarea 
comică şi a căutat să sublinieze gîn- 
durile mai profunde. A rezultat însă 
un spectacol hibrid ca gen, în care 
interpreţii încearcă, fiecare după po- 
sibilităţi, să nu cadă în şarjă carica- 
turală, să păstreze demnitatea (cîtă 


este) a personajelor, să aibă și puţin plite 


haz (mai mult decit oferă textul), dar 
să nu fie gratuit, să fie gravi, dar nu 
prea mult, pentru că totuşi piesa se 
înrudeşte cel mai mult cu comedia... 
Reuşitele parcurgerii acestui labirint 
dificultuos au fost, cum era și normal, 
parţiale. Au reușit mai mult Elena 
Nica Huzum (Marga) și Dorin Moga 
(Matei), pentru că au avut siguranță 
şi dezinvoltură scenică; mai puţin, 
Toni Zaharian (Radu) şi Sanda Băncilă 
(Viorica), pentru că au fost cam lip- 
siți de umor, deşi uneori au avut o 
oarecare vioiciune ; şi n-au reuşit de- 
loc, Victoria Dobre (Anca) — deoare- 
ce a încercat să pastişeze, cum bine 
a observat cronicarul „Contemporanu- 
lui“, pe Vasilica Tastaman, dar a e- 
şuat lamentabil — şi Napoleon Creţu 
(Alecu), în permanenţă obsedat de 
ideea că trebuie să cînte şi nu poate. 
Pentru că a venit vorba de cîntece, 
trebuie să spunem că în spectacol 
s-au cîntat — solo şi pe trei voci — 
cîteva melodii plăcute de Aurel Gi- 
roveanu, O notă bună pentru Sandi- 
na Stan (Maria) şi Sandu  Sticlaru 
(Adam), care au conferit cu meșteșug 
eroilor interpretaţi farmecul talentu- 
lui lor binecunoscut. Scenografia lui 
Mircea Marosin a corespuns și ea, tot 
prin  hibriditatea  modalităților plas- 
tice, la genul spectacolului, la care 
spectatorul zimbește cînd și cînd, pen- 
tru că nu e obligat la alte eforturi, 
pentru că n-are nici o surpriză şi 
pentru că intriga îi e cunoscută de 
mult. Desigur, i-ar fi plăcut să ridă 
copios, sau cel puţin să vadă lucruri 
inedite, mai ales că pe autoare o 
cunoaşte din alte piese, care i-au pus 
probleme, i-au dat răspunsuri şi sa- 
tisfacţii. E drept, acelea nu erau co- 
medii. Dar nici glume. Nu s-ar fi 
supărat însă deloc, dacă piesa la care 
a asistat ar fi fost comedia pe care 
spectatorul de azi o așteaptă şi de la 
Lucia Demetrius. 


Emil Riman 

upă festivalul dramaturgiei cehe şi slovace, care a avut loc 
toamna trecută la Bratislava, în creația dramatică a teatrului 
din țara prietenă nu au apărut multe lucrări noi. Dezbaterile 
rezultate atunci din confruntarea stadiului actual de dezvoltare 
al artei teatrale cehoslovace cu contemporaneitatea au fost do- 
minate de imperativul unei mai puternice reflectări a noului 
socialist, pe baza experiențelor artistice acumulate în tratarea 
temelor contemporane. Urmarea unui asemenea proces de clari- 
ficare critică, în cadrul căruia pregătirea înțeleaptă şi organizarea temeinică a 
dezbaterilor au făcut ca analiza fenomenului teatral şi teoria să păşească înainte, 
a fost o adîncire, în perspectiva saltului calitativ, a exigențelor care s-au 
formulat. 

Am avut prilejul să discut aceste probleme cu oameni de teatru cehoslovaci, 
la festivalul „Recolta teatrală“, desfășurat anul acesta la Praga. M-au interesat 
în primul rînd părerile unor dramaturgi cunoscuți, de la care se aşteaptă re- 
zultate deosebite. 

Aşa l-am cunoscut pe Oldrich Danek. Autorul piesei Ca să ne putem privi 
în ochi este un tînăr înalt, energic, precis și laconic în exprimare. Dramaturg, 
dar şi regizor de teatru, Danek nu a înscenat niciodată piesele sale. Ca regizor 
de film, în schimb, el a lucrat pe baza unor scenarii proprii. 


— În teatru — mi-a spus dînsul — vreau să aduc piesa, nu şi concepţia 
spectacolului. Am sentimentul că peste ceea ce autorul dramatic oferă unui 
teatru — şi el trebuie să dea aici tot ce poate — regizorul trebuie să aducă 


ceva din propria lui gîndire şi personalitate artistică. În film, distanţa de la 
scenariu la concepția regizorală mi se pare mai redusă. 


Am căutat să aflu părerea sa despre ce este esențial, în momentul u. faţă, 
în dramaturgia cehoslovacă. 

— Lupta cu schematismul — mi-a răspuns — o luptă care s-a dus destul 
de bine şi care are șanse să se apropie de sfîrşit. Luptînd pentru a ne despărți 
de schematism, noi căutăm să discernem, în complexitatea ridicată de chipul 
eroului contemporan, calitățile sale deosebite. Aici s-a ivit un nou pericol, îm- 
potriva căruia trebuie să luptăm pe viitor: idilizarea acestor calități pînă acolo 
unde ele încetează să mai semene cu exemplele şi trăsăturile eroilor din viaţă. 


PE. E 


Într-un anume fel, noi căutăm eroul pozitiv ca acum zece ani în urmă. Numai 
că, pentru această căutare, astăzi sîntem mai înarmaţi, mai perfecționaţi, avînd 
posibilitatea să o dezvoltăm la un nivel mai înalt. 

—Cum se ridică şi cum se rezolvă, în dramaturgia cehoslovacă contempo- 
rană, problemele tinerei generaţii ? 

— S-au scris o seamă de lucrări despre tineretul sănătos din zilele noastre. 
Dar, conflictele reale au început să fie treptat înlocuite cu false conflicte între 
generaţii, în cadrul cărora eroii tineri, constructori ai noii societăţi, erau inva- 
riabil opuși unor personaje vîrstnice pline de mentalități burgheze. Aşa stau lu- 
crurile, de pildă, în Ziua lor de Iosef Topol. Fapt este că dramaturgia noastră 
trebuie să se sprijine într-adevăr pe problema generaţiilor. În piesa mea Ca să 
ne putem privi în ochi, am căutat să ridic această problemă. Ea însă nu este 
numai o piesă despre generaţii diferite, nu solicită pur şi simplu tinerilor de 
astăzi să privească în ochii părinţilor pentru a-şi da seama dacă merg pe o cale 
bună, ci dezbătind problema responsabilităţii, în viaţă, în societate, a celor mai 
tineri, cheamă pe aceștia să poată privi deschis, curat, cu simţ de răspundere, 
în ochii tuturor acelora care, în trecutul nu prea îndepărtat, la noi, sau astăzi 
pe alte meridiane, și-au jertfit şi îşi jertfesc viaţa pentru idealurile actualei ge- 
nerațţii. 


— Cum se dezvoltă arta spectacolului la dumneavoastră, în raport cu Te- 
zultatele obținute în dramaturgia originală contemporană ? : 

— Întrebarea nu e prea comodă pentru un autor dramatic... Adevărul este 
că noi, dramaturgii, rămînem adeseori în urma nivelului atins în arta regiei. 
Spectatorii noștri iubesc cel mai mult şi așteaptă de la teatre contemporaneita- 
tea. Din această cauză, actorii cer ca munca lor de creație să fie strîns legată 
de piesele originale contemporane. Ca urmare, tendința dramaturgilor este de 
a colabora la desăvîrşirea unor lucrări, nu numai cu conducerile teatrelor, ci în 
primul rînd cu colectivele artistice înseşi. 


— Personal, scrieţi piese avînd în vedere formaţia şi stilul de interpretare 
al anumitor actori? 

— Profesia mea de bază este aceea de regizor. Lucrez ca regizor, cum ştiţi, 
şi în cinematografie. În scenariile pe care le scriu, ţin seama de caracteristicile 
interpreţilor pe care mi-i propun. În teatrul nostru, însă, nu există un cult al 
actorului, prin care acesta să fie ridicat, ca factor individual, pe primul plan. 
Bătălia se dă pentru crearea şi consolidarea stilului colectivelor teatrale. Este 
un caz excepțional, de pildă, că la una din piesele lui Karvaș, jucată pe scena 
teatrului „D 34“, a fost adus un actor de la Teatrul Naţional. Acesta este mo- 
tivul pentru care dramaturgii nu lucrează direct sau pentru anumiţi actori. 


— Ce aţi realizat în ultima vreme în activitatea dumneavoastră de creaţie ? 

— Am terminat de curînd, în calitate de regizor şi scenograf, filmul după 
piesa Ca să ne putem privi în ochi. Pot afirma că filmul este altceva decît lu- 
crarea dramatică. 


— V-au ajutat, în acest sens, unele critici aduse piesei? 

— Nu este vorba în primul rînd de asta. Deosebirea pleacă de la faptul 
că filmul se exprimă cu alte mijloace. Totuşi, dacă vă interesează, la apariţia 
piesei am fost criticat pentru că am folosit unele procedee cinematografice. În 
film, le-am făcut să dispară (e vorba de unele retrospective), şi aceasta în avan- 
tajul actualtăţii temei. 

Lucrez acum la o piesă cu eroi contemporani, al cărei titlu provizoriu este 
Iubiți nebunii. 


— Oricit de provizoriu, titlul mă face curios să ştiu cine sînt „nebunii“. 
— E nevoie? 


— V-aş fi recunoscător. 
— Piesa vrea să spună că oricine luptă pentru o ţintă, poate greşi. Cei care 

nu luptă, nu greşesc, însă viața lor este comodă şi searbădă. Conflictul priveşte 
societatea noastră şi opune figurilor „liniștite“ care trăiesc printre noi, potrivit 
moralei mic-burgheze, lumea „nebunilor“ care luptă şi visează frumos ca 
Prometeu, 


În zilele pe care le-am petrecut printre oamenii de teatru din Praga, mi-am 
manifestat dorința de a-l cunoaşte pe Frantisek Pavlicek, un dramaturg foarte 
popular. Nu a fost prea lesne să-l întîlnesc. Mi se răspundea mereu: „Pavlicek 
s-a închis în vila lui 'şi luptă cu îngerul“. Am înțeles că este vorba de bătălia pe 
care el o dă la ultimele pagini ale umei piese noi şi am așteptat docil ca „în- 
gerul“ să fie învins. De altfel, formula „lupta cu îngerul“, care mi s-a părut a fi 
o glumă respectuoasă la adresa neliniştitului dramaturg, am aflat mai tirziu de 
la Pavlicek însuși că este titlul ultimei sale lucrări, pe care unii inițiați în tai- 
nele șantierului său o consideră reprezentativă pentru noua orientare în drama- 
turgia cehoslovacă. 

L-am întrebat care este concepția ideologico-artistică a acestei piese. Fran- 
tisek Pavlicek, un om mai mult tînăr, cu trăsături blinde, spiritualizate, mi-a 
răspuns : 

— Lupta cu îngerul se încadrează în concepţia unei trilogii pe care am în- 
cheiat-o. Piesele care o alcătuiesc sînt legate prin tema lor generală, dar în ace- 
lași timp sînt de sine stătătoare. Ultima mea lucrare este de fapt prima parte a 
acestei trilogii. Cea de a doua este piesa Aș dori să mă întorc, iar a treia, La- 
birintul inimii, care este o versiune nouă a piesei Drapelul negru. 

Tema trilogiei este patriotismul, lupta pentru adevărata dragoste de patrie. 
Mi-am propus să cuprind în ea dezvoltarea societăţii noastre pe parcursul ulti- 
milor zece ani. 

Patria, în trilogia mea, înseamnă nu numai locul de naștere, nu numai 
amintirile pe care ea le evocă, ci în primul rînd atitudinea responsabilă, mili- 
tantă, față de ea. Consider că, din punct de vedere ideologic, piesa cea mai în- 
semnată a trilogiei este Lupta cu îngerul. În ea am ridicat următoarea problemă: 
în ţara noastră socialismul a fost construit. Asta nu e numai o problemă eco- 
nomică, ci și o problemă etică. Fiecare membru al orînduirii noastre socialiste 
trebuie să-și îndeplineuscă obligaţiile faţă de societate, În acest sens, nu e per- 
mis nimănui să decline propriul său nume. Nimeni nu are dreptul, oricît de în- 
semnat ar fi el, să spună „partidul sînt eu“; zi de zi, el trebuie să muncească 
mai mult şi mai bine pentru idealurile partidului, pentru socialism. Măsura 
patriotismului să fie faptele, și nu vorbele. Pentru aceasta pledează piesa mea. 

În ultimii ani, — a continuat Pavlicek — ne-am ocupat mult de problema 
generațiilor. La început s-a vorbit de elemente negative. Apoi s-a arătat că tinerii 
salvează pe bătrîni. Lupta cu îngerul polemizează cu aceste tendințe, înfățișînd 
tineri care au 60 de ani şi bătrîni care au numai 20. Criteriul este unul singur: 
cît știi să realizezi în viață, în folosul oamenilor, pentru victoria comunismului. 

— Cum apreciaţi dezvoltarea dramaturgiei contemporane în țara dumnea- 
voastră ? 

— Consider că în teatrul nostru contemporaneitatea a cîștigat lupta. Ea 
se face simțită tot mai viu pe scenă. Aţi observat, probabil, că teatrele îşi ba- 
zează repertoriul pe lucrările contemporane. Spectacolele cu piese contemporane 
sînt luate cu asalt de public, într-o măsură mai mare decit cele cu opere cla- 
sice, decit Shakespeare chiar. 

În general însă, piesele noastre se află abia la jumătatea drumului. Am 
acordat o atenție prea mare unor probleme laterale, unor lipsuri parțiale ivite 
în dezvoltarea societății noastre. S-a micşorat întrucitva orizontul tematic, aria 
de cuprindere în dramaturgie a unor eroi comuniști, a figurilor de muncitori 
înaintați. Autorii noştri s-au ocupat mai mult cu tratarea unor teme privind 

straturile de intelectuali, sprijinindu-se pe tradiția literar-artistică. La dezbate- 
rile care au avut loc la Bratislava, pe marginea dramaturgiei originale contem- 
porane, aceste probleme au fost serios discutate. Nu vreau să bat în lemn, dar 
cred că 3—4 piese aflate acum în şantier se ocupă de temele centrale pe care le 
ridică viața din jurul nostru, Majoritatea autorilor dramatici au ajuns la con- 
vingerea că, pentru a nu coborî sub o anumită normă artistică, trebuie să depă- 
şească sfera unor conflicte individualiste, ele nefiind însemnate în momentul 
de față. Se poate spune că noi atacăm şi descoperim acum conflictele de ia 
ale acestor ani. t 

Dramaturgia noastră s-a conturat ca o dramaturgie analitică. Paii ac- 
tuală se caracterizează la noi prin încercarea de a aduna, revedea şi folosi toate 
experiențele pe care le-am dobîndit. Drama, în fond, e un lucru simplu: soarta 
unor oameni. Asta am descoperit-o acum, după ce, căutînd cu înfrigurare să 
descoperim „adevărul fundamental“, am făcut deseori greşeala de a ne adresa 
mai mult formei. Trebuie să dăm naştere unor asemenea piese la care specta- 
torii să stea în fața cortinei cum stăteam cu toții în fața aparatelor de radio pe 
durata zborului lui Gagarin, 


Una din cele mai interesante personalități din viața teatrală cehoslovacă 
este fără îndoială dramaturgul Pavel Kohout. Din aceeaşi generație cu Danek, 
Kohout este nu numai un autor prodigios, dar şi foarte talentat, pătrunzător, în- 
drăzneţ şi uneori contradictoriu, în orice caz pasionat în tratarea temelor con- 
temporane. El este iubit, dar şi controversat de către critici și spectatori. 

De aceea, prima întrebare pe care i-am adresat-o s-a referit la relațiile 
dintre el și critică (critica de specialitate și aceea a opiniei publice teatrale). 

— Cind termin de scris o piesă, ştiu bine că nu sînt Columb şi că nu am 
descoperit pămînturi necunoscute. Discuţiile şi criticile care se formulează după 
reprezentarea ei au pentru mine o însemnătate deosebită. În judecarea unei 
lucrări se manifestă două extreme. Una este critica de specialitate, cealaltă 
aparține spectatorilor. Din proprie experienţă afirm că este greu şi nerecoman- 
dabil să te bazezi numai pe una sau pe alta din ele. Am să exemplific: 80 de 
reprezentații cu piesa mea A treia soră mi-au dat posibilitatea să discern ce a 
fost just şi ce a fost nejust în criticile ce mi-au fost adresate la premieră în 
coloanele presei. Am căpătat o dată mai mult încredere în geniul colectiv al 
publicului, care a înţeles, mai bine decît criticii, ce am vrut să spun cu piesa 
mea. Același geniu însă şi-a dat seama că o recentă piesă a mea, Îmi spuneau 
tovarăș, este o piesă proastă. Spectatorii au refuzat-o, făcîndu-mă să simt lu- 
crul acesta pe diverse căi (scrisori, telefoane, vizite personale). Aceasta m-a fă- 
cut să reflectez adînc la lipsurile ei şi să o retrag singur din repertoriul tea- 
trelor care au înscenat-o. 


— E o chestiune de etică profesională. 

— Da, dar unii consideră mort autorul care şi-a retras piesa. Sint autori 
cărora le este frică de o asemenea eventualitate, şi de aceea caută „să se în- 
țeleagă“ cumva cu critica, pentru a ieşi „cu obrazul curat“! 

Părerea mea este că e bine uneori ca autorii să „moară“. Nimic nu e mai 
frumos decît să învii din nou. Eu „înviez“ a cincea oară. 


— Trebuie să înţeleg, deci, că veţi reface piesa Îmi spuneau tovarăș și că 
sînteți sigur de reușită. Unde aţi greşit, la varianta pe care ați retras-o din 
repertoriu ? Vă întreb aceasta, avind impresia că lipsurile lucrării, despre care 
ați început să vorbiţi deschis, pot fi un prilej de învățăminte teoretice. 

— Am conceput piesa ca un monolog care începe într-o dimineață şi se 
termină la miezul nopţii. Un personaj care împlineşte în această zi 40 de ani 
face bilanţul întregii sale vieţi. Pe parcursul zilei, el se întilneşte cu o seamă 
de oameni care îl numesc cu încredere tovarăș, ştiind că de 15 ani, după Eli- 

berare, el se află de aceeași parte a baricadei, de partea constructorilor socia- 
lismului. 

Din punctul de vedere al eroului meu, în tot acest timp a dispărut perioada 
„plăcută“, cînd deviza sa a fost „a nu fi nimic şi a deveni totul“. Din primele 
zile, noua societate a cerut tuturor celor asupriți odinioară să ocupe locurile 
corespunzătoare pregătirii şi meritelor lor, pretinzindu-le să-şi ridice necontenit 
calitatea profesională. Acest erou al meu este — la virsta bilanţului pe care și-l 
face în piesă — contabil, însărcinat să calculeze salariile salariaților dintr-o între- 
prindere. În timp ce unii colegi mai vechi au devenit șefii săi, datorită eforturilor 
lor de a se califica în munci care presupun o mai mare răspundere, el nu este 
capabil să vadă acest lucru, nu îşi dă seama că este singur vinovat de stagnarea 


Scenă din „A treia soră“ de Pavel Kohout (Teatrul Realist 
dio Praga) 


lui, şi de aceea „se supără“ pe revoluţie, căutind să-i găsească o vină pentru că a 
rămas un om mărunt. Am pus deci în discuţie problema egoismului, a egocentris- 
mului care încearcă uneori să-şi facă loc în relaţiile din societatea noastră. Este 
unul din cele mai însemnate conflicte pe care le cunoaștem, şi de aceea îmi pare 
şi mai rău, ca autor, că am discreditat acest conflict datorită felului în care l-am 
tratat. Vă rog să mă credeţi că nu stă în obiceiul meu să-mi fac uşor auto- 
critica. De multe ori puteam să o fac şi nu am făcut-o, pentru că nu am avut 

suficiente motive. Acum, dimpotrivă, cred că există toate motivele să-mi fac 
autocritica. 

Greșeala mea poate servi foarte clar demonstrării unităţii care trebuie să 
existe între conţinut și formă. În piesa despre care vorbim, forma a „mîncat“ 
conținutul, mai precis, l-a diformat. Am dat eroului, problematic, posibilitatea 
unui monolog. Am dat aşadar acestui erou trist posibilitatea descoperirii nuan- 
telor gîndirii sale în faţa spectatorilor. El şi-a autodemascat filozofia prăfuită, 
cu justificările ei, cu sistemul ei de adevăruri spuse pe jumătate. Am vrut ca 
procesul lui de gindire şi de decădere să fie foarte clar. În schimb, personajele 
card au concepția de viaţă şi stilul nostru de gândire, care posedă filozofia 
noastră sănătoasă, le-am privit obiectiv (şi nu subiectiv, ca în cazul personajului 
principal), tratîindu-le pe dinafară. S-a născut astfel o disproporţie. Spectatorul 
a înțeles mult mai devreme și mai uşor adevărata faţă a acestui suflet prăfuit, 
în timp ce toate celelalte personaje arătau ca o grămadă de proşti, incapabili să 
ajungă la concluzia la care a ajuns spectatorul. 

Aceasta ca problematică. 

Am început să scriu lucrarea pornind de la un fapt concret, relatat în zia- 
rele noastre. Era vorba de cazul unui individ care a delapidat timp de cinci ani, 
cu o şiretenie fantastică, o sumă mare de bani, după care s-a predat singur or- 
ganelor de miliţie. 

Scriind despre un delapidator, mi-am dat seama că aici este vorba despre 
o altfel de delapidare: a unor năzuinţe şi idealuri care ne sînt scumpe. Din 
păcate, nu am avut suficientă îndrăzneală să-l arunc pe primul erou. Rezultatul 
a fost că au rămas doi oameni într-un singur personaj. Acesta ducea cu sine 
o adevărată luptă morală, pînă cînd furtul era descoperit. La acest punct al 
piesei spectatorul pierdea încrederea în lupta ideilor, în dezbaterea urmărită pe 
plan etic. 

M-aţi întrebat dacă voi relua această piesă, pentru a-i îndrepta greșelile. 
O voi relua. Eu trăiesc adînc piesele pe care le scriu. Zece luni, cît a durat 
nașterea piesei Îmi spuneau tovarăș, am fost în societatea personajului meu, care 
știa să trăiască pe picior mare. În ce mă priveşte, am trăit lîngă el într-o ușoară 
depresiune, decepționat, pentru că îmi apăreau şi unele părți slabe ale carac- 
terului meu. 

Acum aş vrea să trăiesc în climatul stenic al eroinelor mele din piesa A 
treia soră. Această societate îmi va da forța să mă întorc la lumea tristă din 
Îmi spuneau tovarăș. 

Aş vrea să mai adaug ceva. Cu mulţi ani în urmă, am hotărît, mai mult 
emoţional decît raţional, să scriu despre viaţa contemporană. Merg deseori la 
teatru să văd piese istorice, dar, personal, nu le-aş scrie! Cred că nu fiecare 
generație de scriitori are fericirea de a trăi în perioada unor atît de dramatice 
transformări sociale şi umane. Nu-mi pot îngădui luxul de a pierde timpul. Viaţa 
scriitorului e prea scurtă. Sînt de părere că literatura şi munca noastră, a scrii- 
tonilor, trebuie să ajute la crearea eticii noi, socialiste. Știu dinainte di pe 
această cale vor mai exista greşeli. Cred că insuccesele nu trebuie privite nu- 
mai ca eşecuri ale realizării artistice, ci mai cu seamă ca o consecinţă a unei 
greşite abordări a problemei filozofice propuse. 


„„Așa gindesc şi așa ne informează cu privire la activitatea ‘lor de creaţie 
în slujba contemporaneității, unii din cei mai prețuiți dramaturgi din Ceho- 
slovacia. 


Emil Mandric 

FORMAŢIA PROFESIONALĂ A ACTORULUI 
ÎN DISCUȚIA CONGRESULUI |. T. I. 


Institutul Internaţional de Teatru 
(.T.].), a cărui rază de acţiune cu- 
prinde azi 42 de state şi a cărui acti- 
vitate începe să răspundă scopurilor 
pentru care a fost creat, şi-a ţinut în 
luna iunie a acestui an cel de-al IX- 
lea Congres. Numeroasele delegaţii so- 
site la Viena pentru a participa la lu- 
crările Congresului urmau să dezbată 
probleme deosebit de interesante şi de 
importante pentru dezvoltarea teatru- 
lui în lume. Personalități de seamă 
din lumea artistică internaţională au 
avut astfel prilejul să-și spună cuvîn- 
tul în legătură cu problemele drama- 
turgiei, ale regiei și ale artei actoru- 
lui, cu educaţia profesională a acto- 
rului şi cu diferitele forme de orga- 
nizare a activităţii teatrale şi cu pri- 
vire la relaţiile existente în teatre. 
Trei probleme mari au format fondul 
discuţiilor : „Drepturile și îndatoririle 
regizorului faţă de autorul dramatic 
contemporan şi clasic şi faţă de ac- 
tor“, „Rolul şi importanţa publicații- 
lor de specialitate «World Premières 
Mondiales» şi «Théâtre dans le Mon- 
de» ca mijloace de informare indis- 
pensabile unei organizaţii ca I.T.I.“ şi 
„Formaţia profesională a actorului — 
educaţia şi perfecţionarea lui“. 

Fiind preocupată mai mult de această 
din urmă problemă, am urmărit cu 
mare interes lucrările comisiei spe- 
ciale care primise sarcina din partea 
comitetului executiv I.T.I. să analize- 
ze situaţia educaţiei profesionale a 
actorului în lume şi să studieze mă- 
surile ce s-ar putea lua pentru îmbu- 
nătățirea învățămîntului artistic. Con- 
fruntarea condiţiilor materiale şi mo- 
rale, diferite de la o ţară la alta, în 
care tineretul îşi face ucenicia de ac- 
tor, compararea metodelor şi progra- 
melor de învăţămînt în vigoare azi în 
diferite ţări, precum și a rezultatelor 
obţinute, au demonstrat superioritatea 
învățămîntului profesional oficial, im- 
portanța controlului asupra calităţii 
predării şi necesitatea unui larg 
schimb de experiență între țări. 

Michel Saint-Denis, un bun cunos- 
cător al problemelor de pedagogie 
teatrală, creator al şcolii superioare 
de teatru de la Strassburg, de la Old 
Vic şi în prezent organizatorul unei 
şcoli profesionale la New-York, a a- 
rătat, în cadrul unei ample expuneri, 


condițiile grele în care viitorii actori 
trebuie să-şi facă studiile în țările din 
Occident. Nevoiţi să-și asigure exis- 
tența, studenţii sînt totodată nevoiţi 
să facă față cheltuielilor cerute de 
pregătirea lor profesională — taxe şi 
onorarii foarte ridicate, cărţi și ma- 
nuale, costume şi accesorii ete. Mi- 
chel Saint-Denis a arătat apoi condi- 
țiile de învățămînt nesatisfăcătoare : 
înmulţirea cursurilor particulare con- 
duse de oameni incompetenţi, necali- 
ficaţi, neautorizaţi și necontrolați. A- 
cestea constituie, după părerea lui, un 
adevărat scandal. În sfîrşit, slaba pre- 
gătire profesională a studenților, care 
în majoritatea lor nu stăpinesc ele- 
mentele de bază ale tehnicii actori- 
cești, nu au cunoștințe reale în pro- 
blemele de cultură generală şi nu se 
pot r.dica la un nivel corespunzător 
cerințelor teatrului realist. 

Situaţia înfățișată de profesorul a- 
merican Campton Bell a relevat de 
asemenea lipsa în S.U.A. a unor uni- 
versități de artă dramatică, care să 
promoveze actori calificați, învăţă- 
miîntul artistic fiind asigurat fie de 
numeroasele şcoli private cu caracter 
comercial, fie de universităţile de me- 
dicină, drept, filologie etc., care ini- 
țiază cursuri auxiliare de teatru. Pro- 
gramul școlilor private se întinde pe 
o perioadă variind între şase luni şi 
doi ani şi se caracterizează prin for- 
me de învățămînt eclectice, neunitare 
şi cu totul insuficiente pentru forma- 
rea unui actor. 

Delegatul britanic Michael Me O- 
wan, subliniind existența la Londra a 
unor şcoli profesionale recunoscute 
pentru valoarea lor, a fost totuşi de 
părere că școala ideală ar fi aceea a- 
taşată pe lîngă un teatru şi avînd ca- 
racterul şi fizionomia ei proprie. La 
rîndul ei, delegata Franţei, Anne Ver- 
non, a expus situația numeroșilor ac- 
tori care nu cunosc elementele de bază 
ale profesiunii lor, nu ştiu ce să în- 
veţe, cum să înveţe şi de la cine să 
învețe măiestria artei dramatice. 

Delegatul sovietic M. Markov a 
contribuit la clarificarea multor pro- 
bleme, înfățişind condiţiile, metodele 
şi rezultatele învățămîntului artistic 
în U.R.S.S. Experienţa Uniunii Sovie- 
tice în acest domeniu, precum şi ma- 
terialele prezentate de delegaţia noas- 

tră în legătură cu conținutul şi forma 
de organizare a învățămîntului nostru 
artistic au constituit pentru numeroşi 
ascultători un instructiv prilej de 
comparație, începutul unui valoros 
schimb de experiență. 

Fiind solicitată să expun într-o emi- 
siune radiodifuzată principiile care 
stau la baza învățămîntului nostru 
artistic, am arătat că unitatea de me- 
tode este unul din principiile funda- 
mentale ale învățămîntului nostru, că 
această unitate comportă o mare va- 
rietate de mijloace pedagogice care 
tind să realizeze formarea multiplă şi 
bogată în toate elementele sale a 
personalității artistice. Formarea per- 
sonalității creatoare a tînărului stu- 
dent solicită o atenție deosebită ; de 
aceea cadrele didactice corespunzătoa- 
re se aleg cu multă grijă dintre perso- 
nalitățile de seamă din lumea artistică 
— artişti cu experiență bogată, a că- 
ror inteligență, cultură şi sensibilitate 
favorizează dezvăluirea individualită- 
ţii tînărului student, descătușarea gîn- 
durilor şi sentimentelor sale intime, 
lărgirea orizontului său și pătrunderea 
sa adîncă în viața clocotitoare a idei- 
lor şi a faptelor. Călăuzit cu dragoste 
şi pricepere pe drumul cunoașterii 
proprii şi al cunoașterii lumii încon- 
jurătoare, viitorul actor ajunge, la ca- 
pătul anilor lui de studii, nu numai 
să stăpiînească tehnica profesiunii sale, 
dar să şi posede o structură personală 
distinctă, trăsături specifice în raport 
cu cele ale colegilor săi și mijloace 

de expresie, bogate în nuanțe va- 
riate, personale, convingătoare. 

Discuţiile în legătură cu formarea 
profesională a actorului au suscitat 
un viu interes printre delegaţi, majo- 
ritatea exprimîndu-și regretul că din 
lipsă de timp nu s-a putut studia mai 
adînc experiența personală a specia- 
liştilor prezenţi. Dorinţa de a continua 
discuţiile şi de a obţine rezultate con- 
crete într-o problemă vitală pentru' 
dezvoltarea teatrului pe plan interna- 
tional a determinat adunarea să spri- 
jine cu toată căldura propunerea de- 
legatului finlandez Arvi Kivimaa, pri- 
vitoare la crearea unor seminarii inter- 
naţionale de teatru, la care să parti- 
cipe profesori de artă dramatică și de 
alte discipline auxiliare din toate ţă- 
rile, spre a se confrunta metodsle în 
vigoare, prin  exemplificări practice. 
S-a spus cu acest prilej că în toate 
domeniile de activitate, seminariile in- 
ternaţionale s-au dovedit extrem de 
utile, că prezenţa laolaltă a oameni- 
lor de specialitate din toate ţările con- 
stituie un mijloc prețios de stimulare 
a capacităţilor individuale, o concen- 
trare a intereselor comune, că aseme- 
nea întîlniri înarmează pe fiecare cu 
noi metode de muncă. 

Socotind că şi acest seminar poate 
contribui la canalizarea tuturor forțe- 
lor spre progresul învățămîntului ar- 
tistic, pe plan internaţional, s-a hotă- 
rît ca primul din aceste seminarii să 
aibă loc la Bruxelles în august 1962. 


Dina Cocea 


MIC 
DICŢIONAR 
TEATRAL 


Colaborează la acest „mic dicționar tea- 
tral“ următorii: I. Avian, Silviu George- 
scu, Ion Lucian, Tudor Măinescu, H. Nico- 
laide, Mircea Pavelescu, Tudorel Popa, 
Al. Popovici, Sadi Rudeanu, Valentin 
Silvestru, N. Stroe, 


Actor —- Unul care şi-a format o personalitate renunţind 
în fiecare seară la a lui. (H. N.) 

— Un om care se grimează pentru a putea fi mai uşor 
recunoscut. (S. G.) 

Antract — i0 de drept, 20 de fapt, atunci cînd cel care 
trebuie să sune sfîrşitul pauzei e prieten cu bufetie- 
rul. (H. N.) 

Aplauze — Formă de apreciere şi uneori apreciere de 
formă. (S. R.) 

Autor de estradă — Vezi eventual la litera „T“ (tex- 
tier). (I. A.) 

Brecht — Bertolt, autor german progresist, regizor, pe 
cît de rar jucat, pe atît de des pomenit. — Brechtian, 
termen la care recurg unii regizori pentru a-și justifica 
acele părți din spectacolele lor pe care nu le înțelege ni- 
meni. (V. S.) 

Căscat — Critică spontană! (I. L.) 

Decorativ — Termen în critica teatrală, pentru actri- 
ţele frumoase care joacă mizerabil. (V. S.) 

Distribuție — Posibilitate regizorală de a se pune rău 
cu toată lumea. (V. S.) 

Dublură — Una care vrea să devină... stofă! (I. L.) 

Etică — Cuvînt des rostit de unii actori la un pahar cu 
vin. (V. S.) 

Familiuță — N-are loc în acest dicționar. (T. P.) 

Galerie — Sfera principală de manifestare a bunăvoin- 
ței teatrului față de elevi şi studenți. (V. S.) 

Gogoaşă — Proiect de repertoriu, întocmit la începutul 
unei stagiuni, pentru cealaltă. (V. S.) 

Gong — Singurele lovituri în teatrul unor drama- 
turgi. (I. A.) 

Grație — Capacitate specifică actrițelor de a rosti cele 
mai mari răutăți cu cea mai mică vinovăție, (V. S.) 

Himeră — Spectacol de deschidere, care e gata cu o 
săptămînă fnainte de începerea stagiunii. 

Horă — Dans popular străvechi, în cerc. Drumul unei 
piese de teatru, de la depunerea ei de către autor la 
secretariatul literar pînă la înapoierea ei de către se- 
cretariatul literar autorului. (V. S.) 


van Aro 


Maestre (cu e) — Epitet cu care te adresezi celor care 
au un titlu; (cu î)— epitet cu care te adresezi celor 
care nu au nici un titlu. Exemplificări: maestre, ați fost 
emoţionant... maistre, e ora închiderii !... (N. S.) 

Nomad — Ceea ce este nestabil, nu are așezare sta- 
tornică, se află în permanentă mişcare, atras mereu de 
o bază mai bună — stare caracteristică unor actori tineri 
din regiuni. (V. S.) 


Oaspete — Dramaturgul în teatru. Cînd e „de-ai ca- 
sei“, a şi secretar literar sau actor. (V. S.) 

O.S.T.A. — O sta mult fără o activitate teatrală? 
(Al. P.) 

Perdele — Fantezie şi originalitate în decor. (V. S.) 


Peruchier — Singurul în drept să pună bărbi în teatru. 
(S. G.) 

Plasator — Insul pe care nu te superi cînd... te pune 
la locul tău. (M. P.) 

Rampă — Fata Morgana pentru actorii puşi să joace 
în fundul scenei. (V. S.) 

Regizor — Un soi de mamă: dă viață unei piese. Se 
mai găsesc și mame vitrege. (I. A.) 

Repertoriul (unui teatru) — Il trecem pe Dorian, îl 
înlocuim cu Shakespeare şi intrăm cu De Filippo. (I. A.) 


Sufler — Actorul ştie rolul bine, 
Suflerul nu-i e necesar! 
Nu-i necesar atunci cînd vine, 
Dar cînd lipsește e-un calvar! (T. M.) 
Scenă — Încăpere cu un perete dărîmat pe unde pri- 
vesc toți indiscreţii. Culmea este că locatarii sînt trişti 
cînd n-are cine să-i privească. (I, L.) 


Secretar literar (un anume) — Factor în stare de im- 
ponderabilitate (fără greutate). (I. A.) 
Sfoară "(plural sfori) — Utilizată în unele teatre de 


păpuşi şi în foarte multe teatre de proză. (Al. P.) 

Titlu — Aspectul cel mai nesigur al unui spectacol 
pînă la premieră. ' (V. S.) 

Turneu — Citeodată, ieşirea dublurilor pe teren. (M. P.) 

Ubicuitate — A fi în mai multe locuri în același timp. 
Proprietate a actorilor din Capitală, care se află în 
aceeași dimineaţă la radio (și la radioficare), televiziune, 
cinematografie (dar nu şi la teatrul lor, la repetiţie). 
(V. S.) 

Vedetă (în teatrul occidental) — Trăiește ca să placă 
şi trebuie să placă spre a putea trăi. (H. N.) 

Vis — Hamlet! (V. S.) 

Vizionare — „Ce-a spus?“, „Ce-a şoptit?“, „A zîm- 
bit ?*, „A plecat ?“, „E-ncruntat(ă)?“ ete. (S. R.) 


1. P. 2, c. 3127 LIOTA 
GADI AC TEO) 
INSTITUTULUI 
DE |; TORIA ) 


Gf” PREMII MARI 
fa 


WwWW.cimec.ro 


